
Capitolul 1 


După lumina puternică de afară, micul magazin părea 
întunecos. Marshall Franklin se opri o clipă în prag, pentru 
a permite ochilor să se obișnuiască puţin cu semiintune- 
ricul. 

Era obosit de călătoria lungă făcută de la New Orleans. 
Îndreptându-și spatele, încercă să nu ia în seamă durerea pe 
care o simțea în zona umărului și piciorului drept. 
$chiopătând ușor, se îndreptă spre frigiderul mare care se 
zărea în fundul încăperii. 

Abia atunci distinse silueta feminină cocoțată pe un tabu- 
ret. Era aplecată spre niște rafturi, oferind în mod involuntar 
o privelişte admirabilă a fundulețului ei frumos. 

Marsh surâse amuzat. Aprecie dintr-o privire picioarele 
lungi și bronzate, șortul bine croit care se mula pe formele cu 
rotunjimi plăcute ochiului. 

— Încântător! exclamă el vesel. 

Cea căreia i se adresa astfel tresări violent și se întoarse. 
Avea mâinile încărcate cu cutii de orez şi-şi pierdu brusc 

echilibrul. Instinctiv, Marsh se repezi spre ea și o prinse în 
brațe. Nu era grea, dar șocul fu puternic și Marsh căzu pe 
spate. 

Aterizară împreună pe podea și Marsh nu-și putu reține o 
strâmbătură când tânăra se sprijini de el ca să se ridice. 
Membrele dureroase îl făceau să sufere. 

— Sunteţi rănită? o întrebă el. 

— Nu cred, răspunse ea cu o voce tremurătoare. Dar dum- 
neavoastră? 

— Merge, replică el ridicându-se precaut pe picioare. 

— Dacă nu v-aţi fi strecurat așa tiptil prin spatele meu, nu 
s-ar fi întâmplat asta! exclamă ea pe neașteptate. 

Amuzat de vehementa ei, Marsh surâse. 

— Să ştiţi, remarcă el, că ne aflăm într-un magazin deschis 
publicului. Prezenţa mea aici nu este deci deloc 
surprinzătoare. Şi nu e vina mea că eraţi într-o poziţie 
provocatoare. Am admirat priveliștea care mi se oferea, așa 
cum oricare alt bărbat ar fi făcut în locul meu. De altfel, 
adăugă el cu un aer malitios, trebuie să mărturisesc că, dacă 
spatele era atât de plăcut vederii, fața este şi mai 
încântătoare. 

Își plimbă privirea pe sânii plini, pe talia de viespe și pe 
şoldurile frumos arcuite. 

— Când o să vă terminaţi inspecția, să mă anunțați! îi lansă 
ea pe un ton ironic. 

— Eu personal n-aș obosi niciodată să vă privesc, răspunse 
el galant. 

Remarcă fără voie că interlocutoarea lui era de talie 
mijlocie și că avea probabil între douăzeci și treizeci de ani. 
Părul brun forma o aureolă în jurul capului ei. În mod 

obişnuit, Marsh prefera femeile cu părul lung, dar aceasta de 
faţă îi plăcea totuși nespus de mult, cu pistruii ei de pe nas cu 
tot. Avea mai ales niște ochi extraordinari, de un albastru pur, 
luminoși ca cerul de vară. Dar în acest moment străluceau de 
mânie. Ceea ce nu era deloc de mirare, după spusele lui 
îndrăzneţe și la obiect! 

Marsh n-avea obiceiul să aibă atâta tupeu în faţa unei 
necunsocute. Totuși, nu-și regreta atitudinea, fiindcă ea era 
într-adevăr adorabilă în indignarea ei. 

— Dacă v-aţi prăbuși mort, aș fi încântată, declară ea pe un 
ton glacial. 

Și acestea fiind zise, îi întoarse brusc spatele, începând să 
adune cutiile cu orez. 

— Aproape că mi S-a întâmplat asta acum câteva luni, 
răspunse el pe un ton detașat. Dar în final am decis că prefer 
viaţa. 

— Păcat, comentă ea cu răceală. 

— E punctul dumneavoastră de vedere, remarcă el. 

Se aplecase și, alături de ea, începuse să pună lucrurile în 
ordine. 

Pamelei Norris îi trecu prin minte că fusese foarte nepoliti- 
coasă și, mai ales, că era vorba de un client. Dar fusese ceva 
peste puterile ei. Acest străin se purtase inacceptabil. Și în 
plus avusese niște senzaţii nepermise, când se aflase în braţele 
lui. Niciodată n-ar fi crezut că un bărbat o mai poate emoţiona 
astfel. Era furioasă și pe sine și pe el. 

În liniște, acceptă cutiile pe care i le întindea tipul. Dar, în 
loc să se urce din nou pe taburet, se mulțumi să le pună 
grămadă pe podea. Când termină, trebui să se întoarcă spre 
el, fiindcă nu putea să se uite la infinit pe pereți. 

— Doriţi ceva de aici? îl înrebă ea cu inocență. 

— Absolut! îi replică el, zâmbind cu subinţeles. 

Pam scoase un oftat exasperat. 

— Dacă nu aveţi intenţia să cumpăraţi niște articole din 
acest magazin, ieşiţi sau chem pe cineva să vă dea afară! 
ripostă ea furioasă. 

Incapabilă să mai îndure mult timp apropierea acestui 
intrus prea viril, ea îl împinse și se duse să se adăpostească în 
spatele tejghelei. Cel puţin aici se simțea mai în siguranţă. 

El o urmă nonșalant și puse niște cutii de bere în faţa ei. 

— O să iau bere, declară el cu o naturaleţte exasperantă. 
Sunteţi administratoarea acestui loc? 

Ea dădu din cap afirmativ. 

— În acest caz, aș dori să mă inregistrez, continuă el. Am 
telefonat săptămâna trecută ca să-mi rezerv un bungalou. 
Numele meu este Marshall Franklin. 

Disperată, Pam trebui să facă un efort considerabil ca să-și 
păstreze calmul. Așa era norocul ei! Inoportunul ăsta o să 
rămână pe capul ei câteva zile! 

Îşi luă dosarul și când îl deschise, rămase consternată: 
Marshall Franklin făcuse rezervarea pentru întreaga lună 
iunie! În mod obișnuit considera întotdeauna ca un adevărat 
chilipir aceste sejururi lungi. Dar de ce trebuia ca tocmai acest 
tip... 

— Poftim cartea mea de credit, rosti el întrerupându-i 
cursul gândurilor. 

Ca un automat, Pam completă hârtiile necesare. Cu o 
ușurință deconcertantă, clientul ei deschise o cutie de bere şi 
se sprijini de tejghea ca s-o savureze. Din persoana lui se dega- 
ja atâta magnetism încât tânăra femeie simţi că se înrotește. 

— Vă rog să semnaţi aici, îi ceru ea. 

Se întoarse pentru a lua cheia bungaloului rezervat, când o 
voce plină de prospeţime răsună în magazin. 

— Salut, mămico! 

Pam îi zâmbi fiului său. 

— Unde ai fost? se interesă ea. 

Băieţelul ridică din umeri. Era înăltuţ pentru cei șapte ani 
ai lui, dar foarte slab fiindcă era într-o continuă agitaţie. 

— L-am ajutat pe Gus să repare plasa pentru țânțari din 
hangarul cu pește, îi răspunse el. Pot să primesc o înghețată? 

— Bineînţeles! Aveţi numărul șase, continuă ea adresându-i-se 
lui Marshall Franklin. Pe a doua alee la stânga, şi bungaloul se 
află pe dreapta. 

— Mulţumesc. Cât vă datorez pentru bere? 

Pam se uită pe listă și încasă banii. 

— Aţi mai fost aici? îl întrebă Scotty, care apăruse cu 
înghețata în mână. 

— Nu. E pentru prima dată, îi răspunse Marsh. 

— Pot să vă arăt locurile, dacă doriţi, se oferi spontan 
băieţelul, cu un zâmbet simpatic pe mutrișoara mâzgălită cu 
înghețată. 

— Ei bine, cum aș putea refuza? spuse imediat Marsh. Și 
sunt sigur că o să-mi dai și nişte ponturi bune pentru pes- 
cuit. 

Încântat, interlocutorul lui se lansă în nişte explicaţii lungi. 
Pam avu astfel ocazia să-l studieze după pofta inimii pe noul 
ei client. Era foarte înalt, zvelt, cu umerii laţi și șoldurile 
înguste. Avea nişte trăsături regulate și un profil frumos. Părul 
lui aproape negru era extrem de bogat și avea niște gene 
incredibil de lungi. Era incontestabil un tip seducător și se 

părea că știe asta. Obișnuit probabil ca femeile să-i cadă în 
brațe, își imaginase că nici Pam nu va face excepţie de la 
regulă! 

O trecu un fior la acest gând. Totuşi, un lucru te sur- 
prindea când îl priveai cu atenţie: paloarea lui neobișnuită, ca 
şi cum ar fi stat închis timp de mai multe luni. Cu siguranţă o 
să facă insolaţie și o să i se jupoaie pielea. Dar era problema 
lui și lui Pam nici nu-i trecea prin minte să-l sfătuiască să-și 
protejeze pielea. 

Marsh își luă cumpărăturile şi o salută curtenitor. 

— Trebuie să mă duc să-mi aranjez lucrurile, îi explică 
el. 

— Vă urez ședere plăcută, replică mașinal Pam. 

Bărbatul o examină cu ochii lui cenușii, în care se aprinse 
brusc o luminiță maliţioasă. 

— Îmi vine greu să cred că urarea este sinceră, comentă el 
ironic. Totuși, voi încerca. 

Proprietara locului se înroși până la rădăcina bogatului ei 
păr negru. Înainte să fi putut deschide gura, el îi întoarse 
spatele și după o clipă părăsea magazinul în compania lui 
Scotty. 

Telefonul începu să sune și un alt client intră în încăpere. 
Pam alungă cu hotărâre orice gând care avea vreo legătură cu 
Marshall Franklin și se puse pe treabă. 


Pietrișul scârțâi sub cizmele lui Marsh în timp ce se indrep- 
ta spre mașina lui. Pe lângă el, Scotty tropăia în picioarele 
goale, părând că se simte la fel de bine ca pe un covor. 


SECRETE DE NEMĂRTURISIT 11 


— Ce vapor frumos! exclamă el făcând ochii mari. Pare nou! 

— Chiar este. L-am cumpărat săptămâna trecută. 

— Vreti să-l lansați imediat? 

— Nu. Cred că ar fi mai bine să mă instalez întâi. 

— Bine, îl aprobă băieţelul. În acest caz, urmaţi-mă și o să 
vă arăt ce bungalou v-a dat mama. 

Câteva clipe mai târziu, el sosea pe bicicletă, repede ca vân- 
tul. Ajunseră în curând în faţa căsuţei și Marsh coborî din 
mașină. Inspectă întâi pe afară și ceea ce văzu îi plăcu: o 
locuinţă rustică, din lemn, ridicată sub un pin centenar. Aerul 
era înmiresmat. În depărtare se întindea lacul Toledo. Era plin 
de ambarcaţiuni pescărești. În spate se zărea podul care lega 
Louisiana de Texas. 

Marsh trase adânc aer în piept. Căldura soarelui îi pătrun- 
dea în corp, ștergându-i din memorie lungile luni de spital, 
apoi camera din casa părinţilor. Dick Palmer avusese o idee 
grozavă sfătuindu-l să vină în acest loc încântător. Simţea deja 
efectele lui binefăcătoare. 

— Doriţi să vă ajut să vă duceţi bagajele înăuntru? îl întrebă 
o voce cristalină. 

Marsh uitase că nu era singur. 

— Ar fi drăguţ din partea ta, îi răspunse el imediat. Cum te 
cheamă? 

— Scotty Norris. Dar pe dumneavoastră? 

— Marshall Franklin. Marsh, pentru tine, adăugă el cu un 
zâmbet. 

Începură să descarce mașina. Bungaloul era simplu dar 
confortabil. În salon erau o canapea, un fotoliu și o masă 
joasă. Bucătăria era dotată cu un frigider, un aragaz și tot ceea 
ce era necesar pentru pregătirea mesei. În cameră se aflau un 

pat mare, o noptieră, o toaletă și o comodă. În fata casei exista 
o verandă mică, unde, aşezat comod pe un balansoar, te 
puteai bucura de briză. 

— Perfect, declară Marsh, când toate bagajele lui ajunseră 
înăuntru. O să le aranjez mai târziu. Acum Sunt gata să 
cercetăm staţiunea balneară. De unde începem? 

— De la mlaștina cu rațe, răspunse fără să ezite băieţelul. 

Îi arătă drumul și sosiră repede în apropierea unui cam- 
ping. Rulote şi corturi erau răspândite în mijlocul verdeţii. 
Ceva mai încolo, niște ochiuri de apă adăposteau păsările 
sălbatice care pluteau în voia lor în bătaia vântului. 

— Unchiului Bob îi plăcea mult acest loc, îi explică Scotty. 
Vino, acum o să te duc în port. 

Se întoarse brusc și se îndreptă spre magazin. Îl depăși şi 
cobori spre lac, pe o pantă lină. 

— Aici locuiti? se interesă Marsh. 

— Da, deasupra băcăniei. Locuim aici de foarte mult timp. 
Nu aveam decât câteva luni când ne-am mutat. 

— Probabil că aveţi foarte mulți prieteni, remarcă inter- 
locutorul său, cu toți oamenii ăștia care-și petrec vacantele 
aici. 

— Vara, da. Dar iarna e cam pustiu. Am totuși niște prieteni 
care vin din oraș ca să mă vadă. 

— Desigur sunt încântați să meargă la pescuit cu tine! 

— Oh, da! Săptămâna trecută a fost Jimmy cu mine, și am 
prins două duzini de pește doar cu undița. 

Scotty se opri brusc, fiindcă își dădu seama că tovarășul lui 
îl urma cu greutate, în ciuda picioarelor lui lungi. 

— Ai vreo problemă? întrebă el fixându-l pe Marsh, cu spon- 
taneitatea copiilor. 


SECRETE DE NEMĂRTURISIT 13 


— Am avut un accident de mașină în urmă cu câteva luni, îi 
răspunse acesta. Abia acum opt zile mi-au scos ghipsul. 

— Şi era acoperit cu semnături? întrebă Scotty interesat. 

Marsh își ascunse surâsul. 

— Nu, replică el. Ştii, eram la spital și totul era de o 
curățenie... 

— De ce nu erai acasă? 

— Fiindcă mai aveam și multe alte răni. 

— Oh! 

Scotty nu-i mai puse și alte întrebări, fiindcă mintea lui 
copilăroasă se plictisise deja de acest subiect. Sosiră în port. 
Într-o dugheană se vindeau momeli şi pe marginea apei se 
găsea chiar și o staţie de benzină. De cealaltă parte se vedea o 
rampă de lansare a vaporașelor și, ceva mai departe, o staţie 
de captare și epurare a apelor. 

O ambarcaţie tocmai acosta la țărm și Scotty intră în vorbă 
cu pasagerii ei. Aceștia îi arătară cu mândrie o plasă plină de 
pește și discutară despre locurile cele mai prielnice pentru 
pescuit. 

Peste o jumătate de oră, Marsh și Scotty o luară înapoi spre 
bungalou. Marsh se simțea obosit și-și promise că se va culca 
imediat. Lui Scotty nu-i mai tăcea gura. Trecură pe lângă un 
desiș. 

— Aici o să-mi construiesc o cabană, îl anunţă băieţelul. 
Când o să am destule scânduri. 

Veveriţele săreau din creangă în creangă. 

— Aș vrea să am și o carabină ca să le vânez, continuă el. 
Necazul cu asta e că mama se opune. Susţine că e prea periculos. 

— Şi are dreptate, îi răspunse Marsh. Eşti prea tânăr ca să 
tragi cu o armă de foc. Câţi ani ai? 

— O să fac opt în noiembrie, declară plin de mândrie 
Scotty. Și totuşi nu mi se permite încă să trag cu pușca, să plec 
singur cu vaporul sau să dorm în cort în pădure. Abia aștept 
să mă fac mare! 

— De ce n-ai voie să-ţi petreci noaptea în pădure? se miră 
Marsh. Cu un adult, nu mi se pare deloc periculos. 

— Gus e prea bătrân ca să mă însoţească, îi explică el 
oftând. 

— Cine e Gus? 

— Lucrează aici. 

Ajunseră la bungaloul lui Marsh și Scotty își recuperă bicicleta. 

— Acum trebuie să mă grăbesc, se scuză el. Pe curând, 
Marsh! 

Se îndepărtă pe drum și Marsh intră gânditor în bungalou. 
Cine erau unchiul Bob și Gus? Şi unde era tatăl lui Scotty? Nu 
vorbise deloc despre el. Părinţii lui erau poate divorțaţi și 
Scotty nu avea norocul să aibă un bărbat lângă el care să-l 
iubească și să se joace împreună cu el. 

Marsh își aranjă lucrurile. Când vru să se spele pe mâini, 
constată că robinetul curge. Încercă să-l strângă mai tare... în 
zadar. Probabil că trebuia schimbată garnitura, să-i spună asta 
proprietarei. 

Câteva clipe mai târziu, când intră în cameră, fu gata să 
rămână cu clanţa în mână. Se încruntă, se duse la mașină de 
unde își luă trusa. Se părea că se cam neglija întreținerea bun- 
galourilor. 

Marsh repară singur clanţa şi termină să-și aranjeze 
lucrurile în dulap. Apoi luă o bere din frigider și se duse să se 
instaleze pe verandă. De acolo va putea să profite de răcoarea 
brizei și să admire lacul. 

Râse pe neașteptate, amintindu-și de scara din magazin, cu 
mama lui Scotty. Avusese motiv să se supere, fiindcă el împin- 
sese cam departe gluma. Totuși, deși ea se înfuriase, simţise că 
nu-i displace. 

Dar de ce se purtase astfel? Nu-i stătea în obicei și ea nici 
măcar nu era genul lui. Poate că avea nevoie “să-și intre în 
mână” după atâtea luni de stat la pat? 

De altfel, doamna Norris avea în mod sigur un soţ. Fără să 
ştie de ce, acest gând îl deranjă pe Marsh. Era totuși mai mult 
ca probabil, și Scotty uitase să pomenească de el. 

Tânărul bărbat privi peisajul liniștit care se întindea în faţa 
lui, cu un aer întunecat. După o căsătorie ratată și o logodnă 
ruptă, nu mai dorea să-și ia față de nimeni un angajament. 
Singurul lucru important era să-și recapete sănătatea, să 
prindă cât mai mulți pești în această vacanță şi să se întoarcă 
la cabinetul lui de avocatură din New Orleans. 

Se ridică brusc și începu să-și pregătească uneltele de pes- 
cuit. Astfel, va fi gata să plece cu noaptea-n cap mâine 
dimineaţă. 


Pam scoase cotletele de porc din cuptor și le așeză pe un 
platou. Apoi răsturnă din tigaie, alături de ele, cartofii prăjiţi. 
Exact atunci auzi trântindu-se ușa de la intrare, semnalându-i 
astfel întoarcerea lui Scotty. 

— Du-te să te speli pe mâini! îi strigă ea. Masa e gata. 

— De acord! îi răspunse el. 

După câteva clipe, stăteau așezați amândoi la masa din 
bucătărie. 

— Ştii de ce noul-venit șchioapătă uşor? o întrebă el brusc. 
A avut un accident de mașină și și-a rupt piciorul. 

— Adevărat? îi răspunse Pam. 

Se forță să pară indiferentă, ca să nu vadă fiul ei că tipul îi 
displăcea. 

— Are un vas nou, cu un motor mare! Sper că o să mă ia cu 
el măcar de vreo două ori! 

— Nu trebuie să sugerezi tu asta, îi spuse cu răceală Pam. 

Se exprimase cu o asprime neobişnuită pe care o regretă 
imediat. Ochii lui Scotty se umpluseră de lacrimi. 

— Ştiu! protestă el cu o voce tremurătoare. Nu trebuie 
niciodată să deranjez clienții. 

Tinerei îi fu rușine de ea însăşi. Cum putuse să se arate atât 
de dură cu băieţelul? Nu era vina lui, dacă Marshall Franklin o 
scosese din sărite în această după-amiază. Nu era totuși primul 
care-i făcuse avansuri, nu... departe de asta. Dar până în 
prezent, Pam fusese întotdeauna în stare să fie stăpână pe 
situaţie. Nu, ceea ce o enerva la Marshall Franklin era că o tul- 
burase. Simti că se înroșeşte când își reaminti felul în care o 
strânsese în braţe, când ea căzuse de pe taburet. O senzaţie 
ciudată o cuprinsese, plăcută dar și neliniștitoare în același 
timp. Fiindcă nu-și mai amintea să fi simţit o asemenea emoție 
din primele zile ale căsniciei sale. 

Scotty o privea neliniștit, așa că se ridică și se apropie de el. 
Îl mângâie pe păr și-l sărută cu dragoste. 

— Regret că ţi-am vorbit atât de aspru, spuse ea. Știu că ești 
bine crescut și că nu-mi plictisești clienţii. Cred însă că sunt 
puțin cam obosită. Mă ierti? 

— Bineînţeles! exclamă el cu un zâmbet vesel. Mi-e foame, 
adăugă el spontan. 

Mama lui îl sevi și se feri să-i taie ea carnea. Fiul ei era 
destul de mare acum și era foarte independent. 

— Îmi dai voie să merg cu Gus și Zelma la familia Merl? o 
întrebă el pe neașteptate. Sunt invitaţi la desert și mi-au spus 
că mă iau și pe mine. 

Familia Merl locuia alături de părinții lui Jimmy, cel mai 
bun prieten al lui Scotty. Amândoi erau încântați să se joace 
împreună, cât mai des posibil. 

— De acord, răspunse ea. 

Gus şi Zelma Emery erau pentru Pam mai mult decât niște 
angajați. În realitate ei îi ţineau loc de familie. Lucraseră pen- 
tru unchiul Bob timp de douăzeci și cinci de ani. La moartea 
lui, survenită cu doi ani în urmă, ei continuaseră s-o ajute pe 
Pam. Gus avea sarcina să întreţină în stare de funcţionare bun- 
galourile; Zelma făcea curăţenie și vindea la magazin, făcând 
prin rotaţie cu Pam. 

Scotty nu avea decât câteva luni când sosise în braţele 
mamei sale în frumoasa staţiune balneară. De la bun 
început, Gus și Zelma îi adoptaseră pe amândoi și se com- 
portaseră ca nişte adevăraţi bunici cu băieţelul. O 
susținuseră pe Pam, în timpul bolii lui Bob Nye. Casa lor se 
găsea la câţiva kilometri de a ei. Erau pe punctul de a se 
pensiona și tânăra fusese fericită că ei rămăseseră alături de 
ea şi de Scotty. Erau singurele persoane apropiate pe care le 
avea. 

Bineînţeles, dacă dificultăţile financiare nu se vor rezolva, 
afacerea se va duce de râpă și Pam va trebui să plece. Unchiul 
Bob lăsase în urma lui, din păcate, numeroase datorii şi dacă, 
până acum, bancherii se arătaseră înţelegători, asta nu va 
dura la nesfârșit. 

După plecarea lui Scotty, tânăra femeie răsfoi un teanc de 
facturi şi scoase un oftat descurajat. Staţiunea balneară se afla 
într-o pasă foarte proastă. 

Ca să-și schimbe gândurile, cobori scările care duceau în 
magazin, ieşi din casă și se îndreptă spre mlaștina cu rațe. 
Rusty, câinele lui Scotty, se luă în fugă după ea. Compania lui 
îi ridică moralul lui Pam. 

— Cum o să mă descurc? se întrebă ea. Degeaba am redus 
la minimum cheltuielile, tot nu reușesc. Aș avea nevoie de un 
nou împrumut. Dar va accepta banca să-mi acorde un nou 
credit? 

Rusty îi răspunse dând frenetic din coadă. Când 
ajunseră la bălți, Pam se așeză pe o bancă și el dispăru în 
pădure. 

Umbrele apusului își proiectau siluetele lungi pe câmp. 
Locul era odihnitor după căldura zilei. Pam își înconjură 
genunchii cu braţele și admiră gânditoare peisajul. Era liniștit 
și frumos. 

Ce curios. ..cum putea fi viaţa atât de diferită faţă de cum 
şi-o închipuise? Când era adolescentă, la Chicago, nu și-ar fi 
închipuit niciodată că se va afla la conducerea unui sat de 
vacanţă din Louisiana. Nici nu se gândise că va fi nevoită să-și 
crească singură copilul. Când se căsătorise, la nouăsprezece 
ani, în naivitatea ei crezuse că asta va dura toată viața. Părinţii 
ei divorțaseră, dar ea se jurase că va face totul ca ei să nu i se 
întâmple așa ceva. 

Însă, în realitate, căsnicia ei fusese un eşec total. Scotty nu 
avea decât nouă luni când Mike îi părăsise. 

Sărmanul Mike. Nu avusese deloc timpul să ducă viaţa 
libertină pe care și-o dorise. Iar visurile ei despre un cămin 

stabil și fericit fuseseră spulberate. Din speranţele lor nu mai 
rămăsese astăzi decât cenușa. Chiar înainte ca divorțul lor să 
se fi pronunţat, Mike și femeia cu care trăia fuseseră omorâţi 
într-un accident de motocicletă. 

Realitatea era întotdeauna atât de dură? 

— Bună seara. 

Pam tresări violent și se întoarse. Marshall Franklin stătea 
în faţa ei. Inima lui Pam începu să bată mai puternic la vederea 
bărbatului care ocupase o bună parte a gândurilor ei în 
această după-amiază. 

— Chiar trebuie să mă luaţi mereu prin surprindere? îl 
întrebă ea cu o voce enervată. 

— Îmi pare rău. Pot să stau aici? Păreaţi atât de gravă... 

— Filozofam asupra sensului existenţei, replică ea. Și n-am 
găsit un răspuns satisfăcător. Aşezaţi-vă, continuă ea pe un ton 
calm. 

— E un subiect cam serios pentru o seară atât de frumoasă, 
remarcă el. 

— Aşa e. Spuneţi-mi, aţi fost deja la pescuit? se interesă ea 
politicos. 

El îi surâse şi dușmănia lui Pam se topi ca zăpada la soare 
în fața privirii lui prietenoase. Avea un chip armonios și viril, 
o gură atrăgătoare și niște ochi mari și luminoși. 

— Nu, replică el. Eram obosit, așa că m-am hotărât să 
mă odihnesc. O să mă scol mâine dimineaţă cu noaptea-n 
cap. 

El își schimbă poziţia și-și întinse piciorul drept. 

— Fiul meu mi-a spus că aţi fost rănit într-un accident de 
mașină, declară Pam. Vă doresc ca sejurul de aici să vă permită 
să vă recăpătaţi complet sănătatea. 

— Mulţumesc. M-am restabilit deja, dar mă resimt încă 
atunci când mă agit prea mult. Fiul dumneavoastră este adora- 
bil, continuă el pentru a schimba subiectul. Aveţi de ce să fiți 
mândră cu el. 

Tânăra femeie dădu din cap. 

— Sunt, îi răspunse ea. 

Urmă o scurtă tăcere, timp în care ea deveni brusc ner- 
voasă, conștientă de puternica senzualitate a bărbatului. 

— Sunteţi mulțumit de bugalou? se interesă ea ca să zică 
Ceva. 

— Aproximativ. Clanţa unei uși era gata să cadă, dar am 
fixat-o eu. Robinetul de la chiuvetă curge, trebuie să se ocupe 
cineva de el fără întârziere. Dacă nu, factura la apă va fi destul 
de încărcată. Trebuie să fiţi mai atentă la asemenea 
amănunte... 

Critica o scoase din sărite pe Pam. 

— Gus o să-l repare mâine dimineață, îl anunţă ea pe un ton 
rece. 

Apoi se ridică brusc. 

— Sunteţi prea susceptibilă, remarcă el. 

Se ridică la rândul lui și o studie cu atenţie. 

— N-a fost un reproș. Voiam doar să vă fac să înţelegeţi că, 
dacă doriţi să păstraţi buna reputaţie a acestui loc, este impor- 
tant Să vă arătaţi vigilentă chiar și în privința mărunţișurilor. 

— Mulţumesc de sfat, replică ea răspicat. 

Se gândea la bietul Gus, ocupat până peste cap cu lucrul, 
şi totuși nu se plângea niciodată fiindcă ştia că ea nu-și poate 
permite să apeleze la altcineva. 

— Mă întrebam cum de am reușit să supraviețuiesc până 
acum fără dumneavoastră! încheie ea ironic. 

— Sunt încântat că v-am fost de folos, replică Marsh zâm- 
bindu-i cu gura până la urechi. Să știți că aveţi niște ochi cu 
adevărat splendizi când sunteţi furioasă. Un albastru electric. 
Zău că-mi vine să vă enervez intenţionat, numai ca să-i văd 
aruncând scântei. 

Pam se crispă. 

— Sunteţi bărbatul cel mai exasperant pe care l-am întâlnit 
vreodată, declară ea cu o voce tremurând de furie. Dacă vă 
hotărâți să plecaţi mâine într-o altă stațiune balneară, aș fi 
încântată să mă ocup de rezervările necesare. 

— Nu, mulțumesc, replică el cu un aer nepăsător. Îmi place 
aici, în ciuda micilor inconveniente. 

Ochii lui întunecaţi începură să sclipească ironic. 

— Cu atât mai mult cu cât am certitudinea că nici un alt 
complex nu-mi oferă genul de avantaj pe care l-am descoperit 
aici, continuă el privind-o într-un fel care nu lăsa nici un 
dubiu asupra semnificației vorbelor sale. 

Pam strânse furioasă din pumni. Trebui să facă un efort 
considerabil ca să nu-l pălmuiască. 

— Vă faceţi iluzii, domnule Franklin, îi spuse ea cu răceală, 
dacă vă imaginati că veţi obţine și altceva în afară de ceea ce 
este înscris în broșură. 

Îi întoarse spatele şi se îndepărtă cu demnitate, abia 
stăpânindu-se să n-o ia la fugă. Era prea mândră ca să-i arate 
acestui străin cât de mult o tulbură prezenţa lui. 


Capitolul 2 


Soarele se ridicase sus pe cer și căldura era înăbușitoare, 
deși bătea o briză ușoară. 

Marsh plecase în zori la pescuit și era mulţumit de ce prin- 
sese. Patru pești mari, multicolori străluceau în fundul găleții, 
în mijlocul plevuștii. 

Își şterse fruntea de sudoare și dădu drumul la motor. În 
curând, aluneca rapid pe suprafaţa apei. Era obosit, dar încân- 
tat. Trecuse o groază de timp de când nu mai profitase de 
bucuriile simple ale naturii. Cel puţin doi ani. Lucrase atât de 
mult încât neglijase sportul. Astăzi își dădea seama ce pier- 
duse. Clipocitul valurilor care se loveau de coca vasului îi 
procura o nebănuită plăcere și liniştea era binefăcătoare. 

Își legă vasul de dig și se îndreptă cu pas hotărât spre un 
hangar de lemn. Îi era sete dar mai important era să curețe 
ceea ce prinsese. 

În timp ce-și făcea de lucru cu peștele, un individ cu părul 
alb, la vreo şaizeci de ani, se opri lângă el. 


SECRETE DE NEMĂRTURISIT 23 


— Bună ziua, îi spuse acesta cu un aer amabil. Se pare că aţi 
avut o zi bună. 

— Aşa e, îl aprobă Marsh. Problema e că n-o să reușesc 
niciodată să mănânc singur tot peștele ăsta. Vreti să mă ajutaţi? 

— Nu, vă mulțumesc, îi răspunse politicos interlocutorul 
său. Soţia mea şi cu mine abia reuşim să dăm gata ceea ce 
avem. Congelatorul nostru e plin, fiindcă dacă nu mă duc eu 
pe mare, clienți ca dumneavoastră se oferă să ne 
aprovizioneze! 

Îi zâmbi lui Marsh, înainte să continue: 

— Eu sunt Gus Emery. Mă ocup de întreţinerea acestor 
locuri. Voiam să vă anunţ că am reparat robinetul care curgea 
în bungaloul dumneavoastră. 

— Mulţumesc, îi răspunse Marsh. 

Curăţa cu îndemânare peștele, tăindu-l în bucăţi egale. 

— Presupun că nu șomaţi, remarcă Marsh. 

— Exact. Mai ales după moartea lui Bob Nye, acum doi ani. 
El era proprietarul și împreună reușeam să menţinem 
staţiunea în perfectă stare. Din păcate astăzi am rămas singur 
să fac niște lucruri, care uneori îmi depășesc puterile. Pam 
tine perfect socotelile și se ocupă de magazin. În schimb nu 
poţi să-i ceri nici ei nici Zelmei să meșterească tot felul de 
lucruri. 

În faţa aerului întrebător al lui Marsh, el continuă: 

— Zelma e soţia mea. Ea face curat prin bungalouri și o 
ajută pe Pam la magazin. 

— Pam e mama lui Scotty, nu-i așa? 

— Da. Pamela Norris. Ea este nepoata lui Bob Nye. EI fiind 
celibatar, i-a lăsat ei moștenire satul de vacanţă. 

Bătrânul oftă din adâncul pieptului. 

— Pam muncește din greu, dar nu reușește totuși să rezolve 
toate problemele, continuă el. Zelma și cu mine o ajutăm cât 
putem, dar câteodată nu e de ajuns. Ar avea nevoie de niște 
salariaţi tineri și puternici. Din nefericire, nu-și poate permite 
să-i angajeze. 

— Hmm... Și soţul ei? nu se putu abtine Mash să-l 
întrebe. 

— A avut un accident mortal când Scotty era încă bebeluș. 

— Înţeleg, spuse gânditor Marsh, băgând la cap 
informaţia. 

O uşă se trânti, anunțând sosirea lui Scotty. 

— Salut! îi spuse el vesel. Cum te simţi, Marsh? 

— Bine, îi răspunse acesta. Ai văzut ce-am pescuit? 

Scotty scoase un şuierat admirativ. 

— Cred că vă părăsesc, îi anunță Gus. Mai am de tuns 
peluza și vreau să termin înainte de căderea noptii. 

— Sunt bucuros că am stat de vorbă, declară Marsh. 

— Şi eu. 

Bătrânul își atinse cozorocul caschetei cu vârful degetelor 
şi se îndepărtă. 

— Sunt sigur că tatăl meu ar fi prins niște pești și mai mari. 
Era foarte îndemânatic, îl anunţă plin de mândrie Scotty. 

— Daa? îl întrebă distrat Marsh. 

Băiețelul dădu din cap. 

— Avea talente în toate domeniile, îl lăudă el. O dată, s-a 
dus chiar să vâneze elani în Alaska. Îţi dai seama? Este extrem 
de departe de aici. 

Marsh își ascunse surâsul. 

— Am auzit, îi răspunse el. 

Scotty se aplecă și examină bucăţile de pește. 

— Şi o să reușeşti să mănânci singur atâta pește? Îl întrebă el. 

— De fapt, aveam intenţia să te invit diseară la cină, împre- 
ună cu mama ta. Ce părere ai? 

Ochii băiețelului începură să strălucească de bucurie. 

— Super! exclamă el. Fug s-o anunţ. De altfel, e ora prânzu- 
lui. Pe curând! 

Dispăru în goană, plin de entuziasm. Marsh nu era totuși 
atât de optimist, gândindu-se la reacţia lui Pam. După felul în 
care se despărţiseră în ajun, era puțin probabil ca ea să 
accepte să cineze împreună. 


Comisionarul tocmai terminase de cărat lăzile cu băuturi în 
magazin, când Scotty dădu buzna înăuntru. 

— Ghiceşte, mămico! strigă el surescitat. Marsh ne invită 
diseară să mâncăm pește la el! I-am zis că ne ducem. 

— Cum?! 

Pam era să scape din mână sticla pe care o ţinea. Își privi 
năucită fiul. 

— Nu-i așa că e drăguţ din partea lui? insită băieţelul. 

Mama lui nici nu încercă măcar să-și ascundă 

supărarea. 

— Cum de ţi-ai permis să accepti, fără să mă întrebi mai 
întâi? 

Mirat de ieșirea ei, Scotty se scărpină gânditor în cap. 

— Îmi pare rău, şopti el. Nu-ţi place? 

Cum poate un copil să-și dea seama exact de problema 
unui adult? se întrebă Pam, derutată o clipă de intuiţia lui 
Scotty. 

— N-are nici o legătură cu asta, replică ea. Am treabă și 
n-am timp de pierdut cu clienţii noștri. Eu nu sunt în con- 
cediu ca ei. 

Umerii lui Scotty se încovoiară, atât era de dezamăgit. 

— Oricum trebuie să mâncăm, remarcă el. Că o facem acasă 
la noi sau la el, e același lucru. 

— Posibil, dar nu mergem, replică Pam cu răceală. 

Se întoarse spre rafturile ei și începu să aranjeze trans- 
portul de băuturi. 

— După prânz, o iei frumușel la picior și-l anunţi că nu sun- 
tem liberi, încheie ea. Ne-am înţeles? 

Scotty o examină cu atenţie, pentru a se asigura că mama 
lui nu glumește. Păru că-i înţelege exact expresia, fiindcă 
scoase un oftat adânc. 

— Bine, declară el îmbufnat. 

Zelma își făcu apariţia în acel moment, și Pam profită de 
ocazie ca să schimbe subiectul. 

— Urcă să te schimbi, îi porunci ea. Vin și eu într-o clipă. 

— Bine. 

Băiețelul dispăru repede ca fulgerul, dornic să scape de 
proasta dispoziţie a mamei sale. 

Zelma se instală în spatele tejghelei și-și puse ochelarii pe 
nas cu un gest mașinal. 

— Oaspeţii din bungaloul numărul opt ar dori să mai 
rămână două zile în plus, o anunţă ea. Avem loc pentru 
ei? 

— Cu condiţia să-i mutăm în altă parte, răspunse Pam. 
Fiindcă sunt aproape sigură că bungaloul lor e închiriat chiar 
din seara asta. Poţi să verifici. 

Zelma deschise registrul. 

— Ai dreptate, bombăni ea. În schimb, numărul patru este liber. 
E mai mic, dar o să le propun totuși. E singura noastră posibilitate. 

Pam dădu din cap că e de acord, apoi se îndreptă spre ușă. 

— Ne vedem mai târziu, îi spuse ea. Mă duc să mănânc. 

— Am auzit că o să mâncaţi peşte la cină, remarcă Zelma. 

Pam se opri brusc și se întoarse spre ea. 

— De unde detii această informaţie? se interesă ea. 

— De la clientul de la numărul șase. Tocmai îmi terminam 
treaba acolo când a sosit. Mi-a spus că tu și Scotty veţi mânca 
din peștele prins de el. 

— Ei bine, se înșală, replică tânăra femeie. El a hotărât asta 
împreună cu Scotty, fără să mă consulte. N-am nici o intenţie 
să-i accept invitaţia. 

— Doar n-o să refuzi să petreci niște momente plăcute în 
compania unui chiriaş atât de simpatic? se minună Zelma. 
Greşeşti, Pam. Nu ieși niciodată. 

— N-am timp, îi răspunse aceasta. 

— Hmm, mormăi Zelma. Ai face bine să fii mai interesată de 
bărbaţi, cât mai e încă timp. Dacă nu, în curând n-o să se mai 
uite ei la tine. Acum nu este cazul, dar va veni vremea când te 
vei simţi foarte singură. 

Tânăra râse forţat. 

— Prefer să fiu singură și să nu sufăr, răspunse ea. De altfel, 
nu înseamnă că, dacă refuz invitaţia domnului Franklin, nu ies 
cu alţi tineri. Ştii că mă întâlnesc cu Andy Graham. 

Interlocutoarea ei o privi cu un aer ironic. 

— După câte mi-a spus, se întâmplă mult mai rar decât ar 
vrea el, remarcă ea. 

— N-am timp să discut despre viața mea amoroasă, încercă 
să se eschiveze Pam. Mă așteaptă Scotty. 

— N-o să întârzii din cauza asta, fiindă nici n-ai despre ce să 
discuti, nu se lăsă Zelma. 

Pam ieși tulburată. Urcă încet scara care ducea în aparta- 
mentul ei. Necazul era că Zelma avea drepate. Pam era obli- 
gată să recunoscă, deși fără nici un chef, că suferea câteodată 
din cauza vieţii sale singuratice. În acele momente, degeaba 
încerca să se convingă că se schimbase mult de când o 
părăsise Mike, că asta nu-i ţinea deloc de cald. Poate că reușea 
să-şi crească bine copilul, să conducă un sat de vacanţă. 
Totuşi, nu exista nimeni ca s-o ia în brațe seara în patul ei 
mare și gol. 

Își pierduse toate iluziile în privinţa căsătoriei. A fi soție, 
pentru ea însemna să se supună continuu, să nu posede 
nimic, să nu aibă putere de decizie și să se sacrifice. Trebuise 
să se prefacă adesea că e veselă, când în sinea ei plângea cu 
lacrimi de sânge. Să se lase umilită, fiindcă nu avea mijloacele 
necesare traiului. Şi atunci, chiar dacă i se întâmpla uneori să 
invidieze un cuplu unit cum era Gus și Zelma, chiar dacă i se 
părea greu să se ducă singură la o petrecere dată de prieteni, 
chiar dacă i se părea uneori că din viaţa ei lipseşte ceva, era 
totuşi mult mai fericită decât fusese vreodată în cursul scurtei 
sale căsnicii. 

Deschise furioasă ușa apartamentului ei. Un lucru era 
sigur: niciodată nu se va mai afla într-o poziţie de inferioritate 
faţă de un bărbat. Suferise prea mult. Va accepta poate o invi- 
taţie la cină, sau la restaurant, dar lucrurile nu vor merge în 
nici un caz mai departe. 

După un duș și un prânz substanţial, Marsh se simţi mai 
bine. leşi pe verandă şi se lungi cu plăcere în şezlong, 
începând să citească un roman. I se părea ciudat să constate 
că aprecia din nou literatura. La spital se simţea atât de depri- 
mat, încât nimic nu-l mai interesa. 

Mai era încă la capitolul unu, când Scotty sosi cu bicicleta. 

— Bună! îl primi Marsh. Pot să-ți ofer o Coca-Cola? 

Băieţelul scutură din cap. 

— Nu pot să stau, răspunse el cu regret. Am venit doar să te 
anunţ că n-o să venim diseară la cină. 

Exact cum își închipuise, gândi Marsh. 

— Ce păcat! exclamă el. Mama ta te-a trimis? 

Scotty dădu din cap. 

— Mi-a spus să-ţi mulțumesc și te roagă s-o scuzi, dar are de 
lucru. 

— Înţeleg. Rămâne pe altă dată. 

— Sper! replică Scotty. 

Apoi, privind într-un colț, întrebă pe un ton admirativ: 

— E undiţa ta? 

Se apropie de obiect și-l atinse cu precauţie. 

— Ce fel de momeală ai folosit? 

— Artificială. 

— Şi te-ai dus la apă adâncă? 

— Cam cinci metri. 

Scotty oftă adânc. 

— Ai noroc, spuse el. N-am reușit să prind niciodată niște 
pești atât de frumoși. 

— De ce? se miră Marsh. 

— Pentru că trebuie să merg prea în larg. Și mama nu mă 
lasă să iau șalupa. Iar ea nu are timp să mă însoțească. Nici Gus. 

— Nu vrei să vii cu mine într-o zi? îi propuse Marsh. 

Chipul băieţelului se lumină. 

— Adevărat? 

Apoi redeveni serios. 

— Mama mi-a interzis să-i rog, ceva pe clienţi, spuse el cu 
tristeţe. 

— Dar eu m-am oferit singur, remarcă Marsh. 

Chipul lui Scotty se lumină din nou. 

— Așa e, recunoscu el. 

După plecarea lui, Marsh se gândi la refuzul lui Pam de a 
cina cu el. Prima lui reacţie fu să abandoneze partida. Era o 
femeie dificilă care nu-l plăcea deloc. 

Bineînţeles că și el era vinovat de atitudinea ei. O tachi- 
nase neîncetat. Nu intenţiona să-i facă curte fiindcă era natu- 
rală, contrar orășencelor pe care le frecventa în mod 
obișnuit, sau fiindcă era atât de frumoasă. În ultimul timp 
avusese destule complicaţii în viața lui și nu-i mai trebuiau și 
altele. 

Totuși, perspectiva de a găti o asemenea cantitate de peşte 
doar pentru sine era lipsită de interes. Şi mâncase de prea 
multe ori singur, în camera lui de hotel. 

După câteva minute se îndrepta spre magazin. Când ajunse 
acolo, Pamela Norris era ocupată să servească niște clienţi. 
Marsh începu să răsfoiască o revistă, așteptând să rămână sin- 
guri. 

Când îl văzuse intrând în băcănie, Pam se crispase. Cu 
coada ochiului, observase imediat cum e îmbrăcat: purta un 
şort bej și o cămașă sport de culoare albă care îi scotea în evi- 
dență statura atletică. Profilul lui viril se distingea clar în 
lumina după-amiezii. Piciorul drept era ceva mai subțire decât 

cel stâng, probabil o urmare a accidentului, și era prea palid 
la faţă. Erau singurele semne care atestau că trecuse printr-o 
grea încercare. 

Tânăra își dădu seama foarte repede că Marsh nu venise să 
facă nişte cumpărături. Aştepta pur și simplu ca magazinul să 
se golească, pentru a-i putea vorbi în voie. Ceea ce o făcu să 
se simtă şi mai nervoasă. 

În același timp, îi era necaz că e atât de emotivă. La urma 
urmei, avea douăzeci şi opt de ani şi o oarecare experienţă. De 
ce se purta ca o adolescentă timidă? Și de ce regreta așa, tam- 
nesam, că nu e mai frumos pieptănată, atunci când el își 
îndreptă ochii întunecaţi spre ea? Se gândi imediat că blugii ei 
erau vechi și decoloraţi şi că nici tricoul nu făcea mai multe 
parale. 

Marsh se îndreptă spre ea și se sprijini cu nonşalanţă de 
tejghea. Apoi își atacă direct interlocutoarea: 

— Nu aveti de lucru în seara asta, începu el. Probabil că vă 
este frică să luaţi dejunul cu mine. 

Ea se trase înapoi, şocată de modul lui de a o aborda. 

— Sunteţi nebun! exclamă ea. 

— Adevărat? 

El o privea cu intensitate. 

— În acest caz, acceptaţi-mi invitaţia. 

— Nu văd de ce ar trebui să vă dovedesc indiferent ce, 
răspunse ea înroșindu-se. 

— Pentru mine poate că trebuie. Și nu numai pentru mine. 

— Nu înţeleg despre ce vorbiti. 

Pam luă o cârpă și începu să șteargă nervoasă raftul de 
lângă ea. Lucru perfect inutil, fiindcă ștersese praful peste tot 
în urmă cu o oră. 

Marshall Franklin întinse mâna și o prinse pe a ei, imobi- 
lizând-o între degetele lui. Atingerea o tulbură peste măsură 
pe tânăra femeie, care se înroși ca sfecla. Dar își smulse ime- 
diat mâna dintr-a lui. 

— Trebuie în primul rând să te convingi singură că nu ești 
laşă, Pam, insistă Marsh cu o voce irezistibilă. 

— Ştiu că nu este cazul! exclamă ea. Și chiar am o mulţime 
de treburi pe cap. 

Îi trecu prin minte că nu numai că nu o deranjase că-i spu- 
sese pe nume, ci chiar îi și plăcuse. 

— Mincinoasă mică, îi spuse cu blândeţe Marsh. 

Pam trase aer în piept ca să-și facă puţin curaj și-l privi în 
ochi. 

— Ascultă, începu ea ridicându-și bătăioasă bărbia, pentru 
un motiv pe care-l ignor, îţi place să mă sâcâi. De când ai 
sosit, n-ai încetat să mă necăjești ba cu una, ba cu alta. E pro- 
blema ta, dar asta nu mă lipsește de dreptul de a-ţi refuza 
compania. Nu te simpatizez, dom... Marsh, și cred că 
lucrurile sunt clare acum. 

— Oare pe mine nu mă placi, sau nu-ţi place senzaţia că te 
atrag la fel de mult cum m-ai vrăjit tu pe mine? Ti-e frică de 
adevăr? 

— Categoric nu, fiindcă nu e adevărat. 

Marsh îi surâse fermecător, ceea ce avu darul s-o scoată din 
sărite pe Pam. 

— Atunci ar trebui să cinezi fără teamă cu mine, declară el. 
Mai ales că fiul tău va fi de faţă ca să-ţi poarte de grijă. 

— La vârsta mea n-am nevoie de protecţie! protestă ea, jignită. 

— Daa?! Atunci poate că ai prefera o cină intimă, singură cu 
mine? o tachină el. 

— Categoric nu! 

Acum era de-a dreptul scandalizată. 

— Vom fi deci trei, replică el. Vă aştept la ora șapte. 

Se ridică și se indreptă spre ușă. 

— N-o să vin, se încăpăţână Pam. 

— Ba da! replică el convins. Fiindcă altfel o să-i spun fiului 
tău că mama lui e mai fricoasă decât un iepure. Și nu vrei asta, 
nu-i aşa? 

— Nu-l amesteca pe Scotty în asta! exclamă ea furioasă. N-ai 
nici un drept să-i povestești prostiile astea! 

— Dacă îmi accepti invitaţia, n-ai de ce te teme. 

Cu un surâs și un gest al mâinii, Marsh părăsi magazi- 
nul. 


La șapte fără un sfert fix, Scotty mergea repede abia ţinân- 
du-se după mama lui, în direcţia bungaloului lui Marshall 
Franklin. 

— Cum se face de te-ai răzgândit? o întrebă băieţelul. 
Credeam că ai treabă. 

— Invitaţia lui îmi permite să nu mai prepar eu cina, 
răspunse ea cu dezinvoltură. Și de altfel, ai fi fost dezamăgit să 
ratezi seara asta. Mi se pare că-l placi foarte mult pe Marshall 
Franklin. 

— Oh,da! răspunse puștiul entuziasmat. Mi-a promis că mă 
ia cu el la pescuit. Și să ştii că nu l-am rugat eu! Mămico, îmi 
dai voie să mă duc? 

Ochii lui erau atât de rugători, încât Pam nu avu inima să-l 
dezamăgească. 

— O să vedem, replică ea pentru a nu se angaja într-un mod definitiv. 

Când ajunseră lângă bungaloul lui Marsh, un miros apeti- 
sant le gâdilă nările. Scotty fugi spre ușă. 

— Suntem aici! strigă el, deschizând-o. 

Marsh apăru imediat, îmbrăcat în pantaloni negri și o 
cămașă albă cu mâneci scurte. Îşi puse şi un șorț. Ochii lui îi 
întâlniră în treacăt pe ai lui Pam, înainte să se oprească asupra 
băieţelului. 

— Bună seara, spuse el zâmbind. Vă rog să mă iertati, dar 
trebuie să întorc peștele. 

Fără nici un chef, Pam își urmă fiul în bungalou. 

În timp ce Marsh își vedea de treabă în bucătărie, ea rămase 
tăcută. Când termină, se întoarse în cameră. O privi lung și 
Pam putu citi admiraţia în ochii lui întunecaţi. Apucase să se 
spele pe cap, se fardase puţin și îmbrăcase o rochie de mătase 
albastră care se mula pe trupul ei frumos. 

— Eşti încântătoare, șopti el. 

— Mulţumesc. 

Tânăra femeie încercă să-și stăpânească tulburarea. De ce 
oare prezenţa acestui străin avea un asemenea efect asupra 
ei? 

— Ce vrei să bei? o întrebă el. Un cocteil? 

— Da. 

Marsh îl pregăti, înainte să se întoarcă în bucătărie ca să 
se ocupe de cină. Ca garnitură la pește fiersese niștea 
cartofi în coajă, ca să se păstreze calzi. După ce-l servi cu un 
suc de fructe pe Scotty, se instalară toţi trei la masa de pe 
verandă. 

O briză blândă încreţea suprafaţa apei. Puteau zări pescari 
care-și legau bărcile de ponton. În timp ce Marsh și Scotty 

făceau pronosticuri asupra campionatului de base-ball, Pam 
simți că se destinde. Alcoolul începuse să-și facă efectul și-și 
uită grijile. 

— Chiar ai încercat să intri în echipa naţională? îl întrebă 
Scotty nespus de interesat. 

— Da. Din nefericire, mi-am rupt degetul mare la antrena- 
ment și asta m-a scos din cursă. Așa că m-am decis să mă duc 
la drept. 

— N-ai avut noroc, îi spuse puştiul, sincer supărat pentru 
noul lui prieten. 

Marsh îi zâmbi. 

— Nu sunt chiar așa de sigur, îi răspunse el. Meseria mea 
mă satisface pe deplin. 

Şi izbucni brusc în râs. 

— Dar văd că pentru tine nici nu încape comparaţie! 
exclamă el amuzat. 

— Dar ai cunoscut jucători celebri? insistă Scotty. 

Marsh cită câteva nume. Pam nu se putu împiedica să zâm- 
bească văzând bucuria fiului ei. ÎL mânca din ochi pe Marsh. 
După un timp, când acesta îi explica lui Scotty cum trebuie să 
lanseze corect mingea, un val de recunoștință cuprinse inima 
tinerei femei. Nu se întâmpla prea des ca un bărbat să-i dea 
atâta atenţie băiatului ei. Şi se gândi atunci că el nu avea un 
model masculin în viaţa lui, cu excepţia lui Gus și a lui Bob, 
înainte de moarte. Iar aceștia erau în vârstă, fiind mai degrabă 
nişte bunici pentru el. 

Tresări când își dădu seama ce însemnau asemenea gân- 
duri. Marsh se purta nemaipomenit cu Scotty și ăsta era un 
adevărat noroc pentru el. Totuși, asta o făcea pe Pam să nu se 
simtă prea în largul ei. 

— Mă tem că mama ta se plictiseşte de moarte, remarcă 
Marsh. Sunt sigur că sportul n-o pasionează. 

Se întoarse spre ea şi căldura privirii lui făcu să se topească 
animozitatea lui Pam. 

— Sunt mulţumită că Scotty a găsit în sfârșit un interlocutor 
priceput în acest domeniu, replică ea pe dată. Gus și cu mine 
nu suntem deloc la curent cu astfel de noutăţi. 

— Ar trebui totuși să discutăm asemenea lucruri în zilele 
când vom fi singuri, o întoarse cu șiretenie Marsh. Asta îmi 
reamintește că trebuie să-ţi cer permisiunea să-l iau pe Scotty 
cu mine mâine dimineaţă la pescuit. 

— Ei bine... ezită Pam. 

— Te rog, mămico! o imploră puştiul. 

— Eşti sigur că dorești asta? insistă ea privindu-l pe Marsh 
drept în ochi. 

La urma urmei era un client care plătea și nu voia să-l 
încurce cu un băiețel nebunatic. 

— Absolut! îi răspunse el. Mă simt bine în compania lui. 

— În acest caz... de acord, rosti Pam cu o urmă de ezitare 
în voce. 

Nu-i putea refuza lui Scotty o asemenea plăcere. În 
mod obișnuit, băieţelul era obligat să rămână pe dig, 
fiindcă era prea mic să plece cu șalupa fără să fie însoţit 
de un adult. 

— Ura! urlă puştiul. Formidabil! 

Intrară în bungalou și se așezară la masă. Cina fu simplă 
dar delicioasă. Scotty ti povesti lui Marsh cum dusese la școală 
un şarpe de apă, cu care terorizase profesorul și întreaga 
clasă. Pe urmă fusese rândul lui Marsh să-și povestească 
trăsnăile făcute pe vremea când avea vârsta lui Scotty. 

După cină, Scotty decise că stătuse destul de vorbă cu cei mari. 

— Pot să mă duc să mă joc cu noii veniţi? o întrebă pe mama 
lui. Le-am promis să le arăt cetăţuia mea. 

— De acord, acceptă Pam. Cu condiţia să te întorci acasă 
înainte de căderea nopţii. 

— Nu, te întorci aici, interveni Marsh. Mama ta te va aștepta 
la mine. 

— Perfect. 

Înainte ca Pam să mai fi putut scoate vreo vorbă, Scotty se 
făcuse nevăzut. Ea se întoarse furioasă spre Marsh. 

— Cu ce drept îţi permiti să schimbi programul pe care i 
l-am făcut eu lui Scotty? tună ea. 

Marsh ridică din umeri cu indiferență. 

— Nu voiam să-ţi sap autoritatea, replică el. Pur şi simplu mi 
se pare mai logic să se întoarcă la mine, fiindcă tu vei fi încă 
aici. 

— Nu aveam intenţia să rămân atât de mult, protestă Pam. 
Mai am o groază de treburi de terminat în seara asta. 

— Baliverne! Mama ta nu te-a învăţat că nu e politicos să 
pleci imediat după masă? Și de altfel, trebuie să te destinzi 
puțin. Eşti extrem de nervoasă. Mai trebuie să te și distrezi din 
când în când, cred că știi asta. 

— N-am timp. Trebuie să-mi câștig existenţa. Și nu numai 
pe a mea ci și a copilului meu. Asta are prioritate faţă de dis- 
tracţii. 

— Dar cine va avea grijă de el dacă te îmbolnăveşti? 
Ascultă-mă, apreciază acest moment de odihnă. Mă duc să 
pregătesc cafeaua. 

Pam se lăsă convinsă, fiindcă în fond asta şi dorea acum: să 
mai uite puţin de griji. Marsh o instală într-un fotoliu și strânse 

masa. Refuză să fie ajutat și reveni în curând cu o tavă și două 
cești. leșiră pe terasă și-și băură cafeaua în tăcere. Un arbore 
se desena pe cer în lumina amurgului. 

— Gus mi-a spus că-ţi crești singură copilul, rosti în cele din 
urmă Marsh. Nu e deloc ușor. 

— Aşa €. 

ÎI privi pe furiș. 

— Îţi sunt recunoscătoare că l-ai invitat pe Scotty pe ziua de 
mâine, continuă ea. Sper că nu vei regreta. 

— Nu-ţi face griji. Îmi place tovărăşia lui. Îmi aminteşte de 
anii copilăriei mele, chiar dacă energia mea nu o egala nici pe 
departe pe a lui! 

Pam izbucni în râs. 

— Câteodată obosesc numai când îl văd cum se agită, 
declară ea. Ai copii? 

Marsh clătină din cap și-și întinse brațul pe spătarul băncii 
pe care erau așezați. 

— N-am avut norocul ăsta, răspunse el. Am fost căsătorit, 
dar n-a ţinut. Presupun că a fost mai bine că n-am avut un 
copil, având în vedere că în cele din urmă am divorțat. 

— Poate, replică Pam cu un aer mohorât. 

— Ce vârstă avea Scotty când ţi-a murit soțul? 

— Unsprezece luni. 

— Îngrozitor. 

Vocea lui era plină de simpatie. 

— Ce păcat că n-a trăit să-și vadă fiul crescând. Astăzi ar fi 
fost mândru de el. 

Pam nu-i răspunse. La ce bun să-i mărturisească faptul că 
Mike nu-și dorise niciodată un copil și că nici măcar nu fusese 
interesat să vadă cu cine semăna Scotty? 

Ca şi cum Simţise că ea nu avea chef să vorbească despre 
acest subiect dureros, Marsh schimbă tema discuţiei. 

— Îi place să conduci o staţiune balneară? o întrebă el. 

Tânăra oftă. 

— Sunt suișuri și coborâșuri, replică ea. Evident că pentru 
Scotty este locul ideal. Aici nu avem de-a face cu problemele 
marilor orașe. Bineînţeles că vara este foarte aglomerat. În 
schimb iarna am avantajul să mă pot ocupa de Scotty și de 
mine, fiindcă am timp berechet. Câteodată avantajele orașului 
îmi lipsesc: teatru, cinematograf, magazine. Am crescut la 
Chicago și la început mi-a venit greu să mă adaptez în acest 
loc. 

— Te duci câteodată la New Orleans? 

— Am fost o dată sau de două ori. Ai locuit întotdeauna 
acolo? 

— De fapt eu locuiesc la periferie, în zona Metarie. Tatăl 
meu are acolo o agenţie de asigurări și mama e 
învăţătoare. 

— Amândoi părinţii mei sunt morţi, remarcă tristă Pam. De 
când a pierit și unchiul meu, Scotty e toată familia mea. Eram 
singurul copil la părinţi, ca şi mama. Bob era unicul frate al 
tatei şi nu s-a căsătorit niciodată. 

— Ciudat, spuse cu blândeţe Marsh, cum unele persoane 
rămân aproape singure pe lume, în timp ce altele au o 
droaie de rude. Eu am trei fraţi, trei cumnate, șapte nepoți și 
nepoate și atâția unchi şi mătuși încât le-am pierdut și 
numărul. 

— Ai noroc. 

— Aşa crezi? 

Și Marsh izbucni în râs. 

— Se vede că n-ai tone de cadouri de cumpărat pentru 
Crăciun și aniversări! spuse el vesel. 

Pam surâse. 

— N-am văzut lucrurile din acest unghi, răspunse ea 
amuzată. Portofelul tău se bucură de toată simpatia mea. 

Privirile li se întâlniră şi tăcură brusc. Timp de o clipă, un 
fel de magie îi învălui și-i tinu sub farmecul ei. 

— Îmi placi, Pamela Norris, declară în cele din urmă Marsh 
cu o voce înăbușită. 

— Şi tu mie, replică ea cu spontaneitate. 

El îi înconjură umerii cu braţul și o trase spre sine. Buzele 
lui se lipiră cu duioșie de gura lui Pam. 

Sărutul lui era ametitor, uşor și mângâietor. Își ridică apoi 
capul și privirea lui cenușie se cufundă într-a ei. 

Tulburată, Pam făcu ochii mari și rămase tăcută. Era fascinată 
de gura senzuală a lui Marsh, de magnetismul care se degaja din 
trăsăturile lui virile. O strânse la piept și ea își încolăci brațele în 
jurul gâtului lui, cu un gest plin de naturalete. 

De data asta el o sărută cu totul diferit, cu o intensitate sur- 
prinzătoare. Simţurile lui Pam se aprinseră imediat. Uită de 
restul lumii şi se abandonă îmbrăţișării lui. Era minunat să fie 
din nou în braţele unui bărbat. Inimile lor băteau la unison, 
într-un ritm nebunesc. 

Gâfâiau când se despărţiră în cele din urmă. 

— Pam... șopti Marsh, nu-mi închipuiam... 

Nu-și putu termina fraza. Nişte strigăte voioase de copii se 
făcură auzite din întuneric. Pam se îndepărtă brusc de cel care 
o îmbrățișase cu atâta patimă și încercă să-și repună părul în 
ordine. Scotty își făcu apariţia în compania noilor lui tovarăși 
de joacă. 

Pam era îngrozită că se purtase astfel cu un străin. El părea 
că se simte în largul lui, dar ea era nervoasă și-i evita privirea. 

Când anunţă cu o voce încordată că era timpul să plece 
acasă, Marsh o privi uimit. 

— Chiar trebuie? întrebă el cu un aer dezamăgit. E încă 
devreme. 

— Da, răspunse ea foarte repede. Cina a fost delicioasă şi-ţi 
mulțumesc. Scotty, ia-ti rămas-bun de la prietenii tăi, fiindcă 
plecăm acasă. Dacă vrei să te duci mâine la pescuit cu Marsh, 
trebuie să te trezești cu noaptea-n cap. Deci ai nevoie de o 
noapte bună de somn. 

În timp ce Scotty se executa, Marsh îi şopti la ureche: 

— Şi tu? 

Ea tresări. 

— Nu înțeleg, mormăi încurcată. 

— O să reușești să dormi? 

O luminiţă maliţioasă îi strălucea în ochi. 

— Eu știu că pentru mine va fi imposibil, după tot ce s-a 
petrecut, continuă el. Mai ales când mă gândesc ce nu s-a 
petrecut! 

Pam se înroși. 

— Taci din gura! îi șuieră ea printre dinţi ca să n-o audă 
Scotty. Fiul meu ar putea să-ți surprindă aluziile. 

— Ei și? Poate că ne-a și văzut sărutându-ne, răspunse 
Marsh. După câte știu eu, nu e o crimă, nu-i așa? 

— În ceea ce te privește, da! exclamă ea. Mă întreb ce m-o 
fi apucat. Ceea ce s-a întâmplat a fost o greșeală. Noapte bună! 

Ea îi întoarse spatele și se îndepărtă. 

— Noapte bună, scumpa mea, spuse el cu tandreţe. Şi vise 
plăcute. 


Capitolul 3 


Abia se iviseră zorii dând cerului o culoare lăptoasă, când 
Marsh își puse sacoșa lângă dig și se îndreptă spre magazin. În 
tăcerea dimineţii nu se auzea decât scrâșnetul pietrișului sub 
pașii lui. 

Ajuns la destinaţie, urcă scara și sună. În același moment, 
soarele își făcea apariţia și o rază aurie se jucă pe suprafața 
apei. Va fi o zi frumoasă. 

După câteva clipe, Pam îi deschise ușa. Oferea un tablou 
încântător în neglijeul ei de mătase galben-pal. Rotunjimile 
sânilor se ghiceau sub materialul subțire, nu era machiată, dar 
părul bogat îi aureola chipul frumos. Marsh abia se abţinu să 
n-o ia în braţe și s-o strângă la piept. Îi atinse totuși buzele cu 
o sărutare ușoară. 

Când se îndepărtă, observă cu plăcere că ea se înroșise, 
părând extrem de încurcată. 

— Bună, îi şopti el. Ai dormit bine? Visele ti-au fost plăcute? 

— Nu te privește, replică ea pe un ton care se voia distant. 

Ochii lui Marsh începură să strălucească malitios. 

— Vrei să ţi le povestesc pe ale mele? îi propuse el. Ai fost 
prezentă în toate. 

— Nu mă interesează absolut deloc, îi răspunse ea cu răceală. 

Pam aruncă o privire peste umărul lui și Marsh înțelese că 
se temea să nu fie auzită de Scotty. 

— Fiul meu nu și-a terminat încă micul dejun, îl anunţă ea 
cu o politeţe forțată. Intră și aşteaptă-l, te rog. 

Marsh pătrunse în apartament plin de curiozitate. Era de- 
corat simplu, dar părea confortabil. Mobilele erau din lemn de 
pin şi tapiţeria era de un galben auriu. Pe unul din pereţi se 
afla o etajeră plină de cărţi și discuri. În colturi, două boxe. 
Ceva mai încolo televizorul, apoi un birou pe care erau 
așezate manualele şi caietul. Încăperea era curată şi ordonată. 

— Pot să-ţi ofer o ceașcă de cafea? îl întrebă Pam. 

— Aș bea cu plăcere una. 

O urmă în bucătărie, unde Scotty termina o tartină. Marsh 
se așeză în faţa lui, părând că se simte ca acasă. 

— Sunt gata de plecare, îl anunță puștiul. 

— Întâi trebuie să termini de mâncat, îi atrase Marsh atenţia 
cu un surâs. Vei avea nevoie de forță ca să poţi trage afară 
peștii mari pe care o să-i prindem astăzi! 

Cu o mutră înveselită, Scotty mușcă hotărât dintr-o bucată 
de pâine cu unt. Pam aşeză o ceașcă aburindă în faţa lui Marsh. 
— Cam pe la ce oră crezi că vă întoarceţi? se interesă ea. 

— În jur de prânz. Am făcut niște sandvișuri, în caz că ni se 
face foame. Cred că o să fim frânţi de oboseală! 

— Eu nu! exclamă Scotty. O zi petrecută pe mare nu mă sperie! 

— Pe mine da! replică vesel Marsh. Nu mai am nici vârsta nici 
sănătatea ta, din păcate! Când soarele va începe să ardă prea 
puternic,voi fi mulțumit să regăsesc răcoarea bungaloului meu. 

Se întoarse spre Pam. 

— Băiatul tău are un colac de salvare? o întrebă el. 

Ea dădu din cap. 

— E în hangar, îi răspunse Scotty în locul ei. 

Apoi se șterse la gură cu dosul mâinii și se ridică. 

— Hai să mergem, Marsh! 

— N-aș putea să-mi termin cafeaua? îl întrebă acesta râzând. 


Toată ziua, Pam nu încetă să se gândească la Marsh. De ce 
o tulbura atât de mult prezenţa lui? Gândul la sărutările lui o 
făcea să se simtă slabă, să tremure. Reacţiona ca o adolescentă 
la primul ei sărut, când ea era o femeie în toată firea și fusese 
măritată! Era o prostie să se lase tulburată de un bărbat care 
nici măcar nu-i plăcea. 

Dar în sinea ei ştia, totuși, că se minte singură. Cum să nu-i 
placă Marsh Franklin? Era spontan, natural şi din persoana lui 
emana atâta tandrete... Bineînţeles că, uneori, se distra 
tachinând-o. Dar după o clipă, o lua cu blândeţe în braţe și 
trezea în ea senzaţii de mult timp uitate. 

Și în plus se purta drăguţ cu Scotty. 

După plecarea lui Mike, Pam se întâlnise cu câţiva 
tineri. Totuși, nici unul dintre ei nu-i furase somnul. Simţi 
că i se face rușine, aducându-și aminte de seara prece- 
dentă: rămăsese mult timp lungită în întuneric cu ochii 
deschişi, retrăind momentele plăcute petrecute în brațele 
lui Marsh. 

Din fericire, când el reveni din excursie cu Scotty, ea era 
ocupată cu înregistrarea noilor-veniţi. 

— Voiam doar să te anunţ că suntem aici, îi spuse el băgând 
capul pe ușa magazinului. Scotty a urcat să se spele. 


SECRETE DE NEMĂRTURISIT 45 


— Perfect, îţi mulțumesc, replică ea. Aţi prins ceva? 

Marsh îi surâse și chipul lui se lumină. Tânăra simţi din nou 
că se topește ca zăpada la soare în fața farmecului lui viril. 

— Am avut noroc, îi răspunse el. Dar i-am promis lui Scotty 
să-i las lui plăcerea să-ţi anunţe prada. Pe curând! 

Și, după ce-i făcu un semn cu mâna, dispăru. 

După o jumătate de oră, în timpul mesei, lui Scotty nu-i 
mai tăcea gura. Îi povesti mamei sale întreaga zi cu lux de 
amănunte, se lăudă că el a prins peştele cel mai mare din 
tot ce aduseseră. În ochii lui totul era minunat, mai ales 
Marsh, înţelese Pam. Entuziasmul fiului ei părea 
nemărginit. 

Când închise magazinul seara, urcă în apartamentul ei 
unde dădu peste un Scotty frânt de oboseală, care căsca de-i 
trosneau fălcile. Îi făcu niște ochiuri cu cartofi prăjiţi, pe care 
puştiul nu reuși să-i termine. 

— Dacă nu ţi-e foame, îi spuse ea cu duioșie, te poţi duce la 
culcare. Eşti epuizat. 

Scotty îi surâse somnoros și se ridică. 

— E încă devreme, obiectă el de formă. 

— Ascultă, o să-ți pun televizorul portabil în faţa patului. O 
să-l stingi când o să ţi se facă somn. 

— De acord. 

După o clipă îl acoperea cu pătura. 

— Simt nevoia să-mi dezmorțesc puţin picioarele, îi spuse 
ea. O să mă duc să mă plimb pe la mlaștina cu rațe. Nu întârzii 
mult. 

Scotty o aprobă distrat. 

O dată ajunsă afară, Pam se îndreptă fără voia ei spre port. 
Gus se întorsese acasă și ea voia să se asigure că vasele închiri- 
ate fuseseră bine legate de ponton. 

Ambarcaţiile se legănau ușor în briza serii. Tânăra duse în 
hambar o găleată uitată afară, înainte de a se așeza la capătul 
digului. Se simțea obosită și răcoarea serii o înviora. 

Se gândea cât era de ciudat ca ea să muncească atât în 
această staţiune în care ceilalţi se odihneau. 

Vibraţiile podelei de lemn o avertizară că cineva mergea pe 
dig. Se întoarse și, văzându-l pe Marsh care se apropia de ea, 
se simţi absurd de fericită. 

EI era îmbrăcat în blugi și cu o cămașă de cowboy cu mânecile 
suflecate până la coate. Ca și cum era lucrul cel mai natural din 
lume, se așeză lângă ea și-și cuprinse genunchii cu braţele. 

— Ce seară frumoasă, nu-i așa? comentă el cu indiferenţă. 

— Da. Tocmai regretam că sunt atât de ocupată. 

— Chiar că e păcat. Ai putea să-ţi petreci mai mult timp cu mine. 

— Ce te face să crezi că așa îmi voi petrece timpul liber? Se 
miră ea. 

El zâmbi ironic. 

— Cum o să reușeşti să-mi rezişti? o întrebă el tachinând-o din nou. 

— Nu-ţi face griji din cauza asta, replică ea cu nasul pe sus. 
Sunt perfect capabilă. 

— Adevărat? 

EI îi atinse ușor obrazul cu un deget și se aplecă spre ea. 
Buzele lui le atinseră pe ale ei și Pam nici nu se clinti. Atunci 
el o luă în braţe și o sărută din nou. 

— Nu cred că am întâlnit vreo rezistență din partea ta, 
remarcă el când își ridică ochii. 

— Hmmm... Mai încearcă o dată, îi sugeră ea. 

El se execută, dar Pam își tinu cu încăpățânare gura închisă. 
Marsh începu s-o mângâie pe spate și ea nu se mai putu lupta 
mult timp cu el. Se abandonă în braţele lui și el o strânse cu 
putere. Când se despărţiră, ea gâfâia. 

— Nu e drept, îngăimă ea. Ai... folosit mijloace nepermise. 

— În dragoste, toate loviturile sunt permise, răspunse el zâmbind. 

— Oh, Marsh, jocul ăsta trebuie să înceteze! Declară ea cu o 
voce tremurătoare. 

— De ce? 

— Fiindcă abia ne cunoaștem, fiindcă ești un client și o să 
pleci la sfârşitul sejurului acasă la New Orleans. 

— Vorbești prea mult, replică el. Și eu am chef să te sărut! 

Se aplecă din nou spre ea, dar Pam îl respinse cu putere. 

— Sunt serioasă, Marsh. Aventurile fără viitor nu sunt genul 
meu, Și... 

Fu întreruptă de o voce veselă: 

— Bună, Pam! 

Andy Graham se îndrepta spre ei. Părul lui blond era ciu- 
fulit din cauza brizei. Era înalt şi subțire şi, chiar dacă nu era 
o frumuseţe, avea un fizic plăcut. Pam ieșise de câteva ori cu 
el în cursul ultimelor şase luni. 

Tânăra se ridică brusc şi Marsh o imită. Când Andy ajunse 
lângă ei, ea le făcu cunoștință celor doi bărbaţi. Aceștia se salu- 
tară politicos, dar ea simţi totuşi o undă de animozitate 
trecând de la unul la celălalt. 

— Ce te aduce aici în seara asta, Andy? îl întrebă ea. 

— Le-am promis lui Gus și Zelmei să le aduc niște ușițe pen- 
tru dulapurile din bucătăria lor, îi explică el. 

— O să fie încântați. 

Pam se întoarse apoi spre Marsh. 

— Vor să refacă în întregime bucătăria, preciză ea. Andy are 
un magazin de mobilă la Many. 

— Înţeleg, rosti el cu un aer încordat. 

Conversaţia rămase în acest punct. Andy îl privea pe Marsh 
ca şi cum spera ca el să dispară pe loc, iar acesta din urmă 

semăna cu o statuie de lemn. Pam se întrebă cum va ieși din 
această situaţie încurcată. 

— Marsh e unul dintre clienţii noștri, i se adresă ea lui Andy. 
Astăzi l-a dus pe Scotty la pescuit. 

— Drăguţ, remarcă Andy laconic. 

— Hmm... Cum se simte mama ta? se interesă Pam, căreia 
nu-i mai venea în cap nici un subiect de conversaţie. 

— Ceva mai bine. Ascultă, trebuie să plec. Nu vrei să mă 
însoțești până la camion? 

— Cu plăcere, interveni Marsh, prefăcându-se că n-a pri- 
ceput că invitaţia respectivă nu-i fusese adresată lui. E în drum 
spre bungaloul meu, unde vom bea cafeaua pe care ţi-am 
promis-o, Pam. 

Aceasta îl privi pe furiș. Nici nu fusese vorba de așa ceva! 
Şi atunci îşi dădu seama că Marsh era hotărât să n-o lase sin- 
gură cu Andy. Un val de mânie o cuprinse, dar se stăpâni. 
Doar nu era să provoace un scandal. Totuși, era decisă să nu 
lase lucrurile așa. O să-i arate ea! 

— Foarte bine, spuse ea pe un ton mieros. 

Marsh înţelese că ea îi prinsese jocul. Cei trei se puseră în 
mișcare. Andy părea nemulţumit și mergea încet, sperând că 
Marsh le-o va lua înainte. Când văzu că stratagema lui dăduse 
greș, acceleră pasul. Marsh înconjură atunci umerii lui Pam cu 
brațul și începu să șchioapete dinadins. Juca teatru, fiindcă 
Pam știa că el nu avusese nicidoată nevoie de cârje de când 
sosise în satul de vacanţă și că era perfect capabil să se des- 
curce fără ea. 

Când Andy se întoarse spre ei, Marsh îi zâmbi cu un aer 
dezolat. 

— lartă-mă, te rog, îi spuse el, dar am avut un accident de 
mașină şi-mi mai trag încă piciorul. 

Andy bombăni ceva și se opri ca să-i aștepte. În cele din urmă, 
cu viteza unui melc, ajunseră lângă camion. Marsh se sprijini de 
el, în timp ce Pam îi dădea braţul la o parte de pe umerii ei. 

— Îți mulțumesc pentru vizită, îi spuse ea lui Andy. Revino 
când dorești. 

— De fapt, îi răspunse el, voiam să te întreb dacă accepti să 
mă însoţeşti la discotecă vineri seara... 

— Ei bine... 

— Ce păcat! o întrerupse Marsh. Mi-a promis deja mie că 
ieşim în aceeași seară. Mergem să cinăm în oraș. 

Pam fu atât de consternată încât nu reuși să scoată nici o vorbă. 

— Înţeleg, replică sec Andy. Rămâne pe altă dată... 

— Îmi... îmi pare rău, Andy, îngăimă Pam. Ascultă, dacă ai 
veni la cină, marţi seara la ora şapte? 

Îi aruncă o privire provocatoare lui Marsh. Dacă mai avea și 
acum ceva de spus, o să-l omoare pe loc. 

— E o idee bună, spuse Andy cu o voce mai veselă. În acest 
caz, pe curând! 

Se urcă la volan și demară, fără nici un cuvânt pentru rival- 
ul lui. Imediat ce ajunse destul de departe, Pam explodă... 

— Cu ce drept te amesteci în viaţa mea? tună ea. 

Marsh surâse suav. 

— Dar a mers, nu-i așa? remarcă el, nepărând să se simtă în 
vreun fel vinovat. Scopul scuză mijloacele, nu știai asta? Hai, 
vino să bei o cafea cu mine. 

— Nici nu-mi trece prin minte! Mă duc la mine acasă. 

Îi întoarse spatele și se îndepărtă rapid. 

— Nu uita de vineri! îi strigă Marsh. Fiindcă tot ne ducem la 
Natchitoches, mi-ar plăcea să-i facem o vizită unui fost coleg 
de universitate. Plecăm pe la două. 

Tânăra îl privi cu ochii strălucind de mânie. 

— Eşti nebun! exclamă ea. N-am de gând să merg nicăieri cu 
un mincinos ca tine. 


— Următoarele ore ţi se vor părea în mod sigur foarte lungi 
dacă refuzi 

să-mi vorbeşti, remarcă Marsh. 

— Metodele tale sunt absolut deplorabile, îi răspunse cu 
răceală Pam. 

Marsh părăsi șoseaua ca să intre pe autostradă. 

— Hai! spuse el vesel. Ce lucru îngrozitor am făcut? Vreau 
doar să te distrez puţin și să-ți ofer o masă bună. 

— Hmm! Mă mir că mai poți să şi mănânci, după toate min- 
ciunile pe care le-ai înșirat! 

Tovarășul ei de drum îi adresă un surâs fermecător. 

— Le-am explicat doar lui Gus și Zelmei că te duc la 
Nachitoches pentru cumpărături, replică el. 

— Şi ai mai adăugat pe urmă, că o să mergem la restau- 
rant şi că o să ne întoarcem târziu. Ai avut chiar tupeul să 
le ceri să aibă grijă de Scotty! termină ea în culmea 
indignării. 

— Ceea ce n-a părut să-i deranjeze deloc, replică Marsh 
imperturbabil. Și în plus, i-am promis lui Gus să-i aduc tapetul 
pe care l-a comandat și să schimb pantofii Zelmei. Așa că i-am 
scutit de un drum în oraș. 

— Eşti imposibil, oftă Pam. 

ÎL evitase cu grijă după vizita lui Andy. Și pe urmă, pe 
neașteptate, Zelma îi spusese cât de bucuroasă e că o să se mai 
distreze și ea puţin ieşind cu Marsh. Fiindcă avocatul aranjase 
deja cu Gus să aibă grijă de Scotty. Pam rămăsese mută de 

stupefacție. Era pur și simplu indignată că Marsh pune 
lucrurile la cale fără știrea ei, mai ales că văzuse că ea nu are 
nici un chef să-l întâlnească. 

Şi totuşi, acum era în maşina lui. Gus şi Zelma aveau aerul 
unor părinţi fericiţi, fiindcă ea atrăsese atenţia unui bărbat 
„atât de bine”. 

— Te place foarte mult, remarcase Gus cu o mutră încân- 
tată. Ai noroc, Pam. Are o situaţie bună, e simpatic și Scotty îl 
place, ceea ce nu-i deloc de neglijat. 

Și ce dacă? gândi iritată tânăra femeie. Gus își închipuie 
că Marsh o va cere în căsătorie la sfârșitul serii? Dar nu 
vrusese să-şi dezamăgească vechii prieteni și pe fiul ei, care 
era bucuros că mama lui îl simpatizează în sfârșit pe pri- 
etenul lui mai mare. Aşa că tăcuse, consumându-se în 
tăcere. 

— Eşti fermecătoare, șopti Marsh, amintindu-i astfel că se 
află alături de ea. Rochia e asortată cu culoarea ochilor tăi și 
dă pielii tale o strălucire de aur pur. 

Pam nu-i răspunse. Fără voia ei, rezistenţa îi slăbea. Marsh 
ştia cum s-o ia și magnetismul lui acţiona, în ciuda impotrivirii 
ei. 

Bărbatul simţi că se află pe calea cea bună. Se mira totuși 
de atracţia pe care o exercita Pam asupra lui. Era frumoasă, 
bineînţeles, dar el cunoscuse frumuseți clasice, aproape de 
perfecțiune. Dar aveau ele ochii atât de albaștri? Și un profil 
atât de delicat, cu un năsuc cârn? 

Un lucru era sigur: nici una din cuceririle lui nu era atât de 
fragilă şi totodată atât de hotărâtă. Pam era și experimentată și 
teribil de vulnerabilă. Simţea nevoia s-o cunoască mai bine, să 
înțeleagă de ce avea o expresie atât de tristă, ochii aceştia de 
căprioară rănită, atunci când se credea neobservată. 

— Mă ierti? o întrebă el cu spontaneitate. 

— Trebuie, replică ea pe un ton îmbufnat. 

Își zâmbiră, și Marsh ridică o clipă mâna de pe volan ca s-o 
strângă în fugă pe a ei. 

— Formidabil, spuse el cu blândeţe. Acum, bucură-te de 
această zi minunată: soarele străluceşte, natura e splendidă. 
Nu ești fericită să profiti de ea? 

— Ba da, așa e, recunoscu ea. 

Natchitoches, despre care legenda spunea că este tradu- 
cerea indiană a Apelor de Chinquapin, era numit astfel 
fiindcă era teritoriul unui trib străvechi, instalat din vremuri 
imemoriale în Louisiana. Întemeiat în 1714 pe Râul Roșu, 
începuse prin a fi un mare centru comercial, graţie situării 
sale privilegiate. Mult mai târziu, cursul principal al fluviului 
fusese deviat, prin oraș rămânând doar un braț secundar. 
Importanţa lui avusese de suferit, deși își păstrase intact 
farmecul iniţial. 

Marsh coti în curând pe strada Jefferson, pe malul apei. 
Acolo urmele trecutului erau mult mai vizibile: reședințe mari 
de culoare albă, cu grinzi de lemn tăiate manual de către 
sclavi, apăreau printre magnolii și arbori seculari. Casa 
Prudhomme-Rouquier, construită înainte de 1800, se detașa 
pe verdele peluzelor. Oamenii de prin partea locului 
susțineau cu mândrie că era cea mai veche locuinţă din Statele 
Unite. 

Mai departe, pe Front Street, băncile de fier forjat 
păreau că sunt parte integrantă a balcoanelor din același 
material, o reminiscență a cartierelor franceze din New 
Orleans. 

— O să mă plimb pe malul apei, spuse Pam când Marsh 
parcă mașina. 

— De ce? se miră el. Nu vrei să-mi întâlneşti prietenul? 

— O să începeţi să depănaţi amintiri şi o să mă simt în plus, 
îi răspunse ea zâmbind. Nu-ţi face probleme pentru mine, 
fiindcă îmi place foarte mult să mă plimb. 

Nu avu totuși mult de așteptat, fiindcă Marsh reveni curând 
alături de ea. 

— Gene lipseşte, îi explică el. Până săptămâna următoare, 
după cum spune secretara lui. 

— Ce păcat! exclamă tânăra femeie. 

Dar Marsh ridică din umeri. 

— Nici o problemă, afirmă el. O să revin, fiindcă nu e prea 
departe. Îţi propun pentru început să facem cumpărăturile 
pentru Gus și Zelma. După ce o să scăpăm de grija asta, 
mergem pe o terasă să bem un pahar. 


Când sosiră în apartamentul lui Pam, trecuse de miezul 
nopții. Literalmente se prăbușeau sub povara cumpărăturilor. 
În plus faţă de ce aduceau pentru familia Emery, Marsh, în 
ciuda protestelor lui Pam, achiziționase o mănușă, o minge și 
o bâtă de base-ball pentru Scotty şi-i oferise un enorm buchet 
de trandafiri roz tovarășei lui de drum. 

Se regalaseră cu fructe de mare într-un restaurant pitoresc, 
apoi se duseseră să danseze. Pam era obosită, dar încântată. 

— Sincer îţi spun, zise ea punând pachetele pe birou și pe 
covor, de mult timp nu m-am mai distrat așa de bine. 

— Îmi pare bine să aud așa ceva! rosti Marsh. 

O luă în braţe și-și cufundă privirea cenușie în ochii lui Pam. 

— Şi pentru mine a fost o seară minunată, îi șopti el. Fiindcă 
am fost împreună cu tine. 

Gurile lor se întâlniră și o senzaţie plăcută o învălui pe Pam. 
Marsh o trase spre canapea şi începu s-o sărute pasional. 

Când își strecură mâna sub rochia ei și-i cuprinse cu deli- 
catete sânul drept, Pam scoase un suspin de mulţumire. Ştia 
că acum nu dorește decât un singur lucru: ca aceste clipe 
minunate să nu se mai sfârșească niciodată. 

Marsh îi atinse cu buzele lui fierbinți gâtul, apoi coborî 
spre piept. Când deschise fermoarul, rochia alunecă pe jos 
transformându-se în corola unei flori. 

— Ce fumoasă ești! șopti el scoțându-i sutienul. 

Cuprinse cu buzele sfârcul roz al unui sân și-l mângâie cu 
vârful limbii. Pam tremura din cap până-n picioare. Valuri de 
dorință urcau în ea, făcând-o să geamă de plăcere. Trecuse 
atât de mult timp de când un bărbat n-o mai dezbrăcase, plin 
de dorinţă. Trupul ei înflorea ca un trandafir sub picăturile de 
ploaie. 

Încet, cu o mână expertă, el îi mângâie pielea catifelată 
până când dorinţa o făcu să gâfâie în braţele lui. Apoi o culcă 
pe perne și se lungi lângă ea. În ochii lui era o infinită tandrete 
când o privi. O sărută îndelung și Pam își dădu seama cât de 
mult o dorea. Degetele lui îi mângâiară apoi partea interioară 
a coapselor, în locul unde pielea este mai sensibilă, şi ea își 
îndepărtă picioarele, ca pentru a-l asigura de consimțământul 
ei. 

Totuși, când el încercă să-i scoată bikinii, Pam se crispă 
brusc. Ce era pe cale să facă? 

— Nu! exclamă ea împingându-l îngrozită. Oh, Marsh, te 
implor, trebuie să ne oprim aici. 

El o privi fără să înţeleagă și-i sărută cu dragoste buzele. 

Înspăimântată, aflată încă sub puterea senzaţiilor pe care el 
știuse să le trezească în ea, Pam încercă să se degajeze. 

— Te implor, rosti ea cu o voce tremurătoare. Oh, Marsh, e imposibil. 

— De ce? se miră el. Văd că mă dorești la fel de mult cum te 
doresc și eu. De ce ti-e frică? Îţi promit că te vei simţi bine. 

Disperată, ea îl împinse cu toată puterea. Cum să-i explice 
ce simțea ea? Nu-i putea mărturisi că lupta contra ei însăși, 
pentru că, dacă îi ceda, risca să sufere din nou. Și niciodată nu 
se va mai afla la bunul plac al unui bărbat. Fusese atât de 
nefericită. Se jurase că nu va mai lăsa pe nimeni să-i domine 
sentimentele și emoţiile. Ştia că n-ar putea să supraviețuiască 
unui nou eșec. 

— Îmi pare rău, îi răspunse ea gata să izbucnească în plâns. 
N-ar fi trebuit să mă las antrenată atât de departe. 

Marsh se ridică brusc şi ea putu citi în ochii lui că era rănit. 

— M-am înșelat deci atât de mult? o întrebă el. Am crezut că 
mă placi, așa cum te plac şi eu. 

Tânăra femeie își adună în grabă rochia de pe jos și-și 
acoperi pudic sânii. 

— Eu... te plac, bâigui ea. Dar asta nu înseamnă că vreau să 
fac dragoste cu tine. Asta e plata pe care o aştepţi întotdeauna 
când oferi o masă uneia dintre cuceririle tale? 

Marsh deveni extrem de palid și Pam își regretă imediat 
vorbele. 

— Iată un gând foarte vulgar, comentă el, și în întregime 
greşit. Cred că-ți dai seama de asta. 

Cu o mișcare suplă și rapidă se îndepărtă de ea privind-o 
cu răceală. 

— Nu-mi datorezi nimic, încheie el. 

Și cât ai clipi el se îmbrăcă și părăsi încăperea. Şocată încă, 
Pam îl auzi închizând ușa de la intrare. 


Capitolul 4 


— Nu glumesc, afirmă Gene Douglas. De la moartea tatălui 
meu, care a survenit în toamna trecută, caut un nou asociat. 
Tu ai fi persoana perfectă. Noi doi am forma o echipă formi- 
dabilă. Gândeşte.-te la asta, vrei? 

Se găseau într-o cafenea mică, aflată lângă biroul lui Gene. 
Erau orele două ale după-amiezii și localul era aproape 
pustiu. 

Marsh bătu darabana cu degetele pe masă, apoi își bău 
restul de whisky. 

— Nu ştiu ce să zic, Gene, replică el. 

Ochii lui se întunecară. 

— De fapt, m-am gândit să mă stabilesc aici sau la Many. Aș 
putea cumpăra un teren pe malul lacului. Peisajul este splen- 
did și odihnitor. Totuși, nu e atât de uşor să las baltă o afacere 
înfloritoare dintr-un mare oraș. 

Ridică din umeri. 

— După cum știi, familia mea locuieşte la New Orleans. Nu 
sunt sigur că mă pot lipsi de prezenţa ei. 

— Înţeleg că e vorba de o hotărâre importantă pentru tine, 
recunoscu Gene. Dar aș fi încântat să vii să lucrăm împreună. 
Mai gândește-te! 

— Îti multumesc, Gene. Oferta ta mi-a mers la inimă, să știi. 
Ai rămas tot prietenul de pe vremuri. 

— Bine! spuse Gene, rezemându-se de spătarul 
scaunului său. Acum că subiectul acesta este închis, 
explică-mi de ce nu ești căsătorit, cu trei copii, un câine, şi 
o casă cumpărată pe credit. Eşti singurul celibatar din fosta 
noastră bandă. 

Marsh izbucni în râs. 

— Privit din acest unghi, se pare că am scăpat cu bine! 
exclamă el vesel. Ştii că mariajul meu cu Lynn a fost un eșec. 
După aceea m-am logodit, dar am rupt logodna după câteva 
luni. Jackie nu era femeia care-mi trebuia. 

— Dick Palmer mi-a telefonat după accidentul tău, remarcă 
Gene. Mi-a spus că Jackie se afla la volan în momentul coli- 
ziunii. Ea a fost rănită? 

— Nu. Slavă Domnului că ea n-a avut decât câteva zgârie- 
turi. A fost sincer îndurerată pentru ce mi s-a întâmplat. 

Ridică din umeri. 

— Pe patul de spital, am avut timp să mă gândesc mai mult 
la viața mea personală, continuă el. Și am ajuns la concluzia că 
am face o mare greşeală unindu-ne vieţile. 

În seara când avusese loc accidentul, Marsh și Jackie 
fuseseră la o petrecere. Tânăra băuse prea mult și flirtase pe 
față cu un politician. Marsh se supărase și se certaseră 
îngrozitor. 

Jackie se urcase în mașina ei — cea a lui Marsh era la reparat 
— extrem de furioasă, şi demarase în trombă. 

Marsh nu-i putea însă purta pică, fiindcă îi făcuse reproșuri 
aspre şi aluzii usturătoare. Mai târziu, analizase la rece relaţia 
lor: erau extrem de diferiți. Nu așteptau aceleași lucruri de la 
viață. Lui Jackie îi plăcea să iasă, cu ceea ce numea ea oameni 
bine : bogaţi și influenţi. Nu-și pierduse nicidoată timpul cu 
persoane care nu-i puteau oferi un avantaj. Iar Marsh refuza 
să-şi întemeieze prieteniile pe criteriul averii sau al poziţiei 
sociale a unui individ. 

Marsh era bogat, datorită unor investiţii avantajoase, dar 
nu se considera totuși superior oamenilor cu posibilități mate- 
riale mai mici. 

Dar nu acesta era motivul pentru care rupsese logodna. 
Nu, ceea ce-l deranjase cu adevărat era modul în care Jackie 
flirta cu bărbaţii. Nu voia să-și strice viața, gândindu-se dacă 
soţia îi era sau nu fidelă. 

Își termină băutura și-i ceru chelneriţei să le mai aducă un 
rând. 

— E rândul tău să-mi vorbeşti despre viaţa ta, îi spuse el lui 
Gene. Povestește-mi despre decepțiile pe care le-ai avut în 
privința soţiei tale, a celor trei copii, a câinelui și a casei pe 
credit. 

Izbucniră în râs. Apoi, Gene începu să-i povestească pri- 
etenului său viaţa lui de toate zilele. Contrar a ceea ce putuse 
lăsa de înţeles comentariul său ironic, el își adora familia. 
Scoase niște fotografii din portofel și i le prezentă cu mândrie 
lui Marsh. Apoi enumeră succesele școlare ale copiilor și 
menţionă reușita profesională a mamei lor care era muzi- 
ciană. 

Ascultându-l, Marsh simţi că-l invidiază. Gene avea nişte 
scopuri în viaţă, care lui îi lipseau. La treizeci și cinci de 

ani, epuizase plăcerile celibatului. Afacerea lui era înflori- 
toare, de bani nu ducea lipsă... și totuși asta nu-i mai era 
de ajuns. Locuia într-un apartament luxos, călătorea de 
câte ori avea chef şi putea să-și cumpere tot ce dorea. Dar 
în adâncul inimii, știa că fraţii lui, la fel ca și colegii lui, 
avuseseră mai mult noroc decât el, cu toate problemele lor 
financiare. Ei aveau o stabilitate, un scop care le aducea 
fericire. 

Imaginea lui Pam îi veni brusc în minte. Instinctiv, Marsh 
era convins că ea avea calităţile pe care le căuta el. Era fru- 
moasă, naturală și afectuoasă. Dragostea ei pentru Scotty era 
evidentă. Lucra din greu, conducea o afacere și totuși 
rămăsese blândă și feminină. Relaţia ei cu Gus și Zelma era 
plină de afecţiune și lipsită de tensiunea care exista în general 
între un patron și angajaţii lui. 

Probabil că era nebun să se gândească la Pamela Norris în 
aceşti termeni, își spuse el după o jumătate de oră, în timp ce 
părăsea Natchitoches. Mai întâi, fiindcă ea avea în urma ei o 
căsătorie ratată. Pe urmă, îi dăduse destul de clar de înţeles că 
nu-l plăcea. Când o să-i intre o dată în cap că nu era deloc 
interesată de persoana lui? 

Clătină din cap. De ce-l lăsa ea să meargă atât de departe, 
ca şi cum îl dorea cu adevărat, pentru a-l respinge apoi exact 
înainte de actul final? Și el ce motiv avea să insiste atât pe 
lângă ea? Nu se săturase de capriciile ei? 

— Eşti sigură că n-o să ai nevoie de noi? o întrebă Zelma. 

— Bineînţeles. Cine naiba o să vrea să pescuiasă pe un 
asemenea timp? Profitati deci de această după-amiază ca să vă 
odihniţi liniștiți la voi acasă. Hai, grăbește-te! Te așteaptă 
Gus. 

— Atunci, pe mâine, îi răspunse Zelma. 

Pam o privi ieșind din magazin și fugind spre mașina 
soțului ei. O clipă mai târziu dispăruseră din raza ei de vedere 
şi tânăra femeie se simți teribil de singură. 

„Ce proastă sunt!” se mustră singură. Și nu din cauză că 
Scotty dormea în oraș, la prietenul lui Jimmy, sau că Gus și 
Zelma plecaseră acasă, se simţea ea singură și părăsită. De alt- 
fel ea îi îindemnase să plece. 

Bungalourile erau toate ocupate și primise mai multe 
rezervări pentru sfârșitul lunii și pentru iulie. Era bucuroasă 
pentru asta; totuși, dacă situaţia nu se îndrepta în vara asta, va 
reuși cu greu s-o scoată la capăt. Dacă n-ar fi avut atâtea 
datorii... gândi ea disperată. 

Câteodată se simțea atât de obosită de lupta asta 
veşnică pentru plata facturilor! Poate că unchiul Bob se 
înşelase când îi lăsase ei moştenirea, crezând că ea va 
putea duce mai departe afacerea lui. Iar Mike probabil că 
nu se înșelase când îi spusese că ea nu are simţul afacerilor 
şi că-și pierde timpul explicându-i ceea ce ea nu va pricepe 
niciodată. 

Surâse cu amărăciune: dacă Mike ar fi fost astăzi în viaţă, 
ar fi fost uimit să constate că rezistase atâta timp. Fiindcă el 
n-o credea în stare de nimic. Chiar în treburile casei, el tre- 
buia să-și dea cu părerea asupra oricărui lucru, chiar 
neînsemnat. 

Ei bine, ea nu va abandona, chiar și numai pentru a-și 
dovedi ei însăși că Mike se înșelase. Dacă voia să-și păstreze 
demnitatea și stima pe care o avea pentru propria ei persoană, 
era indispensabil să nu capituleze. 

O mașină apăru la cotitura drumului, în ploaia torențială. 
Pam o recunoscu imediat: era maşina lui Marsh. Trecu încet 
prin fața magazinului înainte să dispară în spatele pinilor de 
un verde întunecat. 

Tânăra închise ochii, în timp ce un val de regret o 
cuprindea fără voie. În noaptea trecută îl dorise pe Marsh mai 
mult decât pe oricare bărbat de pe lume. Și totuși, nu avusese 
curajul să-i mărturisească asta. El o părăsise şi era numai vina 
ei. Cum să-i reproșeze că voia să audă din gura ei confirmarea 
faptului că-l doreşte? ÎI rănise profund, respingându-l prima 
dată. Şi Marsh refuzse să fie din nou umilit. 

Din nefericire, Pam suferise prea mult ca să reușească să-și 
exprime prin cuvinte cele mai secrete gânduri și dorinţe. Se 
închisese în ea ca să-și protejeze sensibilitatea. Și reuşise 
destul de bine să-și creeze o carapace, în spatele căreia se 
ascunsese. 

Atunci de ce era atât de afectată? Imediat ce se gândea la 
Marsh, o tulburare ciudată o cuprindea. Și asta o îngrijora, 
fiindcă reprezenta o ameninţare pentru echilibrul pe care-l 
căpătase cu atâta efort. 

Totuși, ce avea el deosebit? Sigur că era viril, cu fizicul lui 
de atlet. Mai degrabă seducător, dar mai întâlnise și alţi bărbaţi 
la fel de frumoși, care o lăsaseră rece. În schimb, Marsh nu tre- 
buia decât s-o privească și ea simţea că se topește ca zăpada la 
soare. Imediat ce o atingea, simţea că voinţa o părăseşte şi 
că e gata să-i facă pe plac. Niciodată Mike nu avusese un 

asemenea efect asupra ei. Până în prezent crezuse că acest 
gen de reacţii nu exista decât în imaginaţia romancierilor. 

Se întoarse la tejghea și începu să facă ordine. După ce ter- 
mină, era încă devreme. 

La ora patru şi jumătate mai ploua încă, dar cu mai puțină 
putere. Cerul era întunecat, anunțând parcă venirea nopții. 
Pam se gândi că e destul de puţin probabil să mai aibă vreun 
client, așa că închise magazinul. 

Brusc, auzi un zgomot ciudat, în momentul când se 
pregătea să urce scările care duceau spre apartamentul ei. S-ar 
fi zis că erau niște voci de copii. 

Pam își încordă auzul și de data asta nu mai avu nici o 
îndoială: zgomotul venea din direcția digului. Nu înțelegea 
cuvintele, dar strigătele îngrozite făcură să-i bată inima cu 
putere. 

Se repezi spre lac și în curând nu mai avu nici o îndoială: 
niște tineri aflaţi în vacanţă erau în pericol. 

— Tineţi-vă bine! urlă ea în timp ce fugea. Sosesc! 

Gâfâia, cuprinsă de o presimţire sumbră.”Doamne! se rugă 
ea, te implor, apără-i!” 

Imediat ce ajunse la pontonul de lemn, îi zări: unul din 
vasele închiriate se legăna în voia valurilor, la vreun kilometru 
de mal. Pe punte, o siluetă micuță stătea jos, în timp ce o alta 
era în picioare. Pam simţi că-i îngheață sângele în vene când 
își dădu seama că nu purtau veste de salvare. 

Își duse mâinile pâlnie la gură. 

— Staţi liniștiți! strigă ea. Vin după voi! 

Nimic nu dovedea că vorbele ei fuseseră auzite. Vântul 
sufla spre coastă, ceea ce făcea destul de imposibilă această 
eventualitate. Se repezi spre o ambarcatiune, rugând cerul ca 

rezervorul de benzină să fie plin. Era aplecată spre frânghia 
care o ţinea legată de mal, când niște degete o prinseră cu pu- 
tere de braţ. 

— Să luăm vaporul meu, îi porunci o voce bărbătească. E 
mai rapid. 

Pam își ridică privirea și-l descoperi pe Marsh alături de ea. 
Imediat se simţi uşurată. Chipul lui era grav şi-şi dădu seama 
că el înţelesese pericolul situaţiei. 

ÎL urmă fără să scoată nici un cuvânt. În curând se urcau 
amândoi pe vasul lui și Marsh dădea drumul la motor. Ploaia 
aproape că-i orbi când luară viteză. Valurile erau repezi și 
puternice, începuse să se lase întunericul. Devenise deja greu 
să distingă barca aflată în primejdie. 

În sfârșit, copiii îi văzură. Inima lui Pam făcu un salt în 
piept, fiindcă cel care era așezat se ridică brusc și 
ambarcaţiunea ușoară se clătină puternic. Din fericire, copilul 
avu reflexul să se agate de bord și să se lase în genunchi. Pam 
şopti o rugăciune de mulțumire. Dacă vor mai sta liniștiți câte- 
va minute, vor fi salvaţi! 

— Nu fi îngrijorată, o linişti Marsh. În curând ajungem lângă ei. 

Aşa se și întâmplă. Marsh opri motorul și aduse 
ambarcaţiunile bord la bord. Ocupanţii bărcii, îngroziţi, 
stăteau strânși unul într-altul și plângeau în hohote. Pam 
recunoscu fiul și fiica unei perechi care sosise în ajun în 
staţiune. 

— Dati-mi mâinile, le porunci Marsh. 

Îi ridică în aer fără un efort vizibil şi-i dădu lui Pam. Apoi 
legă barca de a lui şi se îndreptă încet spre port. 

Pam îi strânse pe copii la piept și-i consolă cum știu mai 
bine. 

— De ce v-aţi urcat în barca asta? îi întrebă ea când se calmaseră puțin. 

— Ne-am gândit că ar fi amuzant să facem un tur, îi 
răspunse cu naivitate băieţelul. 

— Prin ploaie? 

— Nu ploua așa de tare când am plecat noi, spuse fetiţa. 

— Unde sunt părinții voştri? 

— Dorm, le explică ea. Ne-am plictisit așteptându-i să-și facă 
siesta. 

Pe Pam o trecu un fior gândindu-se la teribilul pericol din 
care scăpaseră. 

— Promiteţi-mi să nu vă mai urcați niciodată pe un vas fără 
un adult lângă voi, spuse ea. Și chiar în acest caz, trebuie întot- 
deauna să purtaţi o vestă de salvare. 

— Așa o să facem, spuseră ei în cor. Ne-a fost atât de frică! 

Tânăra femeie îi strânse la piept, emoţionată de vulnera- 
bilitatea lor. 

Când ajunseră la țărm, un grup de oameni îi așteptau. 
Aceștia îi ajutaseră pe părinţii copiilor să-i caute, când își 
dăduseră seama de dispariţia lor. 

Când îi văzură ajunși cu bine la țărm, tatăl şi mama copi- 
ilor le mulțumiră cu lacrimi în ochi lui Pam și Marsh. În cele 
din urmă plecară şi ei, căci trebuiau să-i schimbe pe puști 
care clănțăneau de frig. Pam și Marsh rămaseră singuri pe 
dig. 

Se priviră și izbucniră brusc în râs, descărcându-se de ten- 
siunea momentelor de groază prin care trecuseră. Ochii lui 
Marsh căpătară o expresie tandră când își privi însoţitoarea: 
era udă leoarcă și părea epuizată. 

— Arăţi splendid! îi declară el pe un ton malitios. 

— Şi tu la fel! 

Pam îi zâmbi. Marsh era seducător și cu hainele astea ude 
pe el, care i se lipeau de piele scoţându-i mușchii în evidență. 
Brusc, o trecu un fior. 

— Poate că ar trebui să ne adăpostim și noi? îi sugeră ea, 
rebegită de frig. Vrei să bei o cafea? 

Apoi își aminti brusc de ultima lor întrevedere și se crispă, 
sigură că el îi va refua invitaţia. 

Marsh o privi cu atenţie, ca și cum îi ghicea gândurile. 
După un moment care i se păru lui Pam că durează o veșnicie, 
el dădu din cap. 

— Cu plăcere. Mă duc întâi să mă schimb, apoi vin. 

Când ajunse în apartamentul ei, Pam puse cafetiera în 
priză, înainte să se dezbrace în pielea goală. Apoi se băgă sub 
dușul fierbinte. Câteva minute mai târziu, pe când se usca, 
auzi niște bătăi în ușă. Își puse în grabă halatul şi deschise. 

Marsh sosise deja! Îmbrăcase niște blugi uscati și o cămașă bej. 

— E o ploaie torențială, o anunţă el. Noroc că am găsit co- 

— Numai când mă gândesc și mi se face pielea de găină, 
spuse Pam. 

Marsh se întoarse spre ea și tânăra se simţi imediat intimidată. 

— Cred că e gata cafeaua, spuse ea repede. Serveşte-te în 
timp ce mă îmbrac. 

— Arăţi perfect și așa, replică el cu un aer serios. Încălzită, 
în largul tău și acoperită până în dinţi, dacă asta te 
nelinișteşte. Din punctul meu de vedere, nu văd de ce ar fi 
nevoie să te schimbi. 

Părea sincer şi atât de indiferent la ţinuta ei, încât Pam simți 
că ar fi caraghioasă dacă ar insista. Încercă deci să uite că era 
goală pe sub halat și se îndreptă spre bucătărie. 

— În dulapul ăla e nişte coniac, îl informă ea. Nu te jena, 
dacă vrei să-ţi pui puţin în cafea. 

Apoi scoase două cești și le așeză pe o tavă. Marsh turnă în 
fiecare două degete de alcool și duse totul în salon. Apoi se 
trânti pe un fotoliu, în timp ce Pam se așeza pe o canapea. 

Tânăra se simți asigurată de distanţa care-i despărțea. 
Simplul fapt că el se afla în casa ei o tulbura. Atmosfera era 
încărcată de electricitate. 

Părând că nu-și dă seama de sentimentele contradictorii pe 
care le trezea în ea, Marsh stătea răsturnat nonșalant în fotoliu 
și-și savura băutura. 

— Unde e Scotty? o întrebă el curios. 

— Noaptea asta și-o petrece în oraș la prietenul lui, Jimmy, 
îi răspunse ea. Tăcerea care e în casa asta în absenţa lui e 
uimitoare, nu-i așa? 

Izbucniră amândoi în râs. 

— Presupun că așa sunt toţi copii, remarcă Marsh. Nu-ţi pert- 
mit să uiţi nici o clipă de prezenţa lor! 

— Exact, oftă Pam. 

ÎI privi gânditoare, înainte să continue. 

— Îţi mulțumesc pentru atenţia pe care i-o acorzi, spuse ea. 
Pentru el, ești Moș Crăciun în persoană. 

Marsh zâmbi. 

— Ştii că-l iubesc. De când am sosit aici, e un tovarăș foarte 
plăcut pentru mine. 

— Mă tem că o să-i lipseşti foarte mult când vei pleca. 

— Aș putea reveni din timp în timp în weekend, se auzi el 
vorbind. Și o să-i permiti fără îndoială să-și petreacă în casa 
mea de la New Orleans câteva zile. 

Pam rămase uimită. 


SECRETE DE NEMĂRTURISIT 67 


— De ce să-l inviti? îl întrebă ea. La urma urmei, nu e decât un băieţel. 

Interlocutorul ei ridică din umeri și reflectă o clipă. 

— E exact genul de copil pe care mi-ar fi plăcut să-l am, rosti 
el în cele din urmă. Vioi, inteligent și cu o fire plăcută, caldă. 
S-ar simți grozav printre nepoţii şi nepoatele mele! 

Pam râse și-și închipui cum ar arăta fiul ei în mijlocul unei 
familii numeroase. Probabil că era minunat să participi la 
petreceri cu fraţii, surorile și numeroșii lor copii. Întotdeauna 
regretase că e copil unic și faptul că Scotty se afla în aceeași 
situaţie o întristă. 

Mai târziu, Pam încălzi un ghiveci pe care-l pregătise în 
ajun și-l mâncară împreună. În timpul mesei, Marsh îi povesti 
din isprăvile pe care le făcuse el în copilărie. Se părea că 
fusese o perioadă foarte fericită a vieţii lui. 

Se întorseseră în salon când luminile se stinseră brusc. 
Apartamentul fu cufundat în întuneric. 

— Oh, Doamne! exclamă Pam necăjită. Sper că o să dea 
repede drumul la curent. 

— De ce? o întrebă o voce amuzată de lângă ea.Ţi-e frică? 

— Nu fi caraghios! Mă gândesc la clienţii mei. 

— Pe mine nu mă deranjează deloc, replică el indiferent. 

Se așezaseră pe canapea, exact înainte de pana de electri- 
citate şi, prin întuneric, Pam simțea cu o acuitate nouă 
prezența lui Marsh. Era atât de aproape de ea încât o trecu un 
fior, deși el nici măcar n-o atinsese. 

— Avem un generator care se aprinde automat în magazin, 
spuse ea cu nervozitate. Dar asta-i tot. Poate că ar trebui să 
cobor. Oamenii ar putea avea nevoie de lumină sau de 
lanterne. Am un felinar în bucătărie. Mă duc... 

Se ridica deja când o mână fermă o reținu. 

— N-are rost, afirmă Marsh. 

O simţea tremurând. Atitudinea lui era ridicolă, știa asta... și 
totuși o dorea atât de mult. Lupta împtriva dorinţei lui de a o lua 
în braţe încă de la începutul serii și acum nu se mai putea reţine. 

Își ascunse faţa în părul ei parfumat și-i deschise halatul. 
Timp de o clipă Pam se crispă, dar o căldură plăcută îi 
cuprinse trupul. Obosise să-și tot ascundă adevăratul tem- 
perament. Ce bine ar fi să se abandoneze complet în brațele 
acestui bărbat seducător! 

Halatul îi alunecă pe umeri, descoperindu-i pielea catife- 
lată. Buzele lui Marsh îi atinseră gâtul în timp ce o strângea la 
piept. Cu un oftat, Pam se destinse și-i căută mâna pe care o 
aşeză pe sânul ei. 

Marsh rămse nemișcat. 

— Pam... .şopti el cu o voce răgușită. Vrei...? 

Ea înţelese întrebarea nerostită. Era aceeași ca în ultima 
seară petrecută împreună. El simţea nevoia ca ea să-și exprime 
în mod clar dorinţa, ca să nu existe nici o neînțelegere. 

Pam îi cuprinse faţa în mâini, întorcând-o spre ea. Îi simţea 
neliniștea și asta o emoţiona nespus, dându-i curajul să-i 
spună cuvintele pe care le aștepta de la ea. 

— Vreau să facem dragoste, Marsh, îi şopti ea în fine. Mi-a 
fost atât de teamă. Dar acum temerile mele au dispărut. Poate 
că vor reveni, dar acum știu că vreau să-ți aparțin. 

Ochii i se umplură de lacrimi, fiindcă își expunea partea 
cea mai vulnerabilă a persoanei sale. Poate că mâine va regre- 
ta că-i cedase. Totuși trebuia să-și asume acest risc. Pentru el, 
dar și pentru ea. 

Marsh nu înţelegea de ce este ea speriată, dar recunoscu 
accentele de sinceritate din vocea ei. 


SECRETE DE NEMĂRTURISIT 69 


— Scumpa mea, șopti el aplecându-se spre ea, va fi minunat 
fiindcă o să-ți pot dovedi cât de mult te iubesc. Eşti femeia cea 
mai atrăgătoare pe care am întâlnit-o vreodată. De când am 
sosit aici, nu mă gândesc decât la tine. 

— Nici tu nu mi-ai ieșit nici o clipă din minte, îi mărturisi 
ea. 

El îi găsi gura și sărutarea lui pătimașă trezi o pasiune 
devastatoare în Pam. Se lipi de el, cu simțurile aprinse. 

Când Marsh se ridică, luând-o cu el, Pam îl urmă docilă. El 
o conduse în camera ei și se opri lângă pat. Acolo o dezbrăcă 
de halat și Pam se trezi goală. Trupul ei zvelt se detașa în lumi- 
na albăstruie a nopții. 

— Ce frumoasă ești, șopti el. 

Se aplecă spre ea și-i atinse uşor sfârcurile sânilor. Apoi se 
dezbrăcă şi se băgă în pat lângă ea. Pam simti atunci cât era de 
dorită. 

— Aş vrea să se facă lumină, ca să te pot vedea, spuse Marsh. 

— Şi eu mă gândeam la același lucru, îi răspunse ea. Arăţi 
atât de bine. 

Mâinile ei se plimbară încet pe umerii lui musculoși, pe 
pieptul păros. El puse stăpânire pe buzele ei, degetele îi 
coborâră de-a lungul pântecului ajungând la coapse. Când 
atinse partea cea mai intimă a fiinţei ei, tânăra femeie gemu, 
cuprinsă de un val de senzaţii violente, dar nespus de plăcute. 

Niciodată nu dorise atât de mult un bărbat. Era o expe- 
riență minunată. Inima ei bătea nebunește, în timp ce pătrun- 
dea într-o lume necunoscută, plină de pasiune. 

Limba lui Marsh îi exploră cu încetinitorul urechea, baza 
gâtului și în cele din urmă sfârcurile sânilor. Trezea în ea niște 
emoții extraordinare și ea îl lăsa s-o facă. 

Apoi Pam se simţi cuprinsă brusc de dorinţa de a-i 
cunoaște corpul în același fel și începu să-l sărute cu patimă. 
Marsh gâfâia sub mângiâierile ei. 

— Te vreau, rosti el în cele din urmă, cu o voce imperioasă. 

Uluită de puterea cu totul nouă pe care o avea asupra lui, 
Pam îi șopti: 

— Nu încă. 

Îi atinse coapsele cu unghiile și Marsh fu srăbătut de un 
fior. 

— Mă înnebunești, şopti el. 

O răsturnă brusc pe pat. 

— Dar şi eu pot să fiu la fel de crud ca și tine, continuă el. 

Își puse în aplicare amenințarea și Pam fremătă, în timp ce 
el îi aducea simţurile la paroxism. 

— Te rog, îl rugă ea, învinsă. 

Trupul ei se arcuise. 

— Oh, Marsh, te doresc atât de mult... 

— Ştiu, scumpa mea. 

Vocea lui era incredibil de tandră. O pătrunse cu blândeţe 
şi ea se deschise ca o floare. Era fericită cum nu mai fusese 
vreodată. I se oferi fără nici o reţinere, strângându-l cu putere 
în braţe. Ar fi vrut ca această extraordinară contopire a 
trupurilor și simţurilor să dureze o veșnicie. 

Ajunseră împreună la extaz, într-o adevărată explozie de 
senzaţii fantastice. 

Când Marsh se lungi alături de ea, o privi şi ea îi zări surâ- 
sul în semiîntuneric. 

— A fost minunat, îi spuse el cu simplitate. Nu m-am îndoit 
nici măcar o singură clipă în privinţa asta. 

Tăcu dintr-o dată și chipul lui căpătă o expresie gravă. 

— Te iubesc, declară el. 

Pam nu fu surprinsă de vorbele lui, ca și cum se aștepta la ele. 

— Şi eu, îi răspunse ea. 

O sclipire de triumf trecu prin ochii lui Marsh. 

— Ţi-a trebuit mult până să-ţi dai seama de asta, remarcă el. 

Tânăra îl privi cu un aer uimit. 

— Așa crezi? se minună ea. Ne cunoaştem abia de două 
săptămâni! Tocmai de aceea îmi e teamă. 

— Ssst... dragostea mea. Chiar dacă avem motive să fim 
îngrijoraţi de ceea ce simțim unul pentru celălalt, nimic nu 
trebuie să ne strice prima noapte petrecută împreună. 

O sărută, apoi o luă în brate. 

— Ascultă mai degrabă o mie și unul de motive pentru care 
te iubesc, continuă el. 

După o oră, când Marsh dormea, Pam stătea lângă el cu 
ochii în tavan. Nu crezuse că se va îndrăgosti nebunește de un 
bărbat, și acum, că asta se întâmplase, se simțea speriată. 
Bucuria ei dispăruse, fiindcă viitorul îi va aduce durerea unei 
pierderi ireparabile. 


Capitolul 5 


Sentimentele care se născuseră între Pam şi Marsh erau atât 
de neașteptate și de fragile, ca un mugure primăvăratic, așa că 
nu prea ştiură cum să se poarte în cursul zilelor următoare. 

Evident, Pam își avea munca ei şi Marsh îl ajuta pe Gus, 
făcând muncile prea grele pentru bătrân. Refăcu, de exemplu, 
fațada magazinului și repară un congelator. 

Extrem de jenată că era în situaţia de a-i accepta ajutorul, 
Pam îi reaminti de mai multe ori că el e în concediu și că tre- 
buie să se odihnească. Îi era recunoscătoare că o scotea din 
încurcătură, dar, în același timp, acest lucru o deranja extrem 
de mult. 

Lui Marsh îi venea greu să-i înțeleagă atitudinea. De ce era 
atât de greu pentru ea să se lase ajutată? În familia lui Marsh, 
era ceva firesc să-i ajuţi pe cei pe care-i iubeai. Nu făceai asta 
în așteptarea unei recompense și nici nu te gândeai că faci 
prea mult. Nu, o făceai pur și simplu din dragoste. 

Din nefericire, pentru Pam lucrurile se prezentau cu totul 
altfel. Era evident că acest lucru o tracasa și că ar fi preferat să 

angajeze pe cineva, dacă şi-ar fi permis. Totuși, Marsh îi spu- 
sese de multe ori că-i place să meșterească una, alta. Se părea 
că nu fusese învățată să i se facă nici cea mai mică favoare. 

Cocoţat pe o scară, cu o pensulă în mână, Marsh se 
pregătea să vopsească o fereastră aflată deasupra băcăniei. 
Soarele după-amiezii îl bătea drept în cap şi-şi șterse picăturile 
de sudoare de pe frunte cu manșeta cămăși. 

Scotty apăru pe neașteptate la colţul clădirii, îmbrăcat doar 
în slip. Era ud. 

— Văd că ai făcut baie în piscină, comentă Marsh. 

Băiețelul dădu din cap. 

— Înotam cu prietenii, dar mama lor i-a chemat în casă, 
fiindcă e ora prânzului. Și mama a pus masa și te roagă să vii. 

— Într-o clipă, îi răspunse Marsh. Să termin cu fereastra 
asta. 

După câteva minute, plin de vopsea, urca scările care 
duceau spre apartamentul lui Pam. De la începutul săptămânii 
ea insista ca el să ia prânzul împreună cu ei. El spera că o face 
din plăcere, nu fiindcă se simțea îndatorată faţă de el. Din 
nefericire, nu reușea să se convingă de asta. 

După faimoasa noapte petrecută împreună, Pam se schim- 
base. Atitudinea ei era ciudată... într-un cuvânt, de neînțeles. 
Imediat ce o săruta, în timpul rarelor ocazii când erau singuri, 
ea părea fericită, abandonându-se cu voluptate mângâierilor 
lui. Dar, în același timp, era rezervată. S-ar fi zis că, după ce 
recunoscuse faptul că-l iubea pe Marsh, voia să ridice o bari- 
eră între ei. 

Ca pentru a dezminţi asta, când Marsh intră în casă, ea îi 
ieşi imediat în întâmpinare și se ridică în vârful picioarelor ca 
să-l sărute pe buze. Acest gest îl avertiză pe Marsh că Scotty nu 

era prin preajmă. Fiindcă Pam insistase să fie discreți în fața 
fiului ei și a celorlalţi, de altfel. Era încă prea devreme, îi expli- 
case ea, și Marsh aprobase. 

Când o relaţie se află la început, este important s-o prote- 
jezi şi să nu-i lași pe ceilalţi să se amestece. Este încă fragilă și 
un nimic ar putea s-o distrugă. 

Braţele lui Marsh îi înlănţuiră instinctiv talia, în timp ce ea 
îl săruta. Dar când se lipi de el, Marsh o împinse cu blândeţe. 

— Sunt murdar, îi explică el. Aș dori să fac un duș. 

Pam citi dorinţa în ochii lui cenușii și simţurile ei se 
aprinseră imediat. Nu mai făcuseră dragoste din seara când 
îi salvaseră pe cei doi copii, fiindcă Scotty fusese întot- 
deauna acasă. Era uimită să constate cât de mult îi lipsea 
asta. 

În timpul ultimilor ani se crezuse frigidă, și noaptea petre- 
cută cu Marsh fusese o revelaţie pentru ea. Acum înflorise, 
deborda de vitalitate și era mai plină de feminitate ca nicio- 
dată. 

În același timp, îi era teamă ca fericirea ei să nu dispară. 
Suferise prea mult ca să poată crede că o asemenea fericire 
poate dura. După iluziile din adolescenţă, realitatea fusese 
foarte dură cu ea. Nu va mai fi atât de proastă și naivă. De data 
asta va fi atentă. Bineînţeles că va profita de momentele 
minunate pe care le putea petrece alături de Marsh, dar nu va 
uita nici o clipă că viaţa lui era la New Orleans. Acolo își va 
regăsi familia, prietenii, munca. 

Bineînţeles că el își va aminti de idila lor. Poate că, la 
început, va mai veni să-i viziteze. Totuși, se vor îndepărta 
repede unul de celălalt. Nu poti întreţine focul de la distanță. 
Și Pam se pregătea deja pentru acest final. 


SECRETE DE NEMĂRTURISIT 75 


— Unde e Scotty? se interesă Marsh. 

— A plecat să pună o scrisoare la poștă. Se va întoarce dintr-o 
clipă în alta. 

— De asta mă și temeam, îi răspunse Marsh cu un zâmbet 
dezamăgit. Voiam să-ți propun să uităm de masă. 

Ochii albaştri ai lui Pam se luminară. 

— E o idee grozavă, dar... 

— Stiu, dar vine Scotty. 

Bărbatul oftă din adâncul sufletului. 


În lumina amurgului, Pam îi privea cu un aer înduioșat pe 
cei doi băieţi care spălau vesela împreună cu Marsh. Ea stătea 
pe o buturugă, cu o ceașcă de cafea în mână. 

Cina fusese simplă, dar delicioasă: cârnăciori prăjiţi în tigaie 
pe focul de lemne, cartofi copti în jar și fructe din compot. Cât 
de fericit fusese Scotty să participe la pregătirea acestei cine! 

Pam nu se mai simţise de mult timp atât de destinsă. Marsh 
se opusese categoric ca ea să se obosească în vreun fel și-i 
poruncise să se odihnească în timp ce el montase cortul în 
ajun. „Bărbaţii“ aşa cum numea el grupul pe care-l forma 
împreună cu cei doi băieţi, se aflau acolo pentru a o servi. 

Cu o infinită răbdare, Marsh îi învățase să monteze cortul. 
Apoi împărțise sarcinile: adunatul lemnelor, făcutul focului, 
pregătirea mesei, spălarea vaselor. 

— Ei bine, cred că merităm și noi puţină odihnă, declară 
Marsh. În orice caz, sunteţi niște pionieri formidabili ai „ves- 
tului sălbatic”! 

Jimmy și Scotty îi adresară un zâmbet încântat. 

— Mi-ar plăcea atât de mult să trăiesc ca David Crockett! 
exclamă Jimmy. Ne-am putea instala definitiv aici! 

— Da, şi am vâna veverite! îl susținu Scotty. 

ÎI implorase aproape pe Marsh să-l lase să omoare una din 
aceste drăgălașe animale. Pam protestase și Marsh îi cântase în 
strună. Mai ales fiindcă se gândea că Scotty era prea mic ca să 
folosească o carabină. Totuși, avusese tactul să nu menţioneze 
asta. 

— Priveşte, exclamă Marsh cu o voce înăbușită, un iepu- 
raş! 

Arătă cu vârful degetului spre tufișul în spatele căruia toc- 
mai dispăruse o codiţă albă. 

— Să-l urmărim! strigă Scotty surescitat. O să ne ducă direct 
la vizuina lui! 

O luă la goană, cu Jimmy pe urmele lui. 

Marsh îi făcu lui Pam cu ochiul și-și turnă cafea. 

— Asta o să-i ţină ocupati cel puţin cinci minute, afirmă el 
așezându-se lângă ea. 

Scoase un oftat, prefăcându-se extrem de obosit. O lumi- 
niță jucăuşă apăru în ochii tinerei femei. 

— Ce s-a întâmplat? îl întrebă ea cu un aer nevinovat. Doar 
n-oi fi obosit? 

— Nu! Pur și simplu sunt epuizat! 

Își întinse piciorul aflat în convalescență, nu fără o mică 
strâmbătură de durere. 

— Mă întreb de unde or fi găsind atâta energie, oftă el. În 
dimineaţa asta am fost cât pe-aci să fac o criză de inimă când 
l-am văzut pe Jimmy urcându-se în copacul ăla! Vreau să-l 
predau întreg părinţilor lui! 

Pe Pam o trecu un fior. 

— Îmi amintesc ziua când mama lui Jimmy mi-a telefonat ca 
să mă anunţe că Scotty s-a tăiat foarte rău la picior, fiindcă a 
alergat descult prin iarbă. M-am dus direct la spital, în pragul 
unei crize de nervi. Și când am ajuns la urgenţă, Scotty avea 
deja puse zece copci pe care le arăta cu mândria unui soldat 
rănit în război! 

Clătină din cap, apoi continuă: 

— Câteodată aș vrea să-l pot închide în camera lui și să nu-l 
mai las să iasă până la optsprezece ani! încheie ea. 

Marsh îi adresă o privire plină de înțelegere. 

— Temerile tale sunt justificate, remarcă el. Mai ales că-i 
porți singură de grijă. E foarte trist că soţul tău n-a trăit ca să 
te ajute și să se bucure de Scotty. Într-un fel, mă simt 
aproape un impostor, fiindcă împart cu el bucuriile pe care 
tatăl lui n-a avut norocul să le cunoască. 

— Păstrează-ţi compasiunea, ripostă sec Pam. 

Se întoarse, pentru ca el să nu-i poată vedea chipul. 

— Cum așa? 

Marsh era sincer mirat de reacţia ei. 

Tânăra se ridică și se îndreptă spre foc, unde mai ardeau 
mocnit câteva flăcări. Simţea un nod în gât. Luă o creangă 
uscată și o aşeză peste cele carbonizate. În curând flăcările 
o cuprinseră cu lăcomie, ca și cum abia așteptau s-o con- 
sume. 

Și Mike se purtase în același fel faţă de viaţă. În ochii lui 
lumea exista doar pentru a-i satisface dorinţele. Nimeni și 
nimic nu avea dreptul să-i stea în drum. Nici ea, nici Scotty. 

Se întoarse spre Marsh care se ridicase în picioare. Stătea 
în spatele ei și privirea lui exprima profunda afecțiune pe care 
i-o purta. 

— Mike nu l-a dorit niciodată pe Scotty, îi spuse ea pe un 
ton strident. Din ziua în care ne-a părăsit și până la moartea 
lui, survenită după câteva luni, n-a încercat nici măcar o sin- 
gură dată să-și revadă fiul. 

Amărăciunea prea îndelung zăgăzuită ieși la suprafaţă și 
lacrimile începură să i se rostogolească pe obraji. 

Instinctiv, Marsh o luă în braţe și o strânse la piept. 

— Nu mi-am închipuit așa ceva, îi şopti el la ureche. Când 
Scotty vorbeşte despre tatăl lui o face cu un respect imens și 
o autentică mândrie. 

— Evident! replică ea tremurând toată. l-am povestit întot- 
deauna lui Scotty ce tată extraordinar a avut şi că-l adora. L-am 
minţit, Marsh! Dar ce puteam face altceva? 

Era atât de tulburată, încât aproape că striga. 

— Ssst, scumpa mea, îi șopti Marsh sărutând-o cu tandreţe 
pe păr. Ai procedat bine. Dar îmi pare atât de rău pentru tine 
că ai fost nevoită să treci prin toate astea... 

Pam își suflă nasul. 

— lar mie îmi pare rău pentru Scotty, declară ea. Bietul 
copil... Nu va şti niciodată adevărul. Ar fi prea crud pentru 
el. 

— Aşa €. 

Marsh o îndepărtă cu blândeţe, ca s-o poată privi. 

— Ascultă, începu el. Ai procedat cum nu se poate mai bine, 
dându-i lui Scotty o imagine pozitivă despre tatăl lui. Nu 
regreta asta. Acest fapt dovedește profunzimea sentimentelor 
pe care i le porți. 

Fl îi surâse cu tandrete. 

— Ştii că te iubesc, îi şopti el. 

Pam închise ochii și-i oferi buzele. 

— Iepurele a dispărut! strigă brusc o voce de copil, în 
apropierea lor. 

Pam tresări violent și se degajă din îmbrăţișarea lui Marsh. 
Nu destul de repede însă pentru a scăpa de privirea iscodi- 
toare a lui Scotty. 

— De ce o ţineai în braţe pe mama mea? îl întrebă el plin de 
curiozitate pe Marsh. 

Chipul lui nu exprima nici urmă de animozitate, ci doar 
interes. 

— L-a intrat un fir de praf în ochi, răspunse Marsh liniștit. I 
l-am scos. 

— Aha! 

Băieţelul nu insistă şi se întoarse spre prietenul lui. 

— Mi-e foame, îi anunţă el. 

Pam izbucni în râs, văzând expresia neincrezătoare și stu- 
pefiată de pe chipul lui Marsh. 

— Cum e posibil? se miră el. Ai înghiţit un prânz pantagruelic. 

Restul serii se scurse în mod plăcut. Jimmy şi Scotty se dis- 
trară prinzând fluturi pe care-i puseră într-o cutie cu găuri. 
Apoi Marsh îi învăţă un cântec și Pam îi admiră în secret tim- 
brul grav al vocii, care contrasta cu cel ascuţit și cristalin al 
celor doi copii. 

În cele din urmă, somnul îi dobori pe puști. Îşi făcură o 
toaletă sumară și se băgară în sacii de dormit. În curând 
dormeau duși. 

Pam și Marsh rămaseră lângă foc, sprijiniți unul de celălalt. 
Se pornise un vânticel ușor care făcea să foşnească frunzele 
arborilor. Stelele străluceau pe cer. 

— Ai putea să te crezi în paradis, şopti Marsh. Locul este atât 
de liniștit și de frumos. 


80 FRANCES FLORES 


— Da. Nu sunt sigură că doresc să revin la realitate. 

O privi drept în ochi și-i șopti: 

— Dacă dorim cu adevărat, aceste momente minunate nu 
vor lua niciodată sfârșit. 

— Nimic nu e veşnic, răspunse ea cu un aer sumbru. 

Tăcu o clipă, gânditoare. 

— E atât de ciudat pentru mine să fiu fericită, reluă ea. 

— Ştiu. Nici eu nu sunt obișnuit. 

Apoi îi surâse cu un aer malitios. 

— Totuşi, poate cu un pic de antrenament vom reuși să ne 
adaptăm la această nouă stare de lucruri! declară el. 

Își aplecă uşor capul și Pam îi oferi buzele. Când se simți 
strânsă cu putere în braţe, temerile ei se risipiră, alungate de 
siguranța lui Marsh. El o iubea cu pasiune și ea se mai mira 
încă de ceea ce simţise în noaptea în care i se dăruise. În acest 
fel, el îi dovedise că existau niște sentimente reciproce și că se 
înțelegeau şi la pat la fel de bine. Pentru Pam era o 
descoperire extraordinară și inestimabilă. 


A doua zi de dimineaţă, Marsh se trezi la revărsatul zorilor. 
Rămase o clipă lungit în cort, ascultând liniștea pădurii. 
Păsările nu cântau încă şi doar o lumină albicioasă anunţa că 
se va face ziuă. 

Se întoarse spre cei doi băieţi care dormeau alături de el. 
Jimmy se făcuse covrig, în timp ce Scotty se întinsese de-a latul 
cortului. Părul ciufulit îi cădea pe fruntea senină. 

Ceva mai încolo se afla Pam. Lungită pe o parte, cu un braț 
sub cap, oferea un tablou încântător. Părea liniștită și fericită. 

Marsh simţi că i se pune un nod în gât. Simtea nevoia s-o 
protejeze. Probabil că asta însemna să iubești. 

Se ridică, își trase pe el hainele și cizmele și ieși în 
dimineaţa cenușie. În curând, focul ardea sub ceainic. Pregăti 
cafeaua și se hotărî să se radă după micul dejun. Așezat pe o 
buturugă, privea jocul vesel al flăcărilor. 

Păsările începură să cânte și pădurea se animă încetul cu 
încetul. Era formată din pini, stejari şi arbori de cauciuc. După 
poieniță, terenul cobora într-o pantă blândă spre malurile 
lacului Toledo. Gus îi spusese lui Marsh că avea intenţia să 
vândă această parcelă și el se întreba dacă n-ar trebui s-o 
cumpere. Erau mai bine de douăzeci de hectare și ar fi un loc 
minunat pentru construirea unei case. 

Nu-i vorbise lui Pam despre acest eventual proiect, mai ales 
fiindcă nu era absolut sigur că vrea să-l realizeze. Pentru că biroul 
lui de avocatură se găsea la New Orleans. Trebuia să-l vândă ca să 
se instaleze definitiv aici? Sau să considere aceste meleaguri 
încântătoare doar ca pe un loc de vilegiatură, așa cum fuseseră la 
început? Nu știa dacă să renunte sau nu la această idee. 

Ceea ce-l oprea era viitorul relaţiei lui cu Pam. Era foarte 
îndrăgostit de ea și ea îi mărturisise că e un sentiment reci- 
proc. Totuși, aşa după cum remarcase ea, se cunoșteau destul 
de puţin. 

Trecutul o marcase profund. Acest fapt era acum evident 
pentru Marsh. Va fi ea oare capabilă să înceapă o nouă viață 
alături de el? Dragostea lor va fi destul de puternică pentru a-i 
învinge temerile? 

Experienţa îi dovedise lui Marsh că, din păcate, pasiunea 
nu durează. Or, el nu voia încă un eșec. Dorea să se 
recăsătorească, să aibă copii și o căsnicie solidă. 

Nu discutase despre aceste probleme cu Pam. Ce gândea 
ea, de exemplu, despre căsătorie? Și era pregătită să mai aibă 
un copil? La urma urmei, îl avea deja pe Scotty. Poate că el îi 
ajungea? Pentru Marsh era esenţial să aibă propriul lui 
urmaș. 

Oftă. Exista posibilitatea să aibă o legătură, să locuiască 
împreună chiar. Dar asta nu se potrivea cu caracterul lui. El își 
dorea cu ardoare o familie, care ar deveni însuși scopul exis- 
tentei lui. 

În cazul în care Pam n-ar fi pregătită să-i împărtășească pla- 
nurile de viitor, ar fi fost mai bine să înceteze s-o vadă? Ideea 
i se părea insuportabilă. Era prea îndrăgostit de ea. 

Un zgomot ușor îl făcu să se întoarcă: tânăra ieșea din cort, 
la fel de proaspătă ca o floare de primăvară. Ochii ei albaștri 
străluceau ca stelele. Nu era deloc fardată și asta o făcea și mai 
seducătoare în ochii lui Marsh. 

— Bună, o salută el. Ai dormit bine? 

— Da, mulţumesc de întrebare. 

— Sper că nu te-am trezit eu? 

— Nu. Oricum trebuia să mă scol. 

— Vrei să-ţi torn puţină cafea? 

— Mi-ar plăcea grozav. Mirosul ei îmi gâdilă nările. Cred că 
de-asta m-am trezit. 

Se duse să se spele pe dinţi şi apoi reveni să se așeze lângă 
el. 

— N-am reușit să-mi găsesc peria de cap, spuse ea încercând 
să-și aranjeze părul bogat cu ajutorul mâinilor. Dar îţi 
mărturisesc că nici n-am prea căutat-o, ca să nu trezesc cele 
două bombe vii! 

Marsh îi zâmbi, în timp ce-i întindea ceașca. 

— Arăţi splendid, îi șopti el. 

— Adevărat? 

Ea își plecă puţin capul spre umăr. 

— Cred că ai nevoie de ochelari, îl tachină ea. 

— Mă tem că nu mi-ar fi de prea mare folos pentru boala de 
care sufăr. M-am îndrăgostit. 

Pam izbucni în râs și-l sărută în grabă pe gură. Apoi îi 
mângâie cu vârful degetului obrazul, care devenise tepos. 

— Şi eu am aceeași problemă, îi mărturisi ea. Crezi că ne-ar 
putea ajuta vreun doctor? 

— Tare m-aş mira. 

— Ce mă sfătuiești? 

— Căsătoria e cel mai bun tratament. 

Vorbea foarte relaxat, parcă în glumă, dar schimbarea care 
se petrecu cu Pam fu imediată și uimitoare. Îşi retrase mâna ca 
arsă şi se încordă vizibil. 

— Tu... glumeşti, nu-i așa? îngăimă ea. 

— Niciodată în această privinţă. 

O examină cu atenţie. 

— Ar fi prea periculos. Închipuie-ţi că o persoană nedorită 
m-ar lua în serios. 

Era derutat de reacţia ei, dar şi dezamăgit. 

— Nu mă aşteptam la asta, îi şopti ea, foarte palidă la faţă. 

— Răspunde prin da sau nu, o îndemnă el. 

Tânăra femeie avea senzaţia că se sufocă, ca și cum niște 
lanţuri se înfășurau strâns în jurul ei. Lacrimi de frustrare îi 
străluciră în ochi. De ce trebuia el să strice astfel legătura lor? 

Trase adânc aer în piept ca să se calmeze. 

— Vrei să mă obligi să trăiesc conform criteriilor tale, spuse 
ea cu amărăciune. 

— Nu înţeleg. Ne iubim, țin foarte mult la Scotty, şi tu șii că 
aș fi un tată bun pentru el. Vreau să am copii cu tine. Ce e deci 
atât de teribil în asta? 

— E imposibil! exclamă ea isterizată. 

Tremura din tot corpul. 

— Nici un bărbat nu va mai avea o asemenea putere asupra 
mea! 

— Despre ce vorbești? Doresc o soţie și o familie. Ce e atât 
de extraordinar? 

Ea îl privi mânioasă. 

— Nu sunt interesată, mulţumesc de întrebare, îi ripostă ea 
cu răceală. O dată mi-a fost prea de ajuns. Am intenţia să-mi 
duc viaţa pe viitor așa cum doresc eu. 

— Înţeleg. Eşti prea egosită ca să-ți împarți viața cu indife- 
rent cine. Ei bine, sunt fericit că mi-ai dezvăluit această faţetă 
a personalităţii tale. Astfel, n-o să-mi mai pierd timpul cu tine. 

Ridicându-se brusc, se duse să deschidă sacoşele cu mân- 
care. 

— Prepar masa, o anunţă el. Imediat ce se vor trezi băieții, 
o să mâncăm înainte să ne strângem bagajele. Pe urmă o să ne 
întoarcem în staţiune. 

Pam își înghiți lacrimile, încercând să-și revină. Era extrem 
de nefericită la gângul că-l va pierde. Totuși, el nu-i dăduse de 
ales. 

Se întoarse încet spre el. 

— Ti-aş fi recunoscătoare să... te îndepărtezi încetul cu 
încetul de Scotty, în restul timpului care ţi-a mai rămas de 
petrecut în satul de vacanță, începu ea cu un aer nenorocit. 
El... te iubeşte. 

Vocea i se frânse brusc, așa că trebui să se oprească. 

— Când o să pleci, reluă ea după câteva clipe, va fi îngrozi- 
tor pentru el. N-are rost să faci despărţirea și mai grea. 

— Nu-ţi face griji, îi răspunse el cu răceală. Am intenţia 
să-mi fac valizele și să plec imediat ce ajungem acolo. 

— Oh! Înţeleg... 

O durere intensă îi sfâșie inima. 

— Ai optat fără îndoială pentru cea mai bună hotărâre, ter- 
mină ea cu un efort vădit. 


După două ore, Marsh îi lăsa pe Pam și pe cei doi băieţi 
nedumeriţi în fața magazinului. Era evident că Jimmy și Scotty 
nu pricepuseră deloc de ce trebuiseră să se întoarcă în grabă 
acasă. În ajun, Marsh le promisese să-i înveţe să construiască 
o masă din crengi. 

Marsh nu le dădu nici o explicaţie, închizându-se într-o 
tăcere totală. Pam fu astfel nevoită să găsească o scuză și pre- 
textă o treabă importantă de care uitase complet şi care nu 
suferea amânare. Evită să menţioneze faptul că Marsh îi va 
părăsi chiar în aceeași seară. 

Ajuns în bungaloul lui, Marsh nu reuși să se calmeze. 
Străbătea furios încăperile ca un leu în cușcă, înainte de a-și 
arunca lucrurile în valize. Cu cât mai repede se va îndepărta 
de acest loc, cu atât va fi mai bine. 

Suferea îngrozitor. Deci important era să plece cât mai 
departe posibil. O dată ajuns acasă la New Orleans, va găsi el 
un mijloc să-și potolească durerea. 


Capitolul 6 


Zelma, care se afla deja în magazin, fu surprinsă de 
întoarcerea neașteptată a lui Pam. 

— Sora și cumnatul meu au sosit azi-dimineață din 
Lafayette, o anunţă ea, ca să petreacă două zile la noi. 
Fiindcă tot te-ai întors, o să-mi pot petrece mai mult timp 
cu ei. 

— Bineînţeles. 

Pam își privi hainele motolite. 

— Pot să mă duc să fac un duș şi să mă schimb? o întrebă 
ea. 

Zelma dădu din cap, zâmbind. 

— Bineînţeles! Nu mă grăbesc. Ei cunosc casa și acum se 
instalează. Dar nu mi-ai povestit, cum a fost excursia? 

— Frumoasă, îi spuse grăbită Pam. Scotty e încântat. 

Se simţi uşurată că în acest moment intrară câţiva clienţi în 
magazin și scăpa astfel de ochii iscoditori ai Zelmei. 

— Urc în apartament, spuse ea. O să cobor cât pot de 
repede. 

Regreta că trebuia s-o înlocuiască pe Zelma imediat. Marsh 
va veni să plătească și ar fi preferat să nu se ocupe pesonal de 
el. Se părea că era într-o pasă proastă astăzi... nimic nu-i 
ieşea. 

Ajunsă sus, Pam începu să plângă în hohote. Se abţinea de 
când avusese discuţia cu Marsh. Era disperată că-l pierduse. 
Totuși ideea de a fi din nou prizonieră în lanţurile căsătoriei i 
se părea insuportabilă. Îi trebuise prea mult timp să devină 
independentă. Și astăzi, când reușise asta, știa că ideea 
libertăţii într-o căsnicie era un mit, o glumă proastă. Și ea nu 
va mai permite niciodată unui bărbat s-o domine, s-o 
strivească prin personalitatea lui. 

Cum putea lumea să apere o asemenea instituţie demo- 
dată? Înainte de divortul lor, părinţii ei se certaseră fără 
încetare. Cât fusese împreună cu Mike, îi suportase cu curaj 
reproșurile, în speranţa că, dacă ea nu-i va răspunde, el se va 
calma. Din păcate, cu toată bunăvoința ei, nu reuşise să-i fie 
pe plac. 

El îi dădea, strâmbând din nas, o mică sumă de bani şi o 
controla la sânge cum o cheltuiește. Ca pe un copil! Ea trebuia 
să-i dea socoteală de toate cheltuielile, în cele mai mici 
amănunte: nici chiar o revistă, sau un pachet de chewing-gum 
nu scăpau vigilenței lui Mike! El în schimb își cumpăra tot ce-i 
dorea inima: haine luxoase, aparate electronice de ultimul tip, 
o mașină superbă... 

Îşi reamintea cu amărăciune de ziua când, fiind gripată, 
chemase medicul. Nota de plată a doctorului și a farmacistu- 
lui îl surprinsese atât de tare pe Mike încât, în luna următoare, 
îi redusese alocaţia. Dacă ea o cheltuia pe fleacuri, însemna că 
nu are cu adevărat nevoie de bani. 

Şi atunci când îl dusese pe Scotty la fotograf! Nu avea decât 
câteva săptămâni și Mike îi făcuse o scenă teribilă la 
întoarcere. 

În putinul timp cât fuseseră căsătoriţi, Mike fusese extrem 
de strâns la pungă în privinţa ei şi a copilului. Iar când o 
părăsise... 

Pam alungă această amintire penibilă. De ce să-și rememo- 
reze un trecut atât de dureros? Învăţase din el măcar atât: că 
nu trebuie să depindă de un soţ. 

Făcu un duș, spunându-și că luase cea mai bună hotărâre 
când refuzse propunerea lui Marsh. Dacă renunţa la libertatea 
ei atât de greu câștigată, ar fi fost ca și cum ar fi renunţat să 
mai respire. 

Din nefericire, o altă parte din ea protesta cu violență 
împotriva acestor afirmaţii. „Eşti o proastă” susținea aceasta. 
„El te iubește sincer și tu îi împărtășeşti sentimentele. Cum o 
să poţi trăi fără el?” 

Marsh o făcuse să se simtă cu adevărat femeie. Cu el, pen- 
tru prima dată în viața ei, Pam făcuse cu adevărat dragoste. 
Dacă el pleca, va lua cu el toată bucuria ei. 

„Nu e drept!” striga o voce din interiorul ei. Întrevăzuse o 
fericire pe care nici măcar nu și-o imaginase, și deja îi era 
luată? 

Tânăra femeie termină să se îmbrace şi coborî în grabă 
scările. După ce aruncă o privire în curte, unde Scotty se juca 
împreună cu Jimmy, intră în magazin și-i dădu drumul 
Zelmei. 

După o jumătate de oră, o pereche frumoasă care i se păru 
vag cunoscută lui Pam, trecu pragul băcăniei. Bărbatul se spri- 
jini de tejghea. Părea să aibă vreo treizeci de ani. 

— Bună! o salută el cu un surâs. Sunt Dick Palmer, iar ea 
este soţia mea Janet. Săptămâna trecută am telefonat ca să 
rezerv un bungalou. 

— O clipă, să verfic, îi răspunse Pam. 

Îşi scoase registrul și dădu din cap, în semn că a găsit. 

— Pentru opt zile, nu-i așa? îl întrebă ea. 

— Exact. Am mai fost aici acum doi ani, continuă el. Sper că 
lacul mai are tot atâta pește! 

Pam îi surâse la rândul ei. 

— Mi se părea mie că vă cunosc de undeva chiar de când aţi 
intrat, îi spuse ea. Dar în privința pescuitului, îmi vine greu să 
vă dau un răspuns. Unii turiști aduc nişte cantități fantastice, 
în timp ce alţii se plâng că n-au noroc. 

— Mereu aceeași poveste! exclamă el vesel. În ce categorie 
se situează Marsh Franklin? 

— Marsh Franklin? repetă slab Pam. 

Încremeni și-l privi fix, cu mintea complet golită de orice 
gând. 

— Suntem prieteni cu el, îi explică tânăra femeie care-l 
însoțea. De fapt, el ne-a dezvăluit existenţa acestui loc. 

Tăcu brusc și o examină atent pe Pam. O expresie ciudată 
apăru în ochii ei de culoarea alunei. 

— Ce s-a întâmplat? rosti ea apoi. Marsh se află aici, nu-i așa? 

Pam reuși să se reculeagă, cu preţul unui efort supraome- 
nesc. 

— Hmmm... da, bineînţeles, îngăimă ea. 

— Perfect! spuse soțul ei. Habar n-are de venirea noastră. 
Am hotărât să-l luăm prin surprindere. 

— Înţeleg, replică Pam. Va fi în mod sigur mirat, dar nu mă 
îndoiesc că va fi încântat să vă revadă. 

Deci Marsh nu-și putea pune planul în aplicare. Va fi obli- 
gat să-și prelungească sejurul și ruptura lor nu va fi atât de 
bruscă precum o dorise el. 

Dick Palmer își descoperi din nou dinţii de un alb strălucitor. 

— Îmi închipui că nu va fi supărat să aibă puţină companie 
după trei săptămâni de singurătate! declară el jovial. 

— Nu fi naiv, scumpul meu, remarcă soţia lui care nu o 
scăpase din ochi pe Pam. Mă îndoiesc că Marsh şi-a petrecut 
tot acest timp singurel! 

Pam se înroși. Se aplecă peste registru, ca să-și mascheze 
tulburarea. 

— Dacă vreţi să semnaţi aici, domnule Palmer, spuse ea 
întinzându-i un stilou. O să vă caut... 

— Dick! Janet! Ce naiba faceţi aici? 

Toţi trei își întoarseră capetele spre ușă. Marsh stătea în 
prag, cu o expresie uluită pe chip. 

— Același lucru ca și tine, bătrâne! îi răspunse domnul 
Palmer. 

Își strânseră călduros mâna. 

— Suntem în concediu! continuă el. Și ne-am gândit că ar fi 
plăcut să-ți urmăm exemplul. 

— Chiar că este o idee excelentă! 

Marsh o luă pe Janet în braţe şi o sărută pe amândoi obra- 
jii. Un val de gelozie, pe cât de violentă pe atât de neașteptată, 
o cuprinse pe Pam. Totuși, Janet era măritată și soțul ei privea 
scena fără nici un pic de dezaprobare. Ei bine, asta nu schim- 
ba cu nimic lucrurile: Pam tremura de furie şi invidie! 

— Eşti mulțumit de pescuit? îl întrebă Dick. 

— Destul de mulţumit, da. Am prins niște exemplare fru- 
moase. 

Se întoarse cu spatele la tejghea şi Pam simţi că era un gest 
deliberat. Ea luă cheia bungaloului familiei Palmer și o puse la 
îndemâna lor, prefăcându-se absorbită de hârtiile ei. 

— Contăm pe tine să ne arăţi cele mai bune locuri, declară Janet 
Palmer. De când ești aici, probabil că le-ai descoperit pe toate! 

— Va fi o plăcere pentru mine să vă pilotez, răspunse vesel Marsh. 

Apoi reluă pe un ton diferit: 

— Aţi terminat formalităţile? De ce nu vă instalaţi imediat în 
bungaloul vostru? Pe urmă putem merge să luăm cina la Many. 
Și mâine dimineaţă o să plecăm cu noaptea-n cap la pescuit. 

— Formidabil. 

Dick Palmer se aplecă peste tejghea ca s-o vadă pe Pam. 

— Unde se află bungaloul nostru? 

— Ca să ajungeţi la el, trebuie să urmaţi a doua alee de pe 
partea stângă. Căsuţa dumneavoastră e a treia pe dreapta. 

Reuși chiar să le zâmbească. 

— Vă doresc un sejur plăcut, încheie ea. 

— Mulţumesc. 

Dick Palmer își urmă soţia care se îndrepta spre ușă. 

— Vii, Marsh? îl întrebă el. 

— Vă ajung într-o clipă. Nu mă așteptați. 

Perechea urcă în mașină, care demară imediat. O tăcere de 
moarte se lăsă în magazin. Pam abia mai respira, atât era de 
emoţionată. În cele din urmă se decise să-și ridice privirea și 
văzu că Marsh se apropiase de ea. Părea atât de nefericit încât 
simţi că i se strânge inima. 

— O să mai rămân deci încă o săptămână, o anunţă el. N-am 
de ales, dacă vreau să evit o serie de întrebări neplăcute. Și de 
altfel, îmi face plăcere să petrec câteva zile în compania pri- 
etenilor mei. 

— Înţeleg, răspunse cu blândeţe Pam. 

— Îți mulțumesc pentru discreţia ta, reluă el cu efort. M-aș 
fi aflat într-o situaţie destul de penibilă în fața lor, dacă le-ai fi 
spus că m-ai refuzat. 

— Marsh! exclamă spontan Pam. 

Sări în picioare şi-i întinse mâinile. 

— Nu te-am refuzat, continuă ea. Te iubesc. Numai că... 

— Am mai discutat despre asta, o întrerupse el cu răceală. 
Nu vrei să te măriţi cu mine și cu asta, basta. Nu încerca să mă 
convingi de afecțiunea ta, fiindcă e inutil. Nici măcar nu 
cunoşti semnificaţia cuvântului dragoste. 

— Nu-i adevărat! protestă ea cu patimă în glas. 

— Ascultă, sunt obosit şi n-am chef să discut la infinit acest 
subiect, replică el pe un ton idiferent. Pe cât posibil o să te evit 
în următoarele zile. Cred că e mai bine așa. 


Fu săptămâna cea mai grea pe care Pam o trăise vre- 
odată: trebui să înlocuiască instalaţia de climatizare 
într-unul din bungalouri, un cauciuc de la mașina ei făcuse 
explozie pe autostradă când se întorcea de la Many și fu- 
sese nevoită să meargă o oră pe jos până să găsescă un tele- 
fon. Pe urmă se spărsese o conductă de apă, lipsind satul 
de vacanţă de confortul necesar timp de patruzeci și opt de 
ore. 

Fidel promisiunii sale, Marsh era aproape nevăzut. Îl zări 
de câteva ori de la distanţă, când trecea din întâmplare prin 
apropierea magazinului. Toate cumpărăturile erau făcute de 
Janet sau Dick Palmer. 

Cu toată durerea ei, Pam ar fi suportat mai ușor această 
încercare,dacă n-ar fi fost Scotty. El căuta în permanență să fie 
pe lângă Marsh și ea nu avea curajul să-l impiedice. Oricum 
Marsh va ieși în curând din viaţa lor și atunci de ce să-l 
lipsească pe băieţel de momentele pe care le putea petrece în 
tovărășia lui? Va fi destul de amărât după plecarea lui. 

Joi, Marsh îl invită pe Scotty la pescuit, pentru a doua oară 
în acea săptămână. Pam nu-i putu refuza această bucurie fiu- 
lui ei, mai ales că știa că va fi supravegheat îndeaproape. 

Se simţea epuizată. Grijile ei financiare, responsabilităţile 
prea grele pentru umerii ei firavi, adăugate la decepţia senti- 
mentală, o extenuaseră. Noaptea nu mai reușea să-și găsească 
somnul. 

Făcuse oare o greșeală, refuzând să se mărite cu Marsh? 
Trupul ei îi striga că da, fiindcă niciodată nu se simţise atât de 
bine alături de un bărbat. În plus își amintea de tandreţea din 
ochii lui cenușii când o privea, de surâsul lui cald și genero- 
zitatea de care dăduse dovadă faţă de alții. Căsătoria cu el ar fi 
probabil un vis. 

Zgomotul unui motor o smulse pe Pam din gândurile ei 
negre. Era vasul lui Marsh care se vedea în depărtare. Când se 
află destul de aproape de mal, Scotty își zări mama căreia îi 
făcu semn cu mâna. Pam se ridică și-i răspunse. Câteva clipe 
mai târziu, ambarcaţiunea amara în faţa ei. 

Tânăra se pregătea să prindă frânghia pe care i-o vor arun- 
ca. În acel moment Marsh ridică pe neașteptate capul și-i 
zâmbi. O bucurie imensă o cuprinse pe Pam. I se păru că 
inima îi va plesni de fericire. Timp de o clipă care păru să 
dureze o veșnicie, cei doi amanți se priviră, uitând de toţi cei 
care-i înconjurau. 

Pam îi admiră mușchii puternici. Ce mult i-ar fi plăcut să-l 
atingă, să se cuibărească la pieptul lui, să-i acopere faţa cu 
sărutări! 

Când ochii lor se întâlniră din nou, Pam constată şocată că 
dorinţa din privirea celui pe care-l iubea se stinsese. Expresia 
lui devenise distantă şi extrem de indiferentă. 

— Eşti pregătită? o întrebă el cu o voce impersonală. 

Pam își înghiți lacrimile și dădu din cap. Imediat ce prinse 
frânghia, ea se agăţă de un trunchi, în timp ce Marsh sărea cu 
ușurință pe mal. 

Fl o atinse ușor în timp ce-i lua frânghia și contactul cor- 
pului viril trimise ca o descărcare electrică prin trupul ei. Își 
ridică ochii și văzu că Marsh era la fel de tulburat ca și ea. 

— Îţi mulțumesc, dar acum mă pot descurca singur, o 
anunță el, redevenind stăpân pe sine. 

Pam se îndepărtă tremurând și-și dădu seama brusc de 
prezenţa familiei Palmer care-i prviea. 

— Mămico! Uite ce am prins! strigă deodată Scotty. 

Fericită de această diversiune, Pam se întoarse spre 
băieţelul ei. Îi arăta cu mândrie peștii multicolori, dintre care 
unii aveau o mărime impresionantă. 

— Doamne! exclamă ea. Ce pescuit norocos! Regret că nu 
mi-am luat aparatul de fotografiat. 

Fiul ei îi zâmbi încântat. 

— Îi frigem diseară, o anunţă el. Mă lași să cinez cu ei, nu-i 
aşa? 

Tonul lui era rugător. Atunci interveni Janet Palmer. 

— Am fi încântați dacă ai veni și tu la cină, îi spuse ea plină 
de amabilitate. După cum poţi constata și singură, cina va fi 
extrem de copioasă! 

Invitatia ei spontană o mișcă pe Pam. În cursul ultimelor 
zile avusese ocazia s-o cunoască mai bine pe Janet și începuse 
s-o simpatizeze. Gelozia ei inițială dispăruse şi, dacă Janet n-ar 
fi fost prietena lui Marsh, ar fi devenit în mod sigur prietena 
ei. Totuși, simţea că e mai bine să păstreze distanţele. 

Acum simțea privirea lui Marsh fixată pe spatele ei. Ce voia 
oare? Să accepte invitaţia sau s-o refuze? Se crispă, nervoasă și 
neliniștită. 

— Îţi mulţumesc foarte mult, începu ea, dar mi-e imposibil. 
Am prea multă treabă. Totuşi, Scotty poate veni. E foarte 
drăguţ din partea voastră că vă gândiţi la el. 

Janet surâse și-i ciufuli părul lui Scotty cu un gest afectuos. 

— E normal, replică ea. E unicul gentleman din trupă: el a 
fost singurul care s-a oferit să-mi fixeze cârligele și momelile. 
Deci e singurul, după părera mea, care merită cina! 

Chipul lui Scotty se lumină. 

— Nu suportă să atingă viermii, îi explică el. Zice că se 
răsucesc tot timpul! 

Pam izbucni în râs. 

— Sunt bucuroasă că ai ajutat o doamnă, îi spuse ea. 

Dick şi Marsh oftară. 

— Dacă înţeleg bine, remarcă Dick, nu mai există decât un 
singur mijloc ca să ne facem iertati: trebuie să curățăm 
peștele. 

— De acord! dădu din cap Marsh. Totuși, nici vorbă ca 
tânărul nostru coechipier să fie scutit de această sarcină 
ingrată. Dacă nu ne ajută, în ciuda afirmațiilor lui Janet, o să 
rămână cu farfuria goală la cină. 

— Vă urmez! declară Scotty, încântat de importanţa care i se 
dădea. 

Când se îndepărtă, Marsh se întoarse și privi silueta lui Pam 
care se detașa pe cerul amurgului. Ar fi trebuit să-i vorbească, 
dar se abținu. La ce bun? Când amarase vasul, surprinsese o 
luminiță promițătoare în ochii ei albaștri și asta îi redăduse spe- 
ranta. Dar, din păcate, fericirea lui fusese de scurtă durată. Când 
ea refuzase invitaţia lui Janet, se simţise extrem de dezamăgit. 

Se decise să-i urmeze pe Dick și Janet. În acel moment, 
Pam îl strigă. O speranţă nebună îl cuprinse. Rămase pe loc, 
cu inima bătându-i nebunește. 

— Îmi pare rău, începu ea. Uitasem motivul pentru care am venit. 

Scoase din buzunarul blugilor o foaie din hârtie. 

— Au sunat de la biroul tău și te-au rugat să le telefonezi. Am 
înțeles că e vorba de cazul Trahen, la care lucrai înainte de accident. 

Speranţa lui Marsh dispăru brusc. Luă notita pe care i-o 
întindea Pam și o băgă în buzunar. 

— Îţi mulțumesc, spuse el pe un ton posomorât. 

Ochii li se întâlniră și văzu întipărită suferința în ochii 
albaștri pe care-i iubea. Dar Pam își recăpătă stăpânirea de 
sine și se îndepărtă făcându-i un semn cu mâna. 

Ce naiba! gândi furios Marsh. Chiar nu puteau să-și vor- 
bească fără să-și facă rău? Cu cât se îndepărtau mai repede 
unul de celălalt, cu atât va fi mai bine pentru amândoi. 

Până atunci era obligat să rămână în satul de vacanţă până 
duminică, ziua în care familia Palmer va pleca acasă. Fuseseră 
atât de atenţi cu el, cât fusese internat în spital! Nu putea să-i 
lase baltă fără nici o explicaţie, mai ales că ei veniseră special 
aici ca să-și petreacă împreună cu el concediul. 

Trei ore mai târziu, Dick și Marsh stăteau tolăniţi în şezlonguri 
după o masă delicioasă și copioasă. Janet, care era originară din 
Grand Island, îi povestea lui Scotty istoria familiei sale, descen- 
dentă din piratul Jean Lafitte. Acesta din urmă era bănuit de a fi 
ascuns o avere fabuloasă. Unchiul lui Janet își petrecuse viața 
căutând-o, fără s-o găsească însă. Genul acesta de aventuri îl 
pasiona pe băiețel care o sorbea din ochi pe povestitoare. 

Marsh îi privea zâmbind: formau un tablou încântător în 
lumina amurgului. Ce păcat că Dick şi soţia lui nu reușeau să 
facă un copil! se gândi el cu tristeţe. Prezenţa lui Scotty părea 
să-i umple de fericire. 

Uite că, făcea ce făcea, şi se gândea din nou la căsătorie. 
„Fiindcă eşti singur” îi şopti o voce interioară. „Janet și Dick 
sunt totuși fericiţi, fiindcă se iubesc.” 

Se ridică brusc și începu să strângă masa. Janet îl ajută și 
spălară impreună vasele. După ce terminară, îl văzură pe 
Scotty adormit pe canapea. 

— Bietul de el, șopti Janet. A avut o zi lungă. 

— Așa e, dădu din cap Marsh. Îl duc acasă. 

ÎL luă în brate și băieţelul se mișcă uşor. Totuși, nu se trezi. 
Dick deschise ușa bungaloului și Marsh ieși în noapte. 


Când Pam îi descoperi pe Marsh și pe fiul ei în ușa aparta- 
mentului, simți că i se pune un nod în gât de emoție: expre- 
sia lui Marsh era atât de tandră, de paternă. 

— Era foarte obosit, îi explică în şoaptă. 

O urmă pe Pam în camera lui Scotty. Acolo îl așeză cu pre- 
cautie pe pat. Pam îi scoase hainele, înainte de a se apleca spre 

el şi a-l săruta pe obrajii roșii și arşi de soare. Se pregătea să 
stingă lumina când, spre marea ei surpriză, Marsh îl sărută la 
rândul lui pe Scotty. Apoi își îndreptă spatele și părăsi camera 
în grabă. 

Pam fu extrem de mișcată de gestul lui. În afara unchiului 
Bob și a lui Gus, nici un alt bărbat nu se mai atașase de Scotty. 
Ar fi avut chef să-și strige în gura mare recunoştinţa faţă de 
Marsh. Dar, în același timp, timiditatea o paraliza. 

Când intră în salon, Marsh stătea în picioare în faţa biroului 
ei, acoperit de un teanc de hârtii. 

— S-ar zice că ai mult de lucru, remarcă el. 

Pam oftă. 

— N-am de ales, îi răspunse ea. 

— Satul de vacanţă e plin acum. Probabil că ai profituri 
destul de mari. 

— Ar fi bine dacă așa ar sta lucrurile! Din păcate, sunt 
nevoită să rambursez și acum datoriile unchiului meu şi asta 
face o gaură considerabilă în veniturile mele. Ar fi trebuit să 
înlocuiesc acoperișul la mai multe bungalouri și să angajez pe 
cineva care să-l ajute pe Gus. Din nefericire, nu-mi permit. În 
seara asta am ajuns la concluzia că va trebui să obţin un nou 
împrumut de la bancă. Mâine o să mă duc la Natchitoches ca 
să fac demersurile necesare. 

Pam surâse cu amărăciune. 

— Sper că n-o să dau faliment, continuă ea. Dacă o să mi se 
întâmple asta, o să mă poți ajuta în calitate de avocat. 

Marsh dădu cu tristeţe din cap. 

— Nu e specialitatea mea, replică el. În schimb e a lui Dick. 
Vorbeşte-i despre problemele tale. Dar exagerezi, nu-i așa, 
Pam? Lucrurile nu pot sta chiar atât de rău. 

— Nu încă. Totuși, mă gândesc serios să vând staţiunea. 
Dacă nu obțin un sprijin financiar, va fi sigura soluţie. 

— Îţi doresc din tot sufletul să nu ajungi la această soluţie 
extremă, șopti Marsh. Bine, continuă el cu o voce diferită, s-a 
făcut târziu. Te las. 

Pam n-ar fi dorit ca el să plece. Ar fi vrut să se arunce în 
braţele lui, să-i ceară iertare şi să-l implore să n-o părăseacă. 

El se îndreptă spre ușă și această mișcare o făcu să se 
decidă. ÎI prinse de mână și-l privi cu un aer rugător. 

— Te rog, începu ea. Nu mai pot suporta răceala ta. N-am 
putea... rămâne prieteni, să fim... 

Se întrerupse, roșie la faţă. 

— Amanti? termină el în locul ei cu o voce dură. 

Ea dădu din cap, prea emoţionată ca să mai poată vorbi. 
Marsh se degajă cu blândeţe din strânsoarea mâini ei. 

— Îmi pare rău, spuse el încet. Îmi cunoşti sentimentele faţă 
de tine, Pam. Te iubesc şi doresc să-mi întemeiez o familie 
alături de tine. Am avut destule amante la viaţa mea și asta nu 
mă mai satisface. 

Se întoarse și privi în gol. 

— Îmi dau seama că-ti cer poate prea mult, continuă el. Dar 
şi pretenţiile tale... Cu tine, vreau totul sau nimic. 

O fixă din nou și imensa tristeţe din ochii lui o tulburară 
mai mult decât ar fi putut spune. 

— Noapte bună, îi şopti el. 

Deschise apoi ușa și ieși. Pam își puse degetele pe buze și-i 
trimise o sărutare de adio. Ochii ei albaștri erau plini de 
lacrimi. Totuși, știa că nu avea rost să încerce să-l reţină: idila 
lor se terminase definitiv. 


Capitolul 7 


Pam nu era conștientă de privirile admirative care i se arun- 
cau, în timp ce-l aştepta pe Gus, singură la o masă de restaurant. 

În dimineaţa asta dăduse o importanţă deosebită înfățișării 
ei. Purta un taior din mătase de culoarea piersicii. Materialul 
fluid îi scotea în evidenţă silueta perfectă. Buclele brune îi 
încadrau chipul delicat, pe care îngrijorarea îl făcea și mai 
palid ca de obicei. 

Îl luase pe Gus cu ea la Natchitoches, ca să facă niște 
cumpărături urgente în timp ce ea se ducea la bancă. 

— Mai vreţi o cafea, doamnă? o întrebă chelneriţa. 

— Nu, vă mulțumesc, răspunse ea tresărind. 

Îşi duse cu nervozitate ceașca pe jumătate plină la gură. Ce 
bine că Gus nu se întorsese încă! Trebuia să-și mai revină 
putin înainte să-i anunţe teribila veste. 

Poate că ar fi trebuit să-și comande un coniac dublu? Din 
păcate, alcoolul nu va reuși să-i alunge disperarea. 

Nu reușise să obțină un alt imprumut. Omul cu care dis- 
cutase îndelung, domnul Landry, îi spusese că, dată fiind dato- 

ria pe care o avea deja și cheltuielile de întreţinere ale 
stațiunii, nu era prudent să se înfunde și mai mult în datorii. 

— Sunteţi o persoană responsabilă, declară el. Modul în care aţi 
administrat satul de vacanţă, achitându-vă întotdeauna de obligaţii, 
este absolut admirabil. Totuşi, dacă vă acord un nou împrumut, 
ratele vor deveni atât de împovărătoare încât veţi da faliment în 
şase luni. În consecință vă sugerez Să vă găsiți un asociat care să 
investească în afacerea dumneavoastră, sau să vindeti totul. 

— Cunoașteţi cumva pe cineva care ar fi interesat de un sat 
de vacanţă? îl întrebase ea cu amărăciune. 

— Mă tem că nu. Va dura probabil câteva luni până să găsiți 
pe cineva, dar veţi rezista până atunci. 

Așa e... va reuși... Pentru moment, cel puţin. Era vară, cel 
mai bun sezon al anului. Dar ce se va întâmpla la iarnă, când 
turiștii vor părăsi stațiunea? Va trebui să-și pună treburile la 
punct până atunci. 

Era convinsă că nimeni nu va accepta să se asocieze cu ea. 
Oamenii care cumpărau acest gen de loc erau ori perechi 
căsătorite, ori bărbaţi singuri. Pam nu-și făcea iluzii: aceștia 
din urmă nu voiau să facă afaceri cu o femeie. Nu-i mai 
rămânea decât să se despartă de un loc pe care-l iubea sau să 
riște să-l piardă prin faliment. 

Dar nu pentru ea își făcea atâtea griji. Ea se putea 
reintoarce în învățământ, la Many sau în altă parte. Dar Scotty 
cum va reacţiona? Se va simți dezrădăcinat, părăsindu-și casa, 
şcoala, prietenii... Era atât de obișnuit cu spaţiile largi, unde 
putea să alerge și să se joace. Va fi greu pentru el să se 
obișnuiască într-un apartament mic dintr-un oraș zgomotos. 

Dar ce putea să facă? De nevoie, se va adapta. În viață exis- 
tau şi lucruri mai rele. 

Și mai mult chiar, o preocupa soarta lui Gus și a Zelmei. 
Toată viaţa lor munciseră în această staţiune. Unchiul Bob coti- 
zase pentru pensia lor și ei contau pe asta pentru bătrânețe. 
Dar dacă se va schimba proprietarul, acesta va fi la fel de ge- 
neros? Dacă își vor pierde serviciul şi vor rămâne pe drumuri? 

Gus și Zelma mai aveau destui ani până la vârsta când se 
vor putea bucura de o pensie. Cine va mai angaja o pereche 
care nu mai era la prima tinereţe? Greu de spus. 

Gândul acesta o chinuia pe Pam. „Oh, unchiule Bob, își 
spuse în sinea ei, povara asta e prea grea pentru mine. M-am 
căznit din răsputeri să nu te dezamăgesc, dar astăzi nu mai am 
de ales. Îţi voi trăda încrederea și lucrul acesta îmi rupe inima”. 

Își ridică ochii și-l zări pe Gus care se îndrepta spre ea. Ce 
mult tinea la el și la Zelma! Și acum, din cauza ei o să aibă un 
şoc şi-i era necaz că tocmai ea le va pricinui necazuri. Din 
nefericire, nu le putea ascunde adevărul, oricât de dur ar fi 
fost acesta. 

Era cam palid și comandă doar o supă. 

— Ce s-a întâmplat? îl întrebă Pam. Te doare ceva? 

Gus clătină din cap. 

— Nu, îi răspunse el. Cred că nu mi-a căzut bine micul 
dejun. Am găsit piesa care-mi lipsea pentru mașina de tuns 
iarba şi am trecut pe la editor: noile broșuri turistice sunt gata. 
Cum s-a desfăşurat întrevederea ta cu bancherul? 

Pam își plecă ochii și se jucă nervoasă cu furculita ei. 

— A refuzat să-mi acorde un alt împrumut, începu ea. Mi-a 
zis că, dacă mai fac şi alte datorii, o să dau faliment în șase luni. 

Tăcu o clipă. 

— De fapt, mi-a sugerat să vând staţiunea, reluă ea cu o voce 
tremurătoare. 

Spre marea ei ușurare, Gus primi lucrurile cu stoicism. 

— Nu sunt surprins, îi declară el calm. Și eu și Zelma sun- 
tem conștienți de povara care-ţi apasă umerii. Probabil că ai 
impresia că-l trădezi pe unchiul Bob, dar nu-ți poţi permite 
sentimentalisme în situaţia actuală. Cel mai important este să 
ai din ce trăi împreună cu Scotty. Dacă obţii un preț bun pe 
proprietate, viitorul tău și al fiului tău va fi asigurat. Ăsta e cel 
mai important lucru. 

— Ceea ce mă neliniștește mai mult e problema pensiilor 
voastre, îi spuse cinstit Pam. Ce se va întâmpla dacă respectivul 
cumpărător nu vă va păstra până la vârsta legală de pensionare? 

Gus păru îngrijorat. 

— Este și asta o posibilitate, admise el în cele din urmă. În 
fond de ce și-ar lua pe cap doi angajaţi în vârstă, faţă de care 
ar avea niște obligaţii în plus? Recunosc că nu va fi uşor pen- 
tru noi, dar asta nu e problema ta, Pam. 

— Bineînţeles că este! protestă ea, ridicând tonul. Nu e 
drept și n-am de gând să vă las în părăsire. 

Gus o luă de mână, înduioșat. 

— Trebuie să actionezi gândindu-te la tine şi la Scotty, şopti 
el emoţionat. Zelma şi cu mine vă iubim pe amândoi și, 
indiferent ce se va întâmpla, sentimentele noastre nu se vor 
schimba. 

Ridică brusc din umeri. 

— Dacă dai faliment, nici unul din noi nu va avea de 
câștigat, remarcă el. Nu-ţi mai face griji, Pam. Zelma și cu mine 
n-o să murim de foame. Avem ceva bani puși deoparte și pot 
să vând parcela de teren care se învecinează cu proprietatea 
ta. Ţi-am zis că Marsh este interesat de ea? 

Tânăra făcu ochii mari. 

— De ce ar dori să se stabilească atât de departe de cabine- 
tul lui? se miră ea, tulburată. 

— Credeam că tu ai răspunsul la această întrebare, replică 
Gus. 

— Cum așa?! 

— Ei bine! E vorba de un loc frumos, îi explică el privind-o 
cu atenţie. Ar fi un teren ideal pentru construirea unei case 
care să adăpostească o familie. 

Pam se înroși ca para focului. 

— Eu... aș prefera să nu abordăm acest subiect, îngăimă ea. 

Dar Gus nu-i luă în seamă reticențele. 

— Aveam impresia că vă înțelegeţi bine voi doi, continuă el 
nemilos. Şi în plus, Marsh îl adoră pe Scotty. Dar în ultimele 
zile lucrurile s-au schimbat între voi. Vă evitati în mod vădit. 
Ce s-a întâmplat, Pam? Eşti îndrăgostită de el, nu-i așa? 

Se exprima de-a dreptul, cu familiaritatea unui adevărat 
prieten. 

Pam oftă și-și mototoli şerveţelul de masă cu nervozi- 
tate. 

— Da, îi mărturisi ea, dar există nişte probleme. Și pleacă 
duminică, adăugă ea, simțind că i se pune un nod în gât. 

— N-ai înţeles încă faptul că în viață există multe greutăţi? o 
întrebă cu blândeţe Gus. Dar e mai ușor să le rezolvi în doi. 
Singurătatea nu rezolvă nimic, ba din contră. 

Chelnerița le aduse prânzul, de care Pam abia se atinse. 
Remarcă faptul că nici lui Gus nu-i era mai foame decât ei. 

— Hai, trebuie să mâncăm, o îndemnă el părinteşte, dacă 
vrei să-ți recapeţi forțele. După câte știu eu, nimeni n-a murit 
din cauza asta! Nu-ţi face griji, lucrurile se vor aranja până la 
urmă! 


SECRETE DE NEMĂRTURISIT 105 


Tânăra înghiţi cu greutate câţiva dumicaţi. Apoi ceru nota 
de plată, înainte să iasă în căldura înăbușitoare a după-amiezii, 
la braţul lui Gus. Nu sufla nici o boare de vânt când se 
îndreptă spre parcare. 

Gus deschise portiera mașinii și Pam urcă. Hainele se 
lipeau de piele din cauza transpiraţiei. 

— Mă sufoc, şopti Gus. 

— Așa e, răspunse Pam. 

Se aplecă şi-şi scoase taiorul. 

— M-am îmbrăcat prea gros, continuă ea. 

Un geamăt o făcu să tresară. Se întoarse imediat spre locul de 
unde provenea și-l văzu pe Gus stând în picioare în faţa ei, 
apăsându-și inima cu mâinile. Chipul lui era de o paloare mortală. 

Se prăbuși brusc la pământ, sub ochii îngroziți ai tinerei femei. 


— E formidabil că mai ai timp și pentru așa ceva! exclamă 
Marsh. 

Duse o cutie de bere la gură, bând-o cu înghiţituri mari. 
Stând într-un fotoliu din spatele tejghelei, Zelma croșeta o 
cuvertură din bumbac. 

— Presupun că turiștii sunt încă pe lac, spuse ea. 

— Pentru cine faci minunăţia asta? se interesă Marsh. 

— Pentru Pam. Am intenţia să i-o ofer de Crăciun. Săraca de 
ea, nu are timp să se mai ocupe și de așa ceva! 

— Cred că o să fie încântată. 

— Şi eu cred, admise Zelma cu un zâmbet satisfăcut. M-a 
văzut lucrând la ea și i-a plăcut la nebunie. Crede că o fac pen- 
tru sora mea. 

— Pam s-a dus astăzi la Natchitoches? 

Zelma dădu din cap, fără să se oprească din lucru. 

— Gus a însoţit-o, îi comunică ea. Avea de făcut niște 
cumpărături urgente. Drumurile la oraș par să-l obosească 
însă acum, adăugă ea cu un aer îngrijorat, sper că nu se va 
întoarce frânt de oboseală. 

Ridică brusc capul spre Marsh. 

— De ce stai aici cu mine? îl întrebă ea pe un ton sever. 
Unde îţi sunt prietenii în această după-amiază? 

Tânărul ridică din umeri. 

— Se odihnesc, îi explică el. O săptămână de pescuit i-a 
vlăguit de energie. Am impresia că se vor simţi foarte 
mulțumiți duminica viitoare, că pleacă acasă. 

— Şi tu? îl întrebă Zelma pe neașteptate. 

— Şi eu, îi răspunse el cu un aer devenit brusc distant. Dacă 
am mai rămas şi săptămâna asta, am făcut-o numai din cauza 
lui Dick și Janet. 

— Eu speram că ai un alt motiv! exclamă spontan Zelma. 

Se priviră o clipă în tăcere și expresia lui Marsh se îmblânzi brusc. 

— Şi eu credeam la fel, recunoscu el. Din nefericire, 
lucrurile n-au mers după cum doream. 

— De ce nu-i mai acorzi puţin timp lui Pam? E foarte bănuitoare 
faţă de bărbaţi. Căsătoria ei a fost un eșec pe toată linia. 

— Nici a mea n-a fost de invidiat, replică el. Nu, crede-mă, 
Zelma, nu mă vrea și e inutil să mă încăpățânez. Cu cât mai 
repede voi părăsi acest loc, cu atât va fi mai bine. 

— Sunt sigură că te înșeli! protestă Zelma. O să-ţi spun... 

Nu-și putu termina fraza. Soneria telefonului îi făcu să tre- 
sară. Marsh se repezi la aparatul suspendat pe perete, în 
capătul celălalt al tejghelei. 

— Nu te deranja! îi spuse el Zelmei. 

— Mulţumesc! îi răspunse ea zâmbind. 

Și reîncepu să lucreze netulburată. 

— Satul Nye, anunţă Marsh în receptor. 

— Marsh? întrebă o voce tremurătoare. 

— Personal. 

— Slavă Domnului că ești tu! 

Tânărul se sprijinise cu nonşalanţă de perete. Ceva din 
tonul intrerlocutoarei sale îl făcu să se îndrepte brusc. 
Instinctiv, se întoarse cu spatele la Zelma și începu să vor- 
bească mai încet. 

— Ce s-a întâmplat? șopti el. Eşti bine? 

— Nu ştiu. Eu... da. Dar... Oh, Marsh, e vorba de Gus! 

Aproape că urla şi vorbele ei deveniră de neînțeles. 

— Cum? 

Marsh reuși să-și păstreze calmul cu un efort de voinţă. 

— Nu te înţeleg, reluă el. Trage-ţi sufletul și povestește-mi. 

— Gus... Gus a avut o criză cardiacă! 

Marsh se crispă, conștient de nenorocirea ce o va lovi pe 
femeia cea cumsecade care croşeta liniștită în faţa lui. 

— În ce stare... 

Se întrerupse şi-şi alese cu grijă cuvintele. 

— Ce noutăţi ai? o întrebă el. 

— Zelma e lângă tine, nu-i așa? îl întrebă repede Pam. 

— Exact. 

— Bine. Situaţia este următoarea, Marsh. Gus e foarte rău. 
Trebuie ca Zelma să vină aici cât mai repede posibil. Accidentul 
s-a petrecut cam acum o oră, când plecam de la restaurant. 

Se exprimase cu precizia unei femei de afaceri, cu o voce 
fermă și neutră. 

-Îi anunti tu vestea, sau vrei s-o fac eu? 

— Prefer s-o fac eu, spuse cu blândeţe Marsh. 

— Tu... ai dreptate. Te afli lângă ea și... 

— Exact. Mă ocup eu de asta, o întrerupse el, de teamă ca 
Pam să nu se isterizeze din nou. 

— Să vină cât mai repede! ţipă Pam. 

— Evident. Nu-ţi face griji. 

Spera că puţin din calmul său se va transmite și celei pe 
care-o iubea. Ar fi vrut s-o încurajeze mai mult, dar nu putea 
vorbi faţă de Zelma. 

— La revedere, încheie el. 

Închise și aşteptă o clipă, înainte de a se întoarce spre 
Zelma. Neștiind ce nenorocire o lovise, ea croșeta în conti- 
nuare. Doamne! Ce crudă era câteodată viaţa! 

— Cine era? îl întrebă ea vag interesată. 

Dar când îi văzu faţa, degetele îi încremeniră pe lucru. 
Marsh se apropie și îngenunche în faţa ei. 

— Era Pam, declară el cuprinzându-i mâinile. Gus e la spi- 
tal. A avut o criză cardiacă. 

— Oh, nu... Eu... Nu e posibil... 

Începu să tremure cu violenţă și încercă să se ridice. 
Cuvertura căzu pe jos și ea se prăbuși în fotoliu. Ochii i se 
umplură de lacrimi. 

Marsh îi înconjură umerii cu un braţ protector și constată 
că se crispase, fiind zguduită de spasme. 

— Trebuie să gândești pozitiv, afirmă el cu convingere. 
Zelma, mă asculti? 

Ea dădu din cap în tăcere. 

— O să rămâi aici, până mă duc să-l caut pe Dick. El o să se 
ocupe de magazin și de Scotty. Pe urmă, te duc la Natchitoches. 

Bătrâna dădu iar din cap, năucită parcă. Marsh se ridică 
repede și se îndreptă grăbit spre ușă. Era nelinștit la ideea că 
o lasă singură, chiar dacă și numai pentru câteva clipe. Era în 
stare de şoc şi cine ştie ce era în stare să facă! 

Din fericire, îl descoperi repede pe Scotty care cobora 
drumul cu bicicleta. Își băgă două degete în gură și fluieră din 
toate puterile, aşa cum făcea când era copil. 

Băiatul își întoarse imedait capul spre el și Marsh îi făcu 
semn să se apropie. Ascultător, Scotty veni imediat. 

— Du-te şi le spune lui Dick și Janet că am nevoie de ei la 
magazin, îi ordonă el. E foarte urgent. 

Scotty îl privi fără să înţeleagă. 

— Ce s-a întâmplat? îl întrebă el făcând ochii mari. 

— O să-ţi explic mai târziu. Te rog, nu mai pierde timpul. 

Docil, Scotty sări în şa și plecă pedalând energic. Umerii lui 
Marsh se lăsară în jos, dovedind cât era de descurajat, și intră 
din nou în magazin. Zelma nu se mișcase din loc. Nemișcată 
ca o statuie, fixa cu un aer absent peretele din faţa ei. 


„Încă trei bungalouri şi am terminat curăţenia”, gândi Pam. 
Transportă un sac cu lenjerie murdară în camioneta parcată în 
faţa căsuţei în care făcuse curat. 

O durea spatele. Își șterse cu mâneca sudoarea de pe 
frunte. Se simţea frântă de oboseală. Când o să-și găsească 
puțin timp și pentru odihnă? 

Se uită la ceas: se făcuse aproape unsprezece. Trebuia să se 
întoarcă la magazin ca să-l schimbe pe Marsh. Astfel, el se va 
putea duce să repare aragazul din bungaloul numărul doi. 

„Doamne! Numai de-ar reuși!” gândi ea. Fiindcă nu avea 
bani să-l înlocuiască. 

Cel puţin, nu trebuia să-i mai poarte de grijă și lui Scotty. 
Plecase în ajun la Monroe, cu Jimmy și părinții lui. Urmau să- 
și petreacă weekendul la bunica lui Jimmy. Va fi perfect pen- 
tru el. Vestea că Gus se imbolnăvise îl dăduse peste cap. Era 
prea tânăr ca să suporte un asemenea șoc. 

Pam se întrebă dacă ea va mai rezista. În ciuda calmului ei 
aparent, se consuma în sinea ei din cauza bătrânului. 
Imaginea chipului lui palid o urmărea și noaptea. Se simţea 
atât de vinovată! Din vina ei, Gus era acum pe un pat de spi- 
tal. 

Lucra ca o apucată, ajutată de Marsh. Niciodată nu-i va 
putea arăta cât îi era de recunoscătoare. Marsh efectua toate 
muncile grele din satul de vacanţă. Fără el, nici n-ar fi 
îndrăznit să-și imagineze ce s-ar fi ales de ea și afacerea ei. 

Seara, se urca la volan și conducea până la Natchitoches ca 
să-i vadă pe Gus și Zelma, care nu se mai mișcase de lângă 
soțul ei după accidentul cardiac. Trecuseră deja două 
săptămâni. O veșnicie! 

Se îndreptă spre magazin și parcă în faţa intrării. Marsh 
încasa banii unei cliente în momentul când ea intră în 
încăperea răcoroasă. 

— Arăţi îngrozitor, îi spuse el când rămaseră singuri. 

Tânăra îşi trecu mâna peste faţă cu un gest obosit. 

— Cel puţin ești sincer, oftă ea. 

Îl examină la rândul ei. 

— Trebuie să-ţi spun că nici tu nu arăţi mai bine, continuă ea. 

Riduri de oboseală se săpaseră în jurul ochilor și gurii lui 
Marsh. 

— Atins! replică el zâmbind. 

Tăcu o clipă şi o privi cu atenţie. 

— Să ştii, reluă el cu blândete, că trebuie neapărat să anga- 
jezi pe cineva să ne ajute. Nu putem continua în ritmul ăsta 
infernal. 

— Tu... tu nu ești obligat să rămâi, răspunse ea ofensată. 

— Zău? 

Se îndreptă spre ea și o luă în brațe. Pam își sprijini capul 
de pieptul lui. 

Acest gest neașteptat o tulburase nespus. Un dig cedă în ea 
și izbucni brusc în hohote de plâns. 

Marsh o strânse și mai tare în brațe și-i mângâie părul în 
tăcere. Pam își plânse tot amarul. Era ca și cum amărăciunea 
ei prea mult timp înăbușită se revărsa dintr-o dată. 

În cele din urmă reuși să se stăpânească și încercă să se 
desprindă din îmbrăţișarea lui, dar Marsh o reţinu. 

— Îmi... îmi pare rău, îngăimă ea. 

— Nu trebuie. Criza era necesară. Ai stat într-o trensiune 
teribilă în ultimele două săptămâni. 

— Acum mă simt bine, afirmă ea cu o voce tremurătoare. 

Se degajă din imbrăţisarea lui și evită să-i întâlnească 
privirea, îngrozitor de jenată că şi-a arătat astfel slăbiciunea. . . 
și că s-a abandonat în braţele lui. Deși era lucrul cel mai plăcut 
care i se întâmplase în ultima vreme. Marsh părea atât de 
puternic și avea o voce atât de caldă și mângâietoare! 

— Cred că ar trebui să te duci să-ţi schimbi cămașa, remarcă 
ea prozaic. 

— Oh! O să se usuce! răspunse el cu indiferență. 

Îi ridică bărbia cu degetul, obligând-o să-l privească. Tânăra 
roși, nesimţindu-se deloc în largul ei. 

— Doar nu te jenezi că ai plâns în prezenţa mea? o întrebă el. 

— Ba bine că nu! 

ÎI împinse brusc. 

— Sunt obișnuită să mă descurc singură, continuă ea. Ar tre- 
bui să fiu în stare să conduc satul ăsta de vacanţă și fără aju- 
torul unui client generos. Dacă l-aș fi administrat mai bine de 
la început, acum nu m-aș afla în situaţia asta! 

Îşi ascunse fata în mâini, copleșită. Lacrimile începură din 
nou să i se rostogolească pe obraji. 

Marsh se apropie încet de ea și-i atinse uşor umărul. Pam 
tresări și se întoarse furioasă spre el. 

— Lasă-mă! urlă ea pe neașteptate. Pleacă! 

Era în pragul unei crize de isterie. Tânărul o luă de talie și 
o scoase din magazin. Pam îl urmă fără să protesteze. Lumea ei 
se prăbușise și ea nu mai avea nici forța nici dorinţa să se lupte. 

Ajunseră afară sub soarele sudului. În curând, Pam fu insta- 
lată în mașina lui Marsh. El demară imediat, îndreptându-se 
spre bungaloul lui. Pam nici măcar nu-l întrebă ce are de 
gând. Era prea epuizată, nimic n-o mai interesa. 

EI ieși imediat din căsuţă, cu o sacoşă și o cuvertură pe care 
le puse pe bancheta din spate, apoi urcă la volan. 

Pam era calmă acum. Era epuizată, golită de energie, dar în 
același timp se simţea ușurată. 

— Unde mergem? întrebă ea cu o voce stinsă. 

— La picnic. 

— Imposibil, clătină ea din cap. 

— Lumea va continua să se învârtească chiar dacă magazinul 
tău va rămâne închis două ore, replică Marsh. Ai nevoie să-ți 
schimbi puţin ideile şi să te odihnești. În consecinţă, continuă 
el luând un aer sever, plecăm la țară. 

O luminiţă tandră care-i sclipea în privire dezminţea seve- 
ritatea vorbelor. 

— Ascultă, dacă vrei să te speli pe faţă, sunt de acord, îi 
spuse el apoi cu blândețe. 

— Aș vrea, da, replică ea slab. 

Marsh îi întinse cheile. 

— Te aştept, o anunţă el zâmbindu-i. 


Marsh alesese terenul lui Gus, unde fuseseră cu cortul 
împreună cu Jimmy și Scotty. În poieniță iarba era verde şi se 
simţea mirosul puternic al pinilor. Se instalară la umbră. În 
depărtare, lacul scânteia în bătaia razelor de soare. 

Locul era incredibil de liniştit. Se auzea numai cântecul 
păsărilor de prin copaci. 

— Ei bine? o întrebă Marsh. Îţi place? 

— Nemaipomenit de mult. Îţi multumesc că m-ai adus aici, 
adăugă ea. Mă simt ca renăscută. 

— Şi eu la fel. 

Marsh făcu niște sandvişuri. 

Spre marea ei surpriză, Pam descoperi că-i era foame. 
Gustă cu plăcere din toate. Trecuseră săptămâni de când își 
pierduse pofta de mâncare dar, în acest loc liniștit, îi revenise 
și pofta de viață. 

După ce mâncară, Marsh se întinse pe cuvertură, în timp ce Pam 
rămase așezată, încercuindu-și genunchii cu bratele. Privi îndelung 
lacul și încetul cu încetul, tensiunea acumulată în ea dispăru. 

O jumătate de oră se scurse astfel, apoi Marsh se rostogoli 
pe cuvertură și, ajuns lângă ea, își sprijini capul pe mâna ei. 

— La ce te tândești? se interesă el. 

Pam se întoarse spre el. Părul îi strălucea în lumină și ochii 
ei erau plini de dragoste. 

— Credeam că dormi, îi răspunse ea. 

Arătă printr-un gest larg al mâinii peisajul liniștit care se 
întindea în faţa lor. 

— Mă întrebam de ce viaţa este atât de complicată, continuă 
ea. 

— Şi nu se poate schimba? 

— Habar n-am, oftă ea. Dacă este posibil, se pare că eu n-am 
înţeles totuși cum. 

Marsh se ridică și privi gânditor în zare. 

— Poate că în primul rând e vorba de atitudine, replică el. 

— Cred că ai dreptate. 

Pam adună niște ace de pin de la picioarele ei și se jucă, 
aruncându-le unul câte unul. 

— Dacă nu cumva e o chestiune de șansă, șopti ea. Sau de 
absenţa sentimentului de vinovăţie. 

— Explică-mi asta, o rugă Marsh. 

— Ei bine, când eram copil, părinţii mei se certau întruna. 
Eram convinsă că din vina mea. Îmi spuneam că, dacă aș fi fost 
mai bună, ar fi putut fi mai fericiţi și nu s-ar fi certat. În cele 
din urmă, când au divorțat, am fost disperată. Credeam că din 
cauza mea nu mai voiau să trăiască împreună. Că îi deranjam. 
Că nu mă iubeau. Oh, știu că pare acum o prostie. Dar asta 
simțeam pe atunci. Pe urmă, lucrurile s-au petrecut rău și cu 
Mike. Și n-am putut să nu-mi reproșez și eşecul mariajului 
nostru. 

— Şi acum? o întrebă cu blândeţe Marsh. Te mai simţi vinovată? 

Tânăra oftă. 

— Am trădat încrederea unchiului meu, îi răspunse ea cu 
tristeţe. Îi datorez atât de mult. Or, eu nu voi mai putea păstra 
mult timp satul de vacanţă. Unchiul Bob m-a ajutat cel mai 
mult în cursul întregii mele existente. Dacă el nu m-ar fi 
susținut moral și material după ce m-a părăsit Mike, m-aș fi 
trezit în stradă impreună cu Scotty. 

Simti că i se pune un nod în gât. 

— Şi Gus, continuă ea cu o voce tremurătoare. Dacă nu i-aş 
fi spus acum cincisprezece zile care era hotărârea bancheru- 
lui... dacă nu i-aș fi adus la cunoștință că sunt nevoită să vând 
staţiunea și că riscă să-și piardă pensia, n-ar fi avut o criză de 
inimă. Dacă moare... 

Se întrerupse, incapabilă să continue. Închise ochii, 
simțind că-i vine să plângă. 

Marsh îi inconjură umerii cu un braţ protector și ea se spri- 
jini de el, simțindu-se în siguranță. 

— Se va însănătoși, afirmă el. Deja se simte mult mai bine 
şi medicii sunt foarte mulţumiţi de progresele pe care le 
face. Și, de altfel, tu nu eşti cu nimic vinovată de criza lui 
de inimă. Gus se plângea mai de mult că nu se simte bine. 
La spital au spus că respectiva criză se putea produce 
oricând. 

— Probabil, dar a avut loc în prezența mea, după ce-i 
dădusem o mulţime de vești proaste. 

— Nu servește la nimic să te învinovățești pentru acest 
nefericit accident, replică Marsh oarecum impacientat. Și e la 
fel de nedrept să-ţi reproșezi divorțul părinţilor tăi. Nu poti 
continua să trăieşti purtând pe umeri o asemenea culpabili- 
tate zdrobitoare. Nu cunosc cauzele eșecului căsătoriei tale, 
dar sunt sigur că soţul tău a avut partea lui de vină. 

O privi îndelung și rămaseră tăcuţi. Dragostea pe care o 
simțeau unul faţă de celălalt se oglindea din nou în ochii lor. 
Pam ar fi vrut să se cuibărească la pieptul lui puternic și să se 
lase în voia lui. 

— Eu... Eu apreciez ce ai făcut pentru mine, declară ea pe 
un ton voalat de emoție. Ai fost extraordinar, Marsh. 

Nu mai adăugă și cât îi fusese de greu să accepte că nu se 
putea dispensa de ajutorul lui. 

— Fără tine, reluă ea cu efort, aș fi fost la pământ. 

— A fost o plăcere pentru mine să-ţi pot fi de folos, spuse 
cu simplitate Marsh. La fel ca și lui Gus și Zelma. Sunt niște 
oameni minunati. Iar locul ăsta îmi place nemaipomenit de 
mult. 

Îi arătă cu un gest al mâinii lacul, a cărui suprafaţă scânteia 
încă în bătaia soarelui. 

— E un adevărat colț de rai aici, şopti ca pentru el 
însuși. 

— Gus mi-a spus că te gândeai să cumperi acest teren, își 
reaminti brusc Pam. Te-ai decis? 

Fl ridică din umeri. 

— Nu cred. Nu. E un loc minunat să te instalezi aici defini- 
tiv sau să-ți petreci vacantele. Dar eu nu voi avea ocazia să-l 
folosesc. 

Se întoarse spre ea și tensiunea crescu între ei. 

— Când voi părăsi această regiune va fi pentru totdeauna, 
încheie el pe un ton hotărât. 

Pam își plecă imediat capul, cuprinsă de disperare. 

— Stiu, rosti ea cu tristeţe. 

Încercă să se desprindă din îmbrăţișarea lui. Totuși, 
mișcarea pe care o făcu îi provocă o reacţie impulsivă lui 


SECRETE DE NEMĂRTURISIT 117 


Marsh: o strânse şi mai tare și ochii lui cenușii se întunecară, 
cuprinși de o mânie neașteptată. Şi brusc, puse stăpânire pe 
buzele ei cu un sărut pătimaș și brutal. 

Pam îi simţi resentimentul și, în spatele lui, supărarea. O 
dorea cu pasiune, mai ales că simţea că-i scapă. 

Timp de o clipă, ea încercă să-i reziste. ÎI împinse și se dădu 
înapoi. În zadar însă. Marsh o ţinea cu putere și o săruta fără 
nici o reţinere. 

Încet, tânăra cedă complet avansurilor lui. Simţurile i se 
înflăcărară și încetă să mai lupte împtriva lui. ÎI dorea cu o 
violenţă care o uimea. 

Pam începu să-i mângâie părul mătăsos. Conștient de 
schimbarea care se petrecea în ea, Marsh rămase nemișcat și o 
lăsă să facă ceea ce dorea. Apoi o lungi pe pătură cu infinită 
precauţie. 

Degetele lui începură să-i dezmierde trupul și Pam se 
înfioră de plăcere. 

Mâna lui se plimbă pe sâni, pe şolduri, pe coapse, pe pân- 
tece și femeia începu să geamă încetişor. Ardea de dorință. 
Instinctiv, mâinile ei alunecară sub cămașa lui Marsh și-i 
mângâiară pieptul puternic. 

Marsh începu să-i descheie bluza. Dar se crispă pe neaștep- 
tate și se îndepărtă brusc de ea. 

— Ce facem? mormăi el. 

Pam deschise ochii și-l privi fără să înţeleagă. 

— Ce s-a întâmplat? îl întrebă ea. 

Marsh se ridică și Pam se așeză în capul oaselor, tulbu- 
rată. 

— Nu aşa te vreau, Pam, declară el. 

Tăcu apoi o clipă. 

— Te doresc atât de mult, încât aproape că sufăr din cauza 
asta, îi mărturisi el cu o voce pe care emoția o făcea vibrantă. 
Totuşi refuz să fac dragoste cu tine așa, hoțește. Dacă trebuie 
să mă despart de tine imediat, asta nu mă interesează. 

— Nimic nu te obligă, răspunse încet Pam. 

— Adevărat? 

El vorbea acum mânios și ochii îi străluceau. 

— Ce-mi poţi oferi tu? Câteva ore în timpul weekendului 
când o să mă hotărăsc să vin aici? O legătură ocazională? Nişte 
întâlniri fugare în moteluri retrase, pentru ca Scotty să nu 
bănuiască nimic? 

— Taci! strigă ea. Oh, Marsh, tabloul pe care mi-l descrii e 
atât de sordid! N-are nici o legătură cu realitatea, fiindcă eu te 
iubesc. 

Marsh râse fără veselie. 

— Te cred, replică el pe un ton ironic. Din nefericire, nu așa 
cum aș dori eu. 

El îi întoarse spatele și privi îndelung lacul înconjurat de 
verdeață. Când îi vorbi din nou, vocea lui era indiferentă, 
golită de orice intonaţie. 

— Aseară, Gus mi-a spus că medicii cred că va putea ieși din 
spital săptămâna viitoare, declară el. O să rămân aici până se 
întoarce în satul de vacanţă. Pe urmă o să plec. Dacă Zelma va 
mai trebui încă să-l supravegheze permanent, va trebui să 
angajezi pe cineva care să te ajute. Eu trebuie să mă întorc în 
mediul meu de viață, să-mi reiau munca. Deja am lipsit prea 
mult. 


Capitolul 8 


În seara în care Gus ieși din spital, Marsh, Pam şi Scotty se 
duseră să-l viziteze. Era atât de mulțumit că se află din nou 
acasă încât avea un moral foarte bun. O lua chiar peste picior 
pe Zelma care se grăbea să-i satisfacă cele mai mărunte dorințe 
şi-l copleşea cu atenţiile ei. 

— Cum a fost la spital? întrebă Scotty. 

Așezat la picioarele bătrânului, îl privea cu adoraţie. 

— Un pic cam ca la închisoare, răspunse Gus. Infirmiera era 
un adevărat dragon care nu înceta să-mi dea ordine. Mai rău 
ca Zelma! 

Scotty izbucni în râs, în timp ce Zelma se prefăcu supărată. 

— Habar n-ai de ce te supravegheam, îl mustră ea. Voiam să 
te aduc cât mai repede acasă! 

Expresia ei se îmblânzi brusc. 

— Nici nu-ţi închipui ce minunat e să te văd din nou în 
fotoliul tău, continuă ea. 

— Da, spuse și Pam cu vocea înecată de emotie. 

— Presupun că ţi s-a recomandat să faci mișcare? îl întrebă Marsh. 

— Așa e. Înainte să aveţi timp să spuneţi miau o să fiu cam- 
pion la jogging și o să-l bat pe Scotty la cursele cu bicicleta. 

Zelma le aduse cafea și o prăjitură pe care o pregătise în 
ajun, imediat ce aflase că soţul ei va fi externat. Vorbiră despre 
stațiune, care era plină, și-i povestiră lui Gus că Pam angajase 
în sfârșit un tânăr ca să-i ajute, dar asta numai la insistențele 
lui Marsh. 

— Nimeni nu te poate înlocui aici! se grăbi să adauge Pam. 
Fii liniștit, va mai fi destul de lucru când o să te pui pe 
picioare! De exemplu, te-ai putea ocupa de magazin. 

— Mi-e groază să stau închis, rispostă Gus strâmbându-se. 
Aș vrea să vă ajut, dar cred că o să mă ocup tot de ceea ce 
făceam înainte de a mă îmbolnăvi, imediat ce-mi voi reface 
puterile. 

Nimeni nu-l contrazise și Marsh schimbă cu dibăcie subiec- 
tul. 

Pam rămase tăcută, în timp ce ceilalți flecăreau, fiindcă nu 
îndrăznea să le de o veste uluitoare. Era încă prea devreme și 
era mai bine să aştepte confirmarea definitivă. 

În această după-amiază, își văzuse bancherul la 
Natchitoches. Domnul Landry îi adusese la cunoștință că 
apăruse un potenţial cumpărător pentru staţiune. Un bărbat îi 
telefonae ca să-l întrebe dacă, din întâmplare, nu avea vreo 
afacere în zonă în care și-ar putea investi banii. Domnul Landry 
se gândise imediat la proprietatea lui Pam. Interlocutorul său 
îi spusese că-și petrecuse deja un concediu acolo și că ar fi 
exact genul de afacere pe care-l căuta. Cel mai uimitor lucru 
era că, dacă se hotăra să cumpere satul, dorea s-o păstreze pe 
Pam la conducerea lui, ca și tot personalul existent. 

Domnul Landry îi ceruse lui Pam numele notarului ei și 
aceasta i-l dăduse, năucită de toate aceste vești neașteptate. 

Nu știa dacă trebuie să se bucure de întorsătura pe care o 
luau evenimentele, sau să se întristeze. Dacă vindea, pro- 
blemele ei ar fi fost rezolvate: va avea o slujbă corect plătită, 
Scotty n-ar fi trebuit să părăsească locul în care crescuse, iar 
Gus şi Zelma își vor căpăta, la timpul cuvenit, pensia. Totul 
era prea frumos ca să fie adevărat. 

În același timp, regreta nespus că va trebui să se despartă 
de proprietatea ei. 

— Încă o ceașcă de cafea, Pam? 

Tânăra tresări. 

— Nu, mulțumesc, răspunse ea. N-aș mai putea dormi. 

„Parcă aşa dorm” gândi ea. 

Simti că Marsh o studia. Când îi întâlni privirea cenușie, 
înțelese că-i citise gândurile și se înroși. El știa că ea nu 
reușește să-și găsească somnul și cunoștea şi motivul. 

— Pam a avut o zi grea, îi anunţă el, și se simte obosită. 
Poate că ar trebui să plecăm. De altfel, nu vreau să-l obosim pe 
Gus. 

Se ridică și-i zâmbi bătrânului. 

— E formidabil să te revedem într-o formă atât de 
bună, continuă el. Odihnește-te și nu căuta să grăbeşti 
lucrurile. 

— Nici nu-mi trece prin minte! replică imediat Gus. N-am 
de gând s-o mierlesc în curând. Trebuie să stau aici ca s-o 
supraveghez pe Zelma. Cu toți tipii ăștia care vin aici în 
vacanţă, nu se ştie ce i-ar putea trece prin cap! 

— Din nefericire, remarcă aceasta cu lacrimi în ochi, e mult 
de când nu ţi-a mai păsat de rivali! 

Schimbară o privire plină de subințelesuri, care exprima 
elocvent încrederea pe care o aveau unul în celălalt, după toţi 
acești ani petrecuţi împreună. 

Lui Pam aproape că-i dădură lacrimile în faţa acestui tablou 
emoţionant şi când, insinctiv, se întoarse spre Marsh, înţelese 
imediat mesajul din ochii lui. „Vezi, dragostea există și poate 
dura o viaţă întreagă.” 

„Poate”, gândi ea. „În unele cazuri. Dar rare. Experienţa 
mea personală este dezastruoasă și nu vreau să risc din nou. 
Eu nu sunt Zelma și tu nu ești Gus. Nu mai am nouăsprezece 
ani şi mi-am pierdut inocenţa și naivitatea. Dacă ai fi fost 
primul bărbat din viaţa mea... dar așa a fost să fie.” 

Își întoarse privirea de la el și-și luară rămas-bun de la 
gazde. Scotty îl sărută cu zgomot pe Gus pe amândoi obrajii și 
ieşiră în noaptea înstelată. 

Marsh îi conduse până în apropierea magazinului și Pam 
scoase o legătură de chei din poșetă, pe care i-o întinse fiului 
ei. 

— Urcă în apartament, îi spuse ea. Vin şi eu într-un minut. 

— Bine. Noapte bună, Marsh. 

Băieţelul sări din mașină și dispăru în întuneric. 

Marsh mângâie volanul cu mâna, așteptând ca Pam să-i vor- 
bească. 

— ... Gus arăta bine, nu ți se pare? îl întrebă ea după o clipă 
de tăcere. 

Vocea ei era plină de speranță. 

— Da, așa e, răpsunse Marsh. 

Privi faţa tinerei femei, pe care se jucau umbrele. Avea un 
chip îngrijorat și abia se abţinu să n-o ia în braţe ca s-o 
liniştească. 

— Mâine trebuie din nou să mă duc la Natchitoches, îl 
anunţă ea. Pentru... pentru afaceri. Știu că mă bazez prea 
mult pe tine... dar, din păcate, n-am de ales. Vrei să te ocupi 
de magzin și să-l supraveghezi pe Scotty? 

— Bineînţeles! îi răspunse cu blândețe Marsh. 

Pam îl privi cu intensitate. 

— De ce te porţi atât de frumos cu mine? nu se mai putu ea 
abtine să-l întrebe. Pentru ce motiv continui să mă ajuţi astfel, 
când eu nu-ţi ofer nimic în schimb? 

— Poate pentru că sunt un prost, îi răspunse el gânditor. 


Trecuse de ora prânzului când tânăra femeie se întoarse 
în Sat. Intră în magazin, ușoară ca un vânt de primăvară. 
Purta o rochie albastră și părul i se revărsa în bucle în jurul 
chipului frumos. Lui Marsh i se păru și mai seducătoare ca de 
obicei. 

— Bună! îi spuse el, forțându-se să pară cât mai detașat. Am 
niște veşti excelente pentru tine: cât ai lipsit, am făcut trei re- 
zervări pentru o perioadă de cincisprezece zile și am închiriat 
cinci locuri în camping. Pe deasupra am vândut câteva tone de 
îngheţată și răcoritoare! 

Pam îi zâmbi și Marsh se simţi imediat răsplătit pentru 
munca lui. 

— Ti-ai rezolvat problemele așa cum doreai? se interesă el. 

Ea dădu din cap veselă. 

— Sunt într-al nouălea cer! exclamă ea surescitată. 

— Hmm... 

Marsh o examină atent, închizând ochii pe jumătte. 

— Ce ţi s-a întâmplat? Cineva ţi-a lăsat moştenire vreo avere? 

Pam izbucni în râs şi Marsh se simţi și el bine dispus. De 
mult timp n-o mai văzuse atât de veselă. 

— Nu chiar, dar pe-aproape, răspunse ea fericită. Am avut 
întâlnire cu notarul unchiului meu. Am un cumpărător pentru 
staţiune! 

— Nu se poate! exclamă Marsh care remarcă, nu fără 
bucurie, că se înroşise ca o adolescentă. Adevărat? 

— Absolut, afirmă ea. Bancherul meu mi-a telefonat ieri 
să-mi vorbească despre această ofertă, așa că m-am dus să-i 
duc hârtiile necesare. EI îl va contacta la rândul lui pe notarul 
potenţialului cumpărător. Imediat ce vor termina verificările, 
îmi vor vărsa acontul. Oh, Marsh, asta va rezolva atâtea 
probleme! 

— Mă bucur pentru tine, replică el cu blândețe. Eşti 
mulțumită? 

Ochii albaștri se întunecară brusc. 

— Atât cât aş putea fi vânzând o proprietate căreia unchiul 
Bob i-a dedicat întreaga existență, replică ea cu tristețe. 

— Dar asta doreai totuși, nu-i aşa? 

— Nu chiar. Aș fi preferat de o mie de ori să fiu în stare să 
ies singură din 

această criză. Din păcate n-am de ales. 


Peste două zile, Zelma își reluă activitatea. Era pentru 
prima oară când consimţea să se despartă de Gus, de când 
acesta se îmbolnăvise. Pam fu încântată de hotărârea ei, 
fiindcă asta o scutea de multe treburi. Dar în același timp 

însemna că Marsh îi putea părăsi, ca să se întoarcă la New 
Orleans. Pam era mâhnită, dar încercă să-și ascundă durerea 
în fundul sufletului ei. 

Soarele era ca un bulgăre de foc pe cerul senin când tânăra 
închise magazinul în acea după-amiază. Nu se simţea atât de 
obosită ca în ultimul timp, asta graţie prezenţei Zelmei. 

Se îndrepta spre scările care duceau la apartamentul ei, 
când lătrăturile lui Rusty însoţite de strigătele lui Scotty o 
opriră din mers. 

— Mămico! urla fiul ei. 

Se întoarse spre el și-l văzu sosind cu toată viteza pe bici- 
cletă. Reuși să se oprească, exact înainte de a se lovi de zid. Era 
plin de praf din cap până-n picioare. 

— Unde ai fost? îl întrebă ea pe un ton sever. Semeni cu o 
sperietoare. 

— Marsh m-a ajutat să construiesc o cabană! exclamă el 
entuziasmat. Într-un copac! E super! Oh, mămico, trebuie 
neapărat să vii s-o vei! 

— Cum?! se miră ea. Unde aţi găsit scânduri ca s-o faceţi? 

Băiatul zâmbi cu gura până la urechi. 

— Marsh le-a adus tocmai de la Many, îi explică el cu un aer 
triumfător. Am lucrat toată după-amiaza! Să ştii că o să-ți placă. 
E imensă. 

— Adevărat? Ei bine, vin s-o văd chiar acum. 

Se luă după el simțindu-și inima grea. Intuitiv, știa că acest 
gest era felul în care Marsh își lua rămas-bun de la Scotty. 

Cabana era într-adevăr splendidă. Avea un acoperiș, o 
intrare mare, ca şi două ferestre pătrate. Ajunseră la ea pe o 
scară și Scotty insistă să urce și ea. În interior, Pam 
descoperi comorile pe care fiul ei le adusese deja: o pătură 

cazonă pe care i-o dăruise Gus, o lanternă, un ciomag, un 
briceag și chiar nişte biscuiţi pentru un eventual asediu. 

— O minunăţie! exclamă ea încântată. Sper că i-ai mulțumit 
lui Marsh pentru amabilitatea lui. 

Stăteau amândoi pe iarbă, la umbra copacului. 

— Bineînţeles! o linişti el. Pot să-i telefonez lui Jimmy ca să 
vină să ne admire cabana? Poate să doarmă aici diseară? 

— De acord! răspunse Pam, amuzată. Pe urmă, îţi sugerez să 
faci un duș, înainte să semeni cu omul preistoric. 

= Îi promit! 

Sări pe bicicletă și demară în trombă. 

— Mă întorc imediat acasă! îi strigă ea. Mă duc să mă plimb 
putin pe la mlaștina cu rate. 

ÎI văzu dispărând într-un nor de praf. Ea se îndreptă încet 
spre piscină, unde câteva familii se mai bălăceau încă. 

Ajunse în curând la locul destinat rațelor. Acestea 
alunecau fără un efort aparent pe luciul apei, senine și fru- 
moase, cu penele strălucitoare. O lăcustă sări în faţa ei. 

„Ce liniștitoare este natura” se gândi ea. Timp de o clipă își 
uită grijile, observând viaţa care se desfășura în jurul ei. 
Animalele își vedeau de ocupațiile lor, cu un calm de invidiat. 

Brusc, o ciudată senzaţie în ceafă o avertiză că nu mai este 
singură. Se întoarse și-l zări pe Marsh care se îndrepta spre ea. 
Întelese imediat că venise să-și ia adio de la ea și simţi că i se 
strânge inima. 

El mergea cu un pas hotărât. Hainele bleumarin îi scoteau 
în evidenţă bronzul pielii, făcându-l și mai atrăgător. Nu mai 
şchiopăta deloc, părând pe deplin sănătos. 

— Ai făcut bine să vii aici ca să te destinzi puţin, remarcă el 
pe un ton aprobator. Ar trebui să faci asta mai des. 

— N-am mai avut deloc timp, îi mărturisi ea. Nici tu de alt- 
fel. Totuși, tu arăţi mai bine ca niciodată. Piciorul pare pe 
deplin vindecat. 

— Așa e. Vacanţa asta m-a pus pe picioare. Dar tu... tu ești 
mai puţin stresată? Eşti mai puțin tristă că trebuie să vinzi 
staţiunea? 

— Da. 

Pam ezită o clipă. 

— Cel puţin am reușit să accept asta, reluă ea. Trebuie să 
mă gândesc în primul rând la faptul că nu sunt nevoită să-mi 
caut altă slujbă și nu-l dezrădăcinez pe Scotty din singurul loc 
pe care-l cunoaște. 

Marsh ridică din umeri. 

— Copiii se adaptează la orice, replică el. Dacă ar fi trebuit să 
pleci, ar fi fost în mod sigur mai greu pentru tine decât pentru el. 

— Posibil. Tocmai am vizitat cabana pe care aţi construit-o 
în această după-amiază, adăugă ea cu o voce vibrând de 
emoție. Scotty este nebun de bucurie. Și-a invitat şi prietenul 
ca s-o vadă. Ce drăguţ din partea ta că i-ai făcut o asemenea 
plăcere. 

Marsh îi zâmbi. 

— Pot să-ți mărturisesc că mi-am pus la bătaie toate argu- 
mentele ca să-l conving să n-o inaugureze chiar în seara asta, 
dormind în ea! declară el glumet. 

Pam izbucni în râs. 

— De aceea a insistat să-l invite pe Jimmy să-și petreacă 
noaptea la noi! exclamă ea. Crezi că ar trebui să le dau voie să 
doarmă acolo? întrebă ea oarecum îngrijorată. Sunt prea mici. 

— Nu există nici un pericol, o asigură Marsh. Construcţia se 
află prea sus pentru ca animalele să poată ajunge la ea. 

— Ai drepate. Doamne! Meseria de mamă e câteodată prea grea! 

— Eşti perfectă din acest punct de vedere. Scotty are 
într-adevăr noroc. 

— Mulţumesc, şopti ea. 

Privirile li se întâlniră şi ei tăcură. Timp de o clipă, Pam avu 
impresia că cel pe care-l iubea o s-o atingă, o s-o sărute, o s-o 
ia în braţe. Dar el se întoarse brusc și privi lacul care se întin- 
dea la picioarele lor. 

— Am venit să te anunţ că plec, declară el pe un ton voit 
detașat. Acum că Zelma s-a întors la lucru, nu mai ai nevoie de 
mine. 

„Nu-i adevărat”! vru ea să strige. Dar se abținu. 

— Şi când ne părăsești? îl întrebă ea cu o voce voalată de 
emoție. 

— Peste două zile. Mâine dimineaţă mă duc pentru ultima 
oară la pescuit. Seara sunt invitat la Gus și Zelma. 

— Înţeleg. 

Trebui să facă un efort supraomenesc ca să nu i se arunce 
în braţe și să-l roage să rămână. Totuși, asta n-ar fi servit la 
nimic. Era inutil să facă lucrurile şi mai dificile și să riște astfel 
să strice două vieți. 


Marsh reuși să facă mai puţin apăsătoare cina, pe care o luă 
acasă la Zelma și Gus. Era greu să renunti la o prietenie. 

Zelma se autodepăşise și masa fu perfectă. Scotty devoră 
tot ce i se puse în farfurie cu o poftă care o încântă pe bătrână. 
Când ea aduse desertul, urmă o exclamaţie admirativă din 
partea invitaţilor. 

— Ce e? se interesă Scotty, cu ochii strălucind de lăcomie. 

— O plăcintă cu fragi, răspunse Zelma. Una din noile mele 
rețete. 

După ce se înfruptară, Marsh se sprijini de spătarul 
scaunului, zâmbind malitios. 

— Eşti o bucătăreasă fără pereche, începu el. Dacă te 
hotărăști cumva să-l părăsești pe Gus pentru un bărbat mai 
tânăr, mă înscriu primul pe listă! 

Toţi izbucniră în râs 

— E și asta o posibilitate, replică Zelma amuzată. De când a 
venit de la spital, Gus mănâncă la fel ca o păsărică și eu mă 
simt un pic frustrată! 

— Hmm! făcu acesta, prefăcându-se ofensat. Marsh o fi el 
atras de talentele tale culinare, dar te-ar trimite repede înapoi, 
dacă l-ai bate la cap ca pe mine: „Gus, trebuie să faci mai multă 
mișcare! Gus, nu te odihnești destul! Gus, pachetul ăsta e prea 
greu pentru tine!” o imită el. Doamne! Îmi supraveghează 
orice mișcare! Un bărbat nu-și poate găsi liniştea când ea se 
află prin preajmă! 

Marsh surâse amuzat. 

— Cum ai reacţiona dacă ea nu te-ar bagă deloc în seamă, 
dacă nu s-ar ocupa deloc de tine? îl întrebă el, făcându-i cu 
ochiul Zelmei. 

Gus scoase un oftat, declarându-se învins și izbucniră toți 
în râs. 

— Privit din acest unghi de vedere, recunoscu el, cred că o 
să încerc să mă obişnuiesc cu observaţiile ei. 

— Te sfătuiesc s-o faci, bombăni Zelma. Fiindcă nu cunosc 
pe nimeni altcineva care ti-ar putea suporta caracterul 
nesuferit. 

— Ei bine, presupun că asta e crucea ta, să-mi tolerezi 
nenumăratele defecte, replică el, făcându-i cu ochiul lui Marsh. 

— Ai dreptate, răspunse ea cu o seriozitate comică. Totuși, 
având în vedere că am investit atâta timp și răbdare în tine, 
cred că mi-ar plăcea să te mai am alături câțiva ani buni. 

După câteva clipe, musafirii se ridicau de la masă ca să 
treacă în salon. 

— Nu uita să-i spui mamei tale că a pierdut o masă pe cin- 
ste din cauză că n-a venit aici în seara asta, îi spuse Marsh lui 
Scotty. 

— Bineînţeles, îi răspunse puştiul ascultător. Gus! Trebuie 
neapărat să te vindeci repede ca să vii să-mi vezi cabana. Am 
construit-o cu Marsh. 

— Adevărat? 

Marsh se pregătea s-o ajute pe Zelma să debaraseze masa, 
dar ea îl opri. 

— E ultima ta seară aici, îi explică ea. Prefer s-o petreci 
împreună cu Gus și Scotty. 

Această frază avu efectul unui duș rece asupra tânărului 
bărbat. Era posibil să părăsească acest loc în câteva ore, ca să 
nu mai revină niciodată? Se uită la Scotty apoi la Gus, la chi- 
pul lui frumos, în ciuda vârstei și a bolii. În cursul ultimelor 
două luni, acești oameni deveniseră pentru el a doua familie. 
Ideea de a se îndepărta definitiv de ei i se părea insuportabilă. 

Nu-i venise ușor să-i anunţe lui Scotty plecarea lui. Ochii 
băiețelului se umpluseră de lacrimi. 

— O să te mai văd, Marsh? îl întrebase el întristat. 

— Sper, replicase acesta emoţionat. 

Deși cei trei adulți discutau în jurul lui, Scotty adormi în 
curând pe covor. Marsh observă primul acest lucru și se ridică. 

— Cred că e timpul să-l duc acasă, declară el cu un surâs înduioșat. 

— Cel mai bine ar fi să-și petreacă noaptea aici, replică 
Zelma. O să treci doar s-o anunţi pe Pam. O să-i pregătesc 
camera. Pe urmă, te rog să-l duci tu în brate până în pat, ca să 
nu se trezească. 

După câteva clipe, Scotty era în pat, acoperit până la 
bărbie. 

Marsh îi privi pentru ultima dată fețişoara inocentă și inima 
i se umplu de afecţiune. Oftă și se aplecă spre el ca să-l sărute 
pe frunte. 

— Adio, Scotty, şopti el. Să ştii că o să-mi lipsești. 

Se întoarse în salon și mai rămase o jumătate de oră, stând 
de vorbă cu familia Emery. Apoi își luă rămas-bun, simțind că 
această clipă era la fel de grea și pentru prietenii lui. 

Satul era pustiu și tăcut, în timp ce se îndrepta spre maga- 
zin. Felinarele proiectau o lumină difuză asupra arborilor care 
se profilau pe cerul înstelat. 

Fereastra camerei lui Pam era luminată, când parcă în fața 
magazinului. Urcă scara încet, simțindu-se trist și abătut. 

Pam îl auzise sosind și se repezise la ușă, lăsând baltă 
cartea pe care încerca în zadar s-o citească. Se gândise prea 
mult la Marsh și la apropiata lui plecare ca să se mai poată 
concentra şi la altceva. 

Când îl văzu în prag, pulsul ei se acceleră: era impunător și 
frumos, și chipul lui viril avea imprimată pe el o nouă gravi- 
tate. 

— Bună, rosti ea încet. Gus şi Zelma sunt bine? 

— Da, dar le-ai lipsit, replică el fără s-o scape din ochi. 

— Eu... aveam de lucru, minţi ea. 

Îşi dădea seama că Marsh nu se va lăsa păcălit. 

— Scotty a adormit la ei, și Zelma a insistat să rămână acolo, 
reluă el. O să vină împreună mâine dimineaţă. 

— Perfect, spuse Pam. Hmm... Vrei să intri? 

Nu se simţea deloc în largul ei. Crezuse că Marsh îi va 
refuza invitaţia, dar el intră în apartament și închise ușa în 
urma lui. 

— Ţi-ai făcut bagajele? se interesă ea nervoasă. 

— Aproape. Mai am de strâns niște fleacuri. 

— O să pleci devreme? 

— Da. Ca să nu fie aglomerată șoseaua. 

— Înţeleg. 

Buzele ei începură să tremure. 

— Dacă înţeleg bine, continuă ea cu un zâmbet trist, a sosit 
momentul să ne luăm rămas-bun. 

Ochii lor se întâlniră şi ei rămaseră tăcuţi câteva momente. 
Pam avea impresia că o mână îngheţată îi strânge inima. Ideea 
că se va despărți de Marsh i se părea insuportabilă. 

— Rămâi! exclamă ea pe neașteptate. Oh, Marsh, o să-mi 
lipsești atât de mult. 

Se repezi în braţele lui și el o strânse la piept. Instinctiv, 
Marsh îi căută gura. 

— Am atâta nevoie de tine, îi șopti bărbatul cu o voce 
răgușită. Nu mai pot lupta cu mine. Oh, Pam, am o disperată 
nevoie de tine. 

— Şi eu, îi șopti ea. Am obosit să mă tot arăt puternică și de 
neînvins. 

FI îi zâmbi. 

— De ce să continui să negi evidenţa? îi răspunse el. 
Suntem făcuţi unul pentru celălalt, scumpa mea, nu 
înţelegi asta? 

— Ba da, dar... 

— Ssst, dragostea mea. Sărută-mă și nu te mai gândi decât la mine. 

El o mângâie pe păr, apoi o strânse și mai tare în braţe. Un 
val de dorinţă o cuprinse. Închise ochii, atentă la senzațiile 
plăcute din trupul ei. Marsh puse stăpânire pe gura ei și ea își 
întredeschise buzele fără nici o reţinere. 

— Nu mă mai pot lipsi de tine, șopti el când își ridică în 
sfârșit capul. Faci parte din mine și degeaba îmi spun că tre- 
buie să te uit, fiindcă îmi este imposibil. 

Și Marsh îi acoperi fața cu sărutări pătimașe. Tremura și 
Pam se simţi extrem de tulburată din cauza asta. 

Când Marsh își strecură mâna pe sub halatul ei, se înfioră. 
Puse mâna pe un sân și frecă uşor sfârcul cu vârful degetului. 

După o clipă, o culcă pe mochetă și îngenunche lângă ea. 
Ochii lui cenușii ardeau de o pasiune devastatoare. Îi scoase 
halatul și-i admiră lenjeria fină; dantela de culoare deschisă 
scotea în evidenţă pielea bronzată a lui Pam și mătasea se 
mula perfect pe curbele pline și senzuale ale trupului ei. 

— Eşti atât de frumoasă, remarcă el cu o voce caldă și gravă. 
Și mai frumoasă ca de obicei. Porţi întotdeauna desuuri atât 
de sexy, sau te-ai decis să mă seduci în această seară? 

Tânăra rămase la început mută, pusă pe gânduri de între- 
barea lui. Chiar așa făcuse? Trebui să recunoască faptul că, în 
mod inconștient, aşa procedase. 

— Cred că voiam să te rețin, șopti ea. 

— Ei bine, ai reușit. 

Marsh tăcu o clipă, apoi continuă: 

— Dar, chiar dacă apreciez această atenţie, te prefer com- 
plet goală. 

Şi-i scoase cu îndemânare flecușteţele de mătase. 

— Scumpo, niciodată nu m-aș sătura să te privesc. 

Îşi aşeză capul pe pieptul ei și tânăra îi mângâie părul. 
Era plăcut să se simtă dorită, dar mai era ceva, un lucru pe 
care nu-l putea preciza. Îi trebuiră câteva clipe ca să-și dea 
seama că era pur și simplu fericită. O stare cu totul nouă 
pentru ea. 

Marsh își plimbă buzele pe trupul ei și Pam se înfioră, 
atentă la senzațiile plăcute pe care i le trezea. El îi dezvălui 
unul câte unul secretele cele mai intime, și Pam se întrebă 
cum de putuse ignora complet atâta amar de ani această 
bucurie a simţurilor. 

Dar acum voia să-i aparțină complet. ÎI împinse ușurel și 
începu să-i descheie cămașa. Apoi îl sărută pe pielea bronzată, 
coborând încet spre curea. El gemu și mușchii i se încordară, 
sub efectul pasiunii violente pe care o nutrea faţă de ea. 

Marsh tremura sub buzele ei și Pam se simţi ameţită de 
puterea fantastică pe care o avea asupra lui. Îşi continuă 
explorarea pe coapse, pe pântece, atingându-i în același timp 
spatele cu un deget mângâietor. 

Dar Marsh nu putea aștepta mai mult, o răsturnă brusc pe 
covor și-și cufundă privirea argintie în cea albastră. 

— Mă torturezi? şopti el cu o voce răgușită. 

— Fiindcă nu reușesc să cred că-ți plac chiar atât de mult, îi 
mărturisi ea înroşindu-se. 

— De ce? se miră el. Nu ești convinsă că o singură privire 
de-a ta e de ajuns să mă scoată din minţi? 

Ea își scutură buclele brune. 

— N-are importanţă, şopti ea. 

Mâinile ei alunecară de-a lungul coapselor virile, într-o 
mișcare senzuală. 

— Fă dragoste cu mine, Marsh, îi ceru ea cu simplitate. 

Nu fu nevoie să insiste. El se ridică repede și se dezbrăcă. 
Stătea acum gol în faţa ei, splendid în forța dorinţei lui. 

Se lungi apoi lângă ea şi o trase peste el, înainte de a-i 
acoperi chipul cu sărutări. Trupul lui Pam se mula perfect pe 
formele virile ale bărbatului iubit. 

Marsh schimbă apoi poziţia, trecând deasupra ei, și-și con- 
tinuă jocul erotic plimbându-și buzele pe gâtul ei, pe pieptul 
întărit de dorință, pe pântece, şi mai coborî încă... Pam 
gemu, ameţită de plăcere. 

Voia să-l implore să termine odată acest joc, când el o 
pătrunse printr-o mișcare neașteptată, ce smulse un strigăt 
tinerei femei. Ea se agăţă de el și se ondulă în ritmul impus de 
coapsele lui puternice. 

Ajunseră împreună la extaz, într-o explozie de senzaţii. 
Timp de o clipă, ei cunoscură o contopire perfectă și sublimă. 

Mai târziu, când ritmul pulsurilor se potoli, ei își surâseră 
cu duioșie. 

— Când o să te măriți cu mine, scumpo? o întrebă cu 
blândeţe Marsh. 

Aceste cuvinte rupseră vraja pentru Pam. Se crispă, simțind 
un fior rece pe șira spinării. 

— Marsh... dar n-am zis niciodată că... 

Se întrerupse, și ochii ei albaștri exprimară disperarea. 

Marsh încremeni și mâinile lui o îndepărtară. 

— Tu mi-ai cerut să rămân, îi răspunse el. Am crezut că asta 
înseamnă că te-ai răzgândit, că mă dorești cu adevărat și com- 
plet. 

— Așa este! exclamă ea, speriată de strălucirea dură din 
ochii cenușii. Oh, Marsh, te iubesc atât de mult! Nu pot supor- 

ta ideea că vei pleca. Şi totuși mi-e imposibil să mă căsătoresc 
cu tine. Tot nu înţelegi? Se va termina cu un eșec, la fel cum se 
întâmplă cu tot ce fac. Eşti prea preţios pentru mine ca să risc. 

Tânărul clătină din cap. 

— Nu, o corectă el cu o voce aspră. Minti. Realitatea este că 
nu tii îndeajuns de mult la mine ca să încerci să faci să meargă 
mariajul nostru. Căsătoria cere mai mult efort decât ești tu 
dispusă să faci, așa că preferi să ne condamni pe amândoi la o 
existență singuratică. 

Apoi Marsh se ridică și se îmbrăcă în grabă. Pam tremura 
atât de tare încât îi veni greu să-și tragă pe ea halatul. Și-l 
aruncă în cele din urmă pe umeri și-l strânse peste piept. Se 
simţea atât de îngheţată încât i se părea că nu va mai reuși 
niciodată să se încălzească. 

Ar fi vrut să găsească niște cuvinte care să rupă tensiunea 
îngrozitoare care se instalase în încăpere, dar trebui să-și 
recunoscă neputința. Cum să-i explice lui Marsh că refuzul ei 
o costa mult mai mult decât își putea el inchipui? 

Lacrimi fierbinți se adunară în spatele pleoapelor și i se 
rostogoliră pe obrajii încă roșii de plăcerile dragostei. 

Când Marsh termină să se îmbrace, se intoarse spre ea și o 
privi fără nici un fel de indulgență. 

— Am greșit când am crezut că mă iubeşti, declară el cu 
răceală. Mi-am închipuit că sentimentele pe care le avem 
unul pentru celălalt vor reuși să învingă toate dificultățile. 
Dar m-am înșelat. Nu vei reuși niciodată să te eliberezi de tre- 
cut. Nici nu dorești de fapt asta, pentru a-l putea folosi drept 
scuză ca să nu te angajezi pentru viitor. 

Pam se duse la notarul ei din Natchitoches într-o vineri 
după-amiază, de la sfârşitul lunii august. Afară căldura era 
înăbușitoare, dar biroul notarului avea aer condiţionat și 
oferea o răcoare plăcută. 

Tânăra trecea în revistă teancul de hârtii pe care i-l întin- 
sese notarul. Brusc, rămase înlemnită, nevenindu-i să-și 
creadă ochilor ceea ce citise. Nu era posibil! Nu, precis că visa! 

Avea în faţa ei numele celui care-i cumpărase proprietatea. 
Ridică încet capul și ochii ei îi întâlniră pe cei ai interlocu- 
torului său. 

— Da? o întrebă el. Aveţi vreo nedumerire? 

Pam simţi că i se uscase gura. Îşi umezi buzele cu limba și 
înghiți cu greutate. 

— Cum... Cumpărătorul... îngăimă ea. 

Se întrerupse din cauza emoţiei. 

— Domnul Franklin? Ei bine, unde este problema? 

Pam trase adânc aer în piept. 

— Nu pot să-i vând stațiunea mea, declară ea brusc. 

Domnul Nivens o fixă stupefiat. 

— De ce? se interesă el în cele din urmă. Dacă vă puneţi 
problema în privinţa situaţiei lui financiare, sunt în măsură să 
vă spun că banca mi-a confirmat starea conturilor sale. E 
foarte bogat, după câte am putut constata. 

— Adevărat? 

Vocea ei exprima surpriza. 

— Dar chiar dacă așa e cazul, reluă ea pe un ton obosit, nu 
are nici o importanţă pentru mine. Anulaţi totul. 

— Nu vă înţeleg, doamnă Norris, dar aveţi o propunere 
extraordinară! Poate că doriţi să reconsiderăm anumite clauze 
ale contractului? 

Interlocutoarea lui clătină din cap. 

— Nu, răspunse ea. Îmi pare rău, domnule Nivens, dar nu 
pot semna aceste hârtii. 

Se ridică și notarul o imită. 

— Ce să-i comunic notarului domnului Franklin? o întrebă el. 
Credeam că afacerea asta va fi una de rutină. De acum într-o 
săptămână aţi fi primit cecul și domnul Franklin ar fi devenit 
proprietarul satului dumneavoastră de vacanță. 

Părea în continuare uluit. 

— De altfel, continuă el, am crezut că sunteţi grăbită să 
vindeti. Amatorii care doresc astfel de locuri nu cresc în 
copaci, Să știți asta de la mine. 

— Cunosc. Sunt sincer dezolată, adăugă ea. Spuneţi-i cole- 
gului dumneavoastră că... Nu, nu-i spuneți nimic, reluă ea 
răzgândindu-se în mijlocul frazei. O să vorbesc personal cu 
domnul Franklin. 

Domnul Nivens o privi dezaprobator. 

— Nu se procedează astfel, protestă el. 

Tânăra femeie ridică din umeri. 

— Promiteţi-mi totuşi că o să-mi respectați dorința, insistă 
ea. Tin neapărat să discut cu domnul Franklin înainte ca 
hotărârea mea să-i ajungă la urechi. 

— ÎI cunoaşteţi deci? 

— Da, replică ea gânditoare. Chiar foarte bine. Acesta este 
şi motivul pentru care nu-i pot permite să facă asta. 

Marsh o părăsise de mai mult de o lună, o veșnicie pentru 
Pam. Fiindcă în ciuda timpului scurs, durerea ei rămăsese 
aceeași. I se părea că, în fiecare zi, ceva îi amintește de acela 
care-i lipsea atât de mult. O vizită la cabana lui Scotty. O 
discuţie cu Gus despre pescuit. Bungaloul pe care-l ocupase 
Marsh. Mlaștina cu rate. 

Noaptea se întreba câteodată dacă luase hotărârea cea mai 
bună când îl lăsase să plece. Trupul ei avea nevoie de el cu dis- 
perare. Își aminti cât de mult îi plăcuse să facă dragoste cu el. 

Când Scotty primi un colet cu cărţi de la el, deveni sigură că 
a făcut o greşeală îngrozitoare respingându-l. În ciuda dis- 
tanţei, Marsh continua să-și manifeste afecțiunea pe care i-o 
purta lui Scotty, acum când nu mai avea nici un motiv să-i pese 
de el. Pam era vinovată că-l lipsise pe fiul ei de un tată fantas- 
tic. Totuşi, de unde să știe că lucrurile ar fi continuat în același 
fel şi după căsătorie? Experienţa ei îi dovedise din păcate că 
există o mulțime de surprize neplăcute în viața conjugală. 

Acum, în timp ce conducea în direcţia stațiunii, după 
întrevederea ei cu notarul, era convinsă că gestul lui Marsh în 
privința hotărârii lui de a-i cumpăra proprietatea, nu fusese 
dictat decât de pasiunea pe care o simţea faţă de ea. Or, în 
ciuda situației financiare dificile, refuza să profite de 
bunătatea lui. 

Îi era totuși nespus de recunoscătoare că încercase s-0 
ajute și avea acum intenţia să-i ofere o explicaţie. Îi datora 
asta. 

Marsh dăduse dovadă de o lipsă totală de egoism, fiindcă 
era capabil să-i dea mult fără să aștepte nimic în schimb. Cum 
să nu fie emoţionată — și tulburată — de acest gest complet 
dezinteresat? 

Când ajunse la magazin îi găsi pe Gus şi Zelma. Gus stătea 
acum la tejghea câteva ore pe zi şi, când se simţea mai în pu- 
tere, ceea ce se întâmpla din ce în ce mai des, făcea diverse 
treburi prin staţiune. Un tânăr se ocupa de muncile mai grele, 
ceea ce-l ajuta extrem de mult. 

Pam spera că veștile pe care le aducea nu-l vor îmbolnăvi din 
nou pe bătrânul ei prieten. Va trebui să găsească un alt cumpărător, 
care nu va oferi în mod sigur niște clauze atât de avantajoase ca 
Marsh. Viitorul familiei Emery era deci în pericol. Din nefericire, 
Pam nu avea de ales. Va fi cinstită și nu le va ascunde o realitate 
care-i va lovi cu atât mai dur cu cât era neașteptată. 

Când le dezvălui numele cumpărătorului și le explică fap- 
tul că-i este imposibil să accepte mila lui, primi un șoc pe care 
era departe de a-l fi anticipat. 

— L-am prevenit pe Marsh că vei reacţiona astfel, declară 
calm Gus. 

Pam făcu ochii mari. 

— Tu... tu ştiai de la început că despre el este vorba? 
îngăimă ea, luată pe neașteptate. 

Zelma dădu din cap. 

— Evident, afirmă ea. Am discutat de multe ori cu Marsh 
despre acest proiect, înainte ca el să se adreseze notarului. 

— Dar... de ce nu mi-aţi spus? 

Gus ridică din umeri. 

— Marsh ne-a cerut să păstrăm tăcerea în privinţa acestei 
probleme, îi explică el. Spera că, după ce toate formalitățile 
vor fi îndeplinite, vei accepta mai ușor oferta lui. 

— Nu ești supărată pe noi, nu-i așa? o întrebă neliniștită 
Zelma. Eram legaţi de promisiunea pe care i-am făcut-o. 

Pam le adresă un surâs palid. 

— Nu, răspunse ea. Aţi avut dreptate să nu trădaţi încre- 
derea lui Marsh. Din nefericire, nu-l pot lăsa se cumpere 
acest loc, numai fiindcă eu mă aflu într-o situaţie financiară 
dificilă. 

— L-ai telefonat să-i spui asta? 

— Nu. Nici n-o să-i telefonez. Mă duc să-l văd la New 
Orleans. Dacă plec mâine, aveți voi grijă de Scotty? O să dorm 
la hotel și probabil că o să lipsesc două zile. 

— Nu-ţi face griji, e o plăcere pentru noi, replică Zelma. 

Se întoarse cu spatele, pentru a-i ascunde lui Pam cât se 
simţea de ușurată şi de satisfăcută de hotărârea ei. 


A doua zi, cerul era plin de nori când Pam plecă la drum. 
În curând începu să plouă, monoton și regulat. Timpul urât îi 
reaminti de seara când ea și Marsh salvaseră doi copii de la 
înec. Pe urmă făcuseră dragoste. 

Încercă să se concentreze asupra altui subiect. Să rememo- 
reze trecutul nu-i folosea la nimic. Mai bine să se gândească la 
ce o să-i spună lui Marsh. Când întrevederea lor va lua sfârșit, 
va trebui să-l dea definitiv uitării. 

Poate vreo oră și jumătate ajunse la Metarie, suburbia New 
Orleans-ului în care locuia Marsh. Ploaia cădea în averse, ceea 
ce făcea ca șofatul să fie epuizant. 

Când părăsi autostrada, Pam descoperi un centru comer- 
cial unde se opri. Acolo cumpără o hartă a zonei, apoi se duse 
s-o studieze la o cafenea. În timp ce mâncă, studie drumul. 

Se simţea teribil de nervoasă, acum că momentul în care-l 
va revedea pe Marsh se apropia. Simţea că i se strânge sto- 
macul de emotie şi-i veni greu să înghită câțiva dumicaţi din 
prânzul pe care și-l comandase. 

Poate că greșise venind până aici? Ce o să-i spună lui 
Marsh? Voia să-i explice motivele comportamentului ei, dar 
asta n-o să schimbe cu nimic relaţia lor. Totuși, dacă tot făcuse 
un drum atât de lung, n-o să plece fără să-i vorbească. Ar fi o 
lașitate și o prostie din partea ei. 

În fundul sufletului ei totuși, o voce îi repeta că nu ăsta era 
adevăratul motiv al călătoriei sale. Nu, de fapt dorea să-l mai 
revadă pentru ultima oară pe cel pe care-l iubea. Pe urmă, 
totul se va pierde în uitare. Era egoist și fără sens, dar nu se 
putea împiedica să facă asta. 

Se ridică hotărâtă de pe scaun și se îndreptă spre casă. 
După ce plăti, se urcă în mașină. Cerul se înseninase puţin și 
băltoacele străluceau în primele raze de soare. 

La începutul după-amiezii, găsi apartamentul lui Marsh. 
Stând în prag își scoase eșarfa și mantaua de ploaie, își aranjă 
părul cu mâinile și aruncă o privire grăbită în oglindă. Când 
nu mai avu nici o scuză ca să întârzie momentul în care va 
suna, puse degetul pe sonerie, tremurând de emoție. 

Uşa se deschise imediat. Bărbatul care apăru în pragul ei nu 
era Marsh, dar semăna extrem de mult cu el. Părea ceva mai în 
vârstă, iar părul lui era mai deschis la culoare decât al lui Marsh. 

Pam fu surprinsă să dea peste altcineva decât cel pe care se 
aştepta să-l întâlnească și rămase fără glas. Interlocutorul ei o 
examină uimit, așa că se decise în sfârşit să vorbească. 

— Bu... bună ziua, îngăimă ea. Eu... Marsh Franklin 
locuiește aici? 

— Bineînţeles! Vă rog să intrați. 

Îi atinse braţul, invitând-o și prin acest gest să intre. 

— Marsh e un secretos, adăugă el zâmbind. Nu ne-a spus 
nimic despre sosirea unei invitate atât de încântătoare. 

— Dar eu... 

Nu putu continua, fiindcă se afla deja înăuntru și ceea ce 
văzu o făcu să înmărmurească de surpriză. 

Salonul era plin de lume. Se părea că nimerise la o petre- 
cere! Se înroși ca focul, atât de jenată se simţea. Era privită cu 
mult interes. 

— Mă numesc Jim Franklin, îi spuse cel care-i deschisese 
ușa. Sunt fratele lui Marsh. Dumneavoastră cine sunteţi? 

— Pamela. Pamela Norris, articulă ea cu greutate. 

ÎL căuta cu disperare din priviri pe Marsh. Din păcate, nu-l 
zărea nicăieri. 

— Ar fi mai bine să plec, reluă ea nesimţindu-se deloc în 
largul ei. Nu ştiam că Marsh dă o petrecere. 

Se întoarse spre ușă, gata să dispară. O mână puternică o opri. 

— Nici gând! spuse fratele lui Marsh. Sunt sigur că va fi 
încântat să participaţi la aniversarea lui. 

Întoarse capul și anunță pe un ton vesel: 

— Ei, Marsh! Am o surpriză pentru tine! Vino puţin până 
aici! E la bucătărie, îi comunică el lui Pam. 

— Ce s-a întâmplat? se auzi vocea lui Marsh. O ajut pe mama 
să facă salata de fructe și... 

Apăru în pragul ușii și se întrerupse brusc. Nu-i venea să-și 
creadă ochilor. Pam se afla în faţa lui, în carne şi oase! 

Durerea care-i apăsa inima de mai mult de o lună dispăru 
brusc pentru a ceda locul unei bucurii fără margini. Cea pe 
care o iubea mai mult decât orice pe lume revenise în viața lui! 

Din câțiva pași mari ajunse lângă ea. Fără să se mai gân- 
dească la oamenii din jurul lor, o luă în braţe și o sărută cu 
pasiune. 

În salon se făcu liniște. Când îi dădu drumul, Pam era roșie 
ca focul la faţă. Cu un surâs malitios, Marsh se aplecă spre ea. 

— Îmi pare rău, scumpa mea, îi șopti el la ureche. M-am 
lăsat dus de val și am uitat că nu suntem singuri. Dar sunt atât 
de fericit că te revăd! 

— Marsh, îi răspunse ea cu timiditate, nu ştiam că e ziua ta. 
Nu vreau să te deranjez. 

— Glumești! exclamă el. Eşti cel mai frumos cadou pe care 
l-am primit. 

Îi puse mâna pe umăr. 

— Vreau să te prezint familiei, îi șopti el. 

După câteva clipe, Pam îi cunoștea deja și pe ceilalți doi 
fraţi ai lui, Dave și Tom, cu soțiile și copiii respectivi, și pe 
părinţii lui. Atâtea nume noi i se învălmășeau în minte încât i 
se păru că nu va reuși nicidoată să-și amintească identitatea 
fiecăruia. 

— Nu-ţi face griji, o asigură Marsh. Nimeni nu se aşteaptă să 
nu faci nici o greșeală. 

— Vrei un pahar cu vin? o întrebă o încântătoare blondă. 

— Vino să stai pe canapea, e loc acolo, o invită altcineva. 

— Sper că-ţi place salata de fructe? se interesă mama lui Marsh. 

— Foarte mult, răspunse cu timiditate Pam. Totuși, eu n-am 
venit să mănânc. Și de altfel, am luat deja prânzul la o cafenea. 

— În acest caz, te sfătuiesc să-și regăsești apetitul, declară 
Marsh făcându-i cu ochiul. Mama mea este cea mai bună 
bucătăreasă din New Orleans! 

Se așeză lângă ea. 

— Regret că n-a venit și Scotty cu tine, îi spuse el. Ce face? 

— Bine... îi lipsești, adăugă ea cu sinceritate. 

— Şi eu mă gândesc adeseori la el. Şi Gus? Și-a revenit com- 
plet? 

— Da. EI şi Zelma îţi transmit salutări. 

Tăcură și se priviră îndelung. Timp de o clipă uitară de 
oamenii care-i înconjurau. În cele din urmă, cu preţul unui 
mare efort, Marsh își desprinse privirea de la ea și se adresă 
tatălui său: 

— Trebuie neapărat ca Pam să-ţi arate fotografia fiului ei, îi 
spuse el. E un fan al jocului de base-ball, ca și tine. 

După-amiaza trecu în mod plăcut și Pam fu mirată să 
descopere că se simţea în largul ei cu niște oameni pe care 
abia îi cunoștea. Fraţii lui Marsh se purtau minunat cu ea. 
Mâncarea era excelentă și gustă cu poftă din toate felurile 
pregătite de doamna Franklin. 

În mod paradoxal, singurul lucru care o întrista era eviden- 
ta bucurie a lui Marsh. El își închipuia că ea venise să se împace 
cu el, să reia legătura lor, pe baze definitive de data asta. 

N-o părăsi nici măcar o singură clipă, îi înconjura talia cu 
un gest posesiv şi-i surâdea fericit. Atitudinea lui demonstra 
clar că era îndrăgostit de ea și că nici măcar nu încearcă să 
ascundă asta. 

Când invitaţii își luară rămas-bun, o salutară călduros pe 
Pam și privirile lor elocvente exprimau fără cel mai mic 
echivoc că o considerau deja ca un nou membru al familiei. 

Pam rămase în sfârșit singură cu Marsh. Se sprijini 
neliniștită de o fereastră și privi gânditoare ploaia, care nu se 
gândea deloc să se oprească. Întunericul estompa contururile 
arborilor şi al caselor învecinate. 

Marsh se apropie de ea și-i înconjură trupul cu brațele, 
sprijinindu-și capul de părul ei mătăsos. Obrazul lui era 
fierbinte, dar Pam își simțea inima îngheţată. Acum trebuia să 
revină la realitate şi să-i spună adevărul lui Marsh. 

— Nu mai stau mult, îl anunţă ea în șoaptă. Trebuie să-mi 
găsesc o cameră la hotel înainte de căderea noptii. 

— Nu fi prostuţă, răspunse el pe un ton supărat. Rămâi la 
mine în seara asta. 

— Marsh... începu ea. 

Se întrerupse când el se îndepărtă de ea. 

— Nu am venit pentru motivele pe care le crezi tu, continuă 
ea privindu-l cu un aer serios. 

— Adevărat? 

Se încordă și ochii lui cenușii se întunecată. 

— În acest caz, de ce te afli aici? o întrebă el. 

Tânăra oftă, disperată că-l va supăra din nou și asta chiar de 
ziua lui. 

— Ieri am fost la notarul meu, declară ea. Și am aflat că tu 
ești cumpărătorul proprietăţii mele. Nu mi-a trecut asta prin 
minte nici o clipă. Ţineam să-ți spun personal că sunt mișcată 
de gestul tău, dar nu-l pot accepta. 

— Recunoștința ta nu mă interesează, îi replică el cu 
asprime. Şi nu trebuie să ai nici un scrupul: respectiva vânzare 
este doar o tranzacţie obișnuită. Nu te leagă în nici un fel de 
mine. 

Se simţea rănit și asta o întristă nespus pe Pam. Trebuia să 
reziste dorinţei de a-i atinge faţa, de a-i săruta buzele. Ştia că, 
dacă ar ceda impulsurilor ei, ar fi pierdută. 

— Marsh, îi spuse ea pe un ton neutru, nu vreau să mă 
amăgesc singură. Mi-ai dovedit încă o dată generozitatea ta, o 

apreciez la adevărata ei valoare dar refuz să mă servesc de tine. 
Dacă trebuie să pierd staţiunea, o să mă obişnuiesc și cu asta, 
dar n-o să-ţi permit să suporti tu eșecul meu. 

— N-ai decât acest cuvânt pe buze! exclamă el mânios. Nu 
te înțeleg, Pam. 

— Ştiu. E motivul pentru care am venit să-ţi ofer nişte expli- 
Caţii. 

Pam traversă încăperea și se aşeză pe un fotoliu. Se simţea 
epuizată. Când Marsh se instală pe canapea, în faţa ei, ea își 
ridică ochii spre bibliotecă, îi era mai ușor să se concentreze 
când nu-l privea. 

— Căsătoria mea a fost un dezastru de la început până la 
sfârșit, începu ea cu o voce inexpresivă. Eram extrem de 
tânără şi mă credeam îndrăgostită. Când ieşeam împreună, 
Mike era atent și se purta în așa fel încât aveam impresia că 
eram cea mai importantă persoană din viaţa lui... lar eu 
aveam nevoie să cred asta. Părinților mei nu le păsase nicio- 
dată cu adevărat de mine. Erau prea ocupați ca să se certe și, 
după divorțul lor, erau întotdeauna înconjurați de oameni 
care păreau să conteze mult mai mult în ochii lor decât mine. 
Pe scurt, m-am măritat cu Mike, hotărâtă ca mariajul nostru să 
fie reușit cu orice preț. 

Îşi scutură buclele brune și adăugă ca pentru sine: 

— Poate că Mike n-a greșit părăsindu-mă așa cum a făcut-o, 
fiindcă eu n-aş fi avut niciodată curajul să plec. Evident, nici 
nu aveam mijloacele necesare. 

Ochii ei albaștri îl fixară pe Marsh, înainte să se îndreptă 
spre covor. 

— Mă înșela, îi mărturisi ea. Înainte să se mute împreună 
cu ultima lui cucerire, era mereu înconjurat de femei fru- 

moase. Nu-mi ascundea aventurile lui. Eu il... 
decepționasem din punct de vedere sexual. Afirma că sunt 
frigidă. 

— Nu e deloc adevărat! protestă Marsh. 

Pam îi adresă un surâs palid. 

— Graţie ţie, acum știu asta, îi răspunse ea. Din nefericire 
pentru mine, atunci l-am crezut pe soțul meu. Și nu era sin- 
gurul domeniu în care îmi făcea reproșuri! Iar eu îmi dădeam 
atâta osteneală să-l satisfac! Dar, din nefericire, n-am reușit 
niciodată. În ochii lui, casa era prost întreţinută. Nu găteam pe 
gustul lui sau masa nu era gata când îi era foame. Mă critica 
fără încetare, chiar şi în faţa invitaţilor. 

Vocea i se frânse la amintirea acestor scene dureroase. 

— Am suferit atâtea umiliri, adăugă ea cu tristeţe. 

— De ce le-ai suportat? o întrebă furios Marsh. 

— Fiindcă renunțasem complet la personalitatea mea! 
exclamă ea. Nu înţelegi? De la început m-am supus la orice 
capriciu al lui Mike, în speranţa să păstrez căsnicia noastră. 
Eram la fel de vinovată ca el de starea realţiilor noastre, fiindcă 
nu reacţionam în nici un fel la permanentele lui atacuri. Dacă 
aș fi avut curajul să-l înfrunt, poate că m-ar fi respectat și m-ar 
fi iubit. 

Lacrimile începură să i se rostogolească pe obraji și Pam și 
le șterse cu un gest furios. 

— Ceea ce-mi povestești mă uimește, remarcă gânditor 
Marsh. Imaginea ta de acum e total diferită de ceea ce erai 
atunci. Pam, eu... 

— Lasă-mă să termin, îl întrerupse ea. Fiindcă exista un alt 
motiv, chiar unul foarte important, care explică de ce nu l-am 
părăsit. Nu aveam nici un ban, continuă ea. E greu să fii inde- 

pendentă în aceste condiţii. Mai ales că exista și Scotty... A tre- 
buit să-i mărturisesc tatălui meu situaţia în care mă aflam. Mi-era 
atât de rușine! Din nefericire, nici el nu avea bani. La moartea 
lui, după ce s-au plătit toate datoriile, n-a mai rămas nimic. 

— Şi nu puteai să economisești puţin câte puţin de la 
coșniţă ca să strângi suma necesară și să pleci cu fiul tău? 

Tânăra scutură din cap. 

— Nu înţelegi, replică ea. Conturile de la bancă erau numai 
pe numele lui Mike. Îmi dădea foarte puțini bani, la fiecare 
început de lună, pentru cheltuielile curente. Dar o dată pe 
săptămână verifica facturile și trebuia să-i arăt că mai dispun 
de restul de bani. La sfârșitul lunii trebuia să-i dau înapoi tot 
ce nu cheltuisem. Îţi închipui asta? Trebuia să justific orice 
fleacuri, cum ar fi o preche de ciorapi sau un ruj de buze. Mă 
trata ca pe o imbecilă, în care e imposibil să ai încredere chiar 
pentru o sumă de nimic. Era oribil și îngrozitor de degradant. 

Se întrerupse o clipă. 

— Când ne-a părăsit, pe Scotty și pe mine, reluă ea cu o 
voce lipsită de intonatie, nu ne-a lăsat decât o sută de dolari. 

— Ce măgar! exclamă Marsh. 

Pam abia îl auzi, atât era de absorbită de amintirile ei 
dureroase. 

— Mike a fost îngrozitor de furios când l-am anunţat că sunt 
însărcinată, continuă ea. Nu voia copii şi, în noaptea când am 
născut, un vecin m-a dus cu mașina lui la spital. Soțul meu nu 
era acasă şi habar nu aveam unde poate fi găsit. A venit să mă 
vadă la spital după o zi şi jumătate. I se născuse un băiat și nici 
măcar n-a catadicsit să se ducă până în salon ca să-l vadă. Nu 
mi-a adus nici măcar un buchet de flori, adăugă ea cu tristeţe. 
Dar s-a plâns tot timpul că-l costă mult spitalizarea noastră. 

— Pam! 

Marsh îi rostise numele cu o voce sugrumată. 

Dar ea își păstră ochii fixati cu încăpățânare pe etajera din 
faţa ei. 

— Eram disperată când m-a părăsit, continuă ea. Oh, nu-l 
mai iubeam, bineînţeles, dar viitorul mă îngrozea. Cel puţin, 
atâta timp cât el era cu noi, aveam un acoperiș deasupra capu- 
lui și aveam ce mânca. Mike mi-a interzis întotdeauna să 
muncesc. Deci m-am trezit fără nici un venit, fără nici o califi- 
care și cu un bebeluș de nouă luni în braţe. Ştiam că tri- 
bunalul îl va obliga în cele din urmă pe soţul meu să-mi dea o 
pensie. Dar până atunci, din păcate, eram complet lipsită de 
resurse materiale. Părinţii mei muriseră amândoi, așa că eram 
singură pe lume. 

— Dar îl aveai pe unchiul Bob, nu-i așa? interveni Marsh. 

Ea dădu din umeri. 

— În prima lună am căutat o slujbă, în timp ce o vecină îl 
ținea pe Scotty. Dar n-am avut nici un succes. Dacă ea n-ar fi 
fost atât de bună să ne dea de mâncare, am fi cunoscut și 
foamea. Totuşi, această situaţie nu putea dura la nesfârșit. 
Mike dispăruse fără urmă, nu aveam nici cea mai mică idee 
unde putea fi găsit. Am telefonat deci la el la serviciu ca să-l 
implor să-mi dea niște bani. Şi am descoperit că demisionase 
şi că nici foștii lui colegi nu știau unde plecase. Eram singură 
și disperată. Atunci m-am gândit la Bob. Nu-l întâlnisem decât 
o dată, la înmormântarea tatălui meu. Ideea de a-i cere aju- 
torul îmi displăcea, fiindcă eram o străină pentru el. Totuși, 
nu aveam nici o altă posibilitate. Slavă Domnului că avea un 
suflet ca pâinea caldă! Mi-a oferit imediat protecţia lui. Mi-a 
trimis un bilet de avion ca să vin în Louisiana cu Scotty. După 

câteva luni, Mike murea într-un accident de motocicletă. Banii 
pe care-i avea mi-au revenit și, din ei, am folosit o parte ca să 
studiez la universitatea din Natchitoches unde am obţinut 
diploma de învăţătoare. Restul se află într-un cont la bancă, pe 
numele lui Scotty. 

— Pam... 

Marsh nu se mai simţise în viaţa lui atât de emoţionat. Înge- 
nunche la picioarele ei și-i cuprinse mâinile. 

— Scumpa mea, îmi pare atât de rău, spuse el. Nu-mi 
închipuiam că ai trecut printr-un asemenea calvar. 

— M-am jurat să nu mai ajung niciodată într-o asemenea 
situaţie, îi răspunse ea. Nici un bărbat nu va mai avea vreo 
putere asupra mea. Nici tu, Marsh. 

— Dar eu nu sunt ca Mike! exclamă el. Nu încerc să te 
domin, ci doar să te iubesc. 

Ea clătină din cap. 

— Toată lumea crede că este îndrăgostită, replică ea, și 
după căsătorie lucrurile se schimbă. L-am dezamăgit pe Mike. 
N-am fost în stare să-l satisfac și el mi-a întors spatele. 

— Ce naiba, Pam! Mike era un egoist care nu se gândea 
decât la el. Te tiraniza și a reușit să facă asta fiindcă tu nu te 
puteai apăra, pentru că nu aveai nici un mijloc să faci asta. 
Totuşi, când a avut chef să plece, te-a părăsit fără nici o 
remușcare. Puțin îi păsa ce se va întâmpla cu tine și fiul lui! 
Sunt uluit să constat că mai acorzi încă atâta importanță 
spuselor lui ca să te mai gândești că tu ești vinovată de eşecul 
căsătoriei voastre. Privește-mă, Pam! 

Ea se execută și focul care ardea în ochii cenușii o captivă. 

— Experienţa ta nefericită cu Mike nu însemnă că și o altă 
legătură va avea aceeași soartă. Priveşte-i pe părinţii mei, pe 

fraţii mei şi pe soțiile lor. Se iubesc şi acum. La fel ca Gus și 
Zelma. Au făcut eforturi să aibă o căsătorie reușită şi uite că au 
izbutit. Nu există raporturi de dominație în casele lor. 

— Posibil, dar uite că în casa mea exista. Ideea de a-mi 
asuma din nou acest risc mă înspăimântă. Am luptat mult timp 
pentru independenţa mea, Marsh. Astăzi sunt liberă și refuz să 
dau cioara din mână pe vrabia de pe gard. 

Marsh îi lăsă brusc mâinile și se ridică. Începu să meargă 
prin cameră ca un leu în cușcă, înainte de a reveni în faţa ei. 
Râsul lui lipsit de veselie făcu să i se strângă inima lui Pam. 

— Fosta mea soție, Lynn, avea un caracter total diferit de al 
tău. Mă înăbușea, pur şi simplu. Contrar a ceea ce ai cunoscut 
tu alături de Mike, ea avea acces la toate conturile mele. Era 
cheltuitoare şi ţinea morţiș s-o însoțesc când își făcea 
cumpărăturile. Trebuia să-mi dau părerea asupra oricărui 
lucru, chiar dacă era vorba doar de o pereche de pantofi sau 
de un fular. Îţi poți imagina cât este de plictisitor pentru un 
bărbat să se uite la toate fleacurile care nu-l interesează? Nu 
doresc să controlez pe nimeni, indiferent despre cine ar fi 
vorba... 

Clătină din cap. 

— Lynn era de o gelozie bolnavă pe toţi oamenii cu care 
aveam de-a face: colegii de serviciu, prietenii, familia... i se 
întâmpla să-mi telefoneze la serviciu și de câte cinci ori pe zi, 
fără nici un motiv serios. Pur și simplu mă înnebunea! Nu voia 
să facă pentru nimic în lume copii și raporturile sexuale erau 
pentru ea o corvoadă. 

Oftă din adâncul sufletului. 

— După divorțul nostru, reluă el, m-am logodit cu o fată cu 
totul diferită. Era ambițioasă, mă împingea să urc tot mai sus 

în ierarhia socială. Ceea ce gândeam eu despre asta îi era 
indiferent. Îi plăceau mai ales banii mei și fidelitatea era un 
simplu cuvânt pentru ea. 

— Înţeleg că și tu ai suferit mult, șopti Pam. 

— Da, replică el. Dar asta nu m-a înăcrit ca pe tine, Pam. 

Îngenunche în faţa ei şi o privi cu intensitate. 

— Te iubesc, Pam, îi declară el. Vreau să mă însor cu tine, 
să avem copii și să devin un tată adevărat pentru Scotty. Vreau 
să îmbătrânesc alături de tine. Tot ceea ce-mi aparţine va fi și 
al tău. Vom împărți bucuriile și necazurile. Încrederea va 
domni în casa noastră. Nu am nici cea mai mică intenţie să 
intru cu forța în sufletul tău, așa cum mă aștept ca și tu să-mi 
respecţi intimitatea. N-ar fi posibil să găsim împreună o cale 
spre fericire? 

Pam nu-i răspunse şi, după ce aşteptă mult timp ca ea să 
rupă tăcerea, Marsh părăsi descurajat încăperea. Își lăsase 
inima să-i vorbească şi asta nu folosise la nimic. Pam nu avea 
încredere în el și el nu putea să-i exorcizeze trecutul. 

Se duse în camera lui şi închise ușa. Pam va găsi singură ușa 
apartamentului și fără ajutorul lui. Refuza s-o vadă plecând. 

Nu aprinse lumina și se așeză pe pat, copleșit. Ploaia bătea 
în ferestre și acest zgomot monoton i se păru și mai trist ca de 
obicei. 

Cât de fericit se simţise când o descoperise pe Pam în 
mijlocul salonului, în acea după-amiază! Crezuse — fiindcă 
asta dorea din tot sufletul — că venise să pună capăt 
singurătăţii lor. Își închipuise că ea se hotărâse în sfârșit să se 
mărite cu el. 

Idiotule! îşi spuse el furios. Cum de se putuse înșela în așa 
hal? 

Îşi ascunse fata în mâini, în culmea disperării. Când o 
recunoscuse, alături de fratele lui, nu se gândise nici o clipă la 
contractul pe care-l negocia notarul lui. Fusese atât de mân- 
dru s-o prezinte familiei! În naivitatea lui, fusese sigur că în 
curând îi va deveni soţie. 

Oftă din nou: părinţii lui vor considera că e ridicol să fie 
atât de îndrăgostit de o femeie căreia puţin îi păsa de el! Nu le 
ascunsese sentimentele sale, fiindcă era sigur că Pam venise ca 
să nu-l mai părăsească niciodată. 


Cât timp rămăsese nemișcată Pam în fotoliul ei? N-ar fi fost 
în stare să spună. Zece minute? O oră? Ştia că Marsh aban- 
donase partida și că aștepta plecarea ei. Totuşi, în mod ciudat, 
nu reușea să se hotărască. Era epuizată și i se părea că n-ar 
duce-o picioarele. 

Examină mașinal obiectele care o înconjurau. Canapeaua 
era din piele maro, măsuţa joasă și biblioteca dintr-un lemn 
închis la culoare. Un tablou mare agăţat pe peretele din față 
reprezenta o scenă familiară ei: un pescar într-o pirogă, pe un 
lac înconjurat de chiparoși de un verde închis. Fotografii de 
mărimi diferite erau prinse cu acul pe un panou de lemn, dea- 
supra biroului pe care trona un bâtlan sculptat, având un 
picior îndoit. 

Era o încăpere tipic masculină, sobră și elegantă, decorată 
cu gust, dar fără ostentaţie. Îi semăna lui Marsh. 

Marsh cu simțul lui de dreptate și onestitatea lui... 
Spusese că nu dorește s-o domine ci doar s-o iubească. O 
minţise vreodată? De la prima lor întâlnire nu-și ascunsese 

atracţia pe care o simţea pentru ea. Pe urmă se atașase spon- 
tan de Scotty. Apoi îi mărturisise dragostea lui cu o sinceritate 
dezarmantă. 

Se ridică brusc și se duse să studieze fotografiile de pe 
panou. Ele îl reprezentau pe Marsh și frații lui, la diferite 
vârste, pe părinţii lor, pe nepoţii şi nepoatele lor. 

Era limpede că familia conta enorm pentru el. Pam își 
dădea perfect seama că niciodată nu va găsi un tată atât de 
bun pentru Scotty. Între cei doi se stabilise o relaţie specială, 
extrem de călduroasă, bazată pe simpatia şi respectul ce şi-l 
purtau reciproc. 

Prima soţie a lui Marsh refuzase să-i dăruiască un urmaș. 
Probabil că fusese la fel de dureros ca și atitudinea de respin- 
gere a lui Mike față de Scotty. Când se căsătorise, Pam își 
închipuise că va avea în sfârșit fericirea de a-și întemeia un 
adevărat cămin, cu o droaie de copii în jurul ei. 

Era perfect de acord cu Marsh în acest domeniu. O emoție 
plăcută o cuprinse la ideea de a fi însărcinată... cu Marsh! Era 
sigură că el ar fi un soț atent și un tată fantastic. 

Ar participa împreună cu Scotty la petrecerile familiei 
Franklin. Ce bine ar fi! Băieţelul ar fi încântat să aibă verişori. 
Vedea deja scena: ea discutând cu cumnatele sale despre 
educaţia copiilor lor. Ce plăcut ar fi! Un gen de viaţă pe care 
nici ea nici Scotty nu avuseseră norocul să-l cunoască. 

Totuși, nu putea să-și bazeze hotărârea doar pe familie. 
Căsătoria însemna cu mult mai mult. Relaţia ei cu Marsh era 
mult mai importantă. 

Nu-l putea compara cu Mike. Mike fusese egoist, 
dispreţuitor și rău. Pam își dădu brusc seama că el se purtase 
astfel față de ea fiindcă „nu se simţea bine în pielea lui”. 

Cu Mike ea se crezuse frigidă. Marsh îi dovedise contrariul. Era 
deci posibil ca toate celelalte critici aduse de Mike să fie și ele false? 

Lui Mike îi era groază de mormoloc — după cum îl numea 
pe Scotty — în timp ce Marsh iubea deja un copil care nu era 
al lui. Și, în plus, o respecta pe Pam. Nu-i repeta tot timpul că 
e proastă și că nu e bună de nimic. N-o condamna că nu fusese 
în stare să administreze bine satul de vacantă. În loc de asta, 
el o ajutase, fără să se menajeze. Era bun, generos și 
înțelegător. Exact contrariul lui Mike. 

Atunci cu ce drept își transferase propriile temeri asupra 
lui? De ce-l făcea să plătească un trecut de care nu era cu nimic 
vinovat? ÎL făcea nefericit, iar ea se priva de o dragoste 
minunată! Această realitate i se impuse brusc și o făcu să se 
simtă furioasă pe sine. 

Se repezi afară din cameră şi se îndreptă hotărâtă spre 
camera lui Marsh, aflată în fundul culoarului. 

Când deschise ușa, fu surprinsă de întunericul care dom- 
nea acolo. Rămase o clipă nemișcată în prag și-l zări pe Marsh 
stând așezat pe marginea patului. Spatele lui era încovoiat, 
exprimându-i disperarea. 

Când își dădu seama că ea se află în cameră, se crispă. 

— N-ai plecat încă? o întrebă el pe un ton morocănos. 

Pam își drese vocea. 

— Dacă poţi să mă ierti pentru îndoielile și neincrederea 
mea, începu ea, sunt gata să rămân pentru totdeauna alături 
de tine. 

Se instală lângă el și Marsh o privi uluit. 

— Ce ai spus? o întrebă el neîncrezător. 

Pam îi atinse mâna și el tresări. Totuși, nu și-o retrase. Încu- 
rajată, ea se aplecă spre el. 

— Mi-ai spus că tu nu ești Mike, şopti ea. Că ești total dife- 
rit de el. Mi-a trebuit un timp ca să admit asta. Ai avut drep- 
tate, ești exact opusul lui, continuă ea cu o voce blândă. Mi-ai 
dovedit în nenumărate rânduri că mă iubeşti cu adevărat. Din 
păcate, am fost orbită de frică. Îmi pare rău că te-am făcut 
să suferi, Marsh. Dacă nu este prea târziu, dacă mă mai vrei, aș 
fi extrem de fericită să devin sotia ta. 

— De ce? 

Vorbise cu asprime, dar o luminiţă tandră din ochii cenușii 
îl trăda. 

Pam râse cu voioșie și, cu un gest spontan, îi mângâie 
obrazul. 

— Fiindcă doresc să te văd cum îl înveţi pe Scotty să fie un 
bărbat adevărat, răspunse ea. Fiindcă vreau să port în pântece 
copiii tăi. Te ador și n-o să te părăsesc niciodată. 

— Asta-i tot? se interesă el. 

Ea îşi scutură buclele brune. 

— Nu. Mai vreau să îmbătrânesc alături de tine şi să mă inte- 
grez în minunata ta familie. Organizaţi asemenea petreceri de 
ziua fiecăruia? îl întrebă ea curiaosă. 

Simţea că i se învârteşte capul când își închipuia la câte 
aniversări va trebui să ia parte. 

— Bineînţeles, afirmă Marsh. Dar se întâmplă câteodată să 
combinăm două, dacă datele sunt foarte apropiate. Am 
devenit atât de numeroși încât nu ne-ar mai rămâne timp să 
muncim. Ti-a plăcut? o întrebă el zâmbindu-i. 

Apoi o luă de mână. 

— Mai ai și alte motive pentru care vrei să te măriţi cu mine? 
se interesă el cu un aer îngrijorat. 

Ea dădu din cap cu un aer serios. 

— Eşti foarte drăguţ cu Scotty, începu ea, ești bun și 
generos, ai simţul umorului și eşti extrem de seducător. Dar 
cel mai important este că sunt foarte îndrăgostită de tine și 
că ideea de a trăi fără tine mi se pare insuportabilă. Vreau să 
fac dragoste cu tine cât mai des posibil, adăugă ea cu timi- 
ditate. 

Marsh o luă în braţe. 

— Scumpa mea, îi spuse el cu tandrete, nu doresc decât 
fericirea ta. Niciodată n-o să-ţi stau în cale, ci o să te susţin în 
tot ce întreprinzi. 

Tânăra femeie îl privi în tăcere, cu ochii plini de lacrimi. 
Era extrem de emoţionată. 

— Ştiu, îi şopti ea după câteva clipe. Când am înţeles în fine 
că nu vrei să mă distrugi, că mă iubești sincer, teama mea a 
dispărut. 

Marsh se aplecă spre ea și o îmbrățișă cu infinită 
duioşie. 

— Şi când o să te măriţi cu mine? o întrebă el. 

Ochii lui Pam începură să strălucească. 

— Imediat ce formele legale vor fi gata, îi răspunse ea, cu 
o voce vibrantă. Nu mai vreau să mă despart de tine, Marsh. 
Mi-ai lipsit prea mult în ultima lună. 

— Scumpa mea, dacă ai ști cât sunt de fericit, șopti el. 

O sărută pe buzele întredeschise. 

— O să mă mut aici împreună cu Scotty, nu-i așa? îl întrebă 
ea după câteva clipe. 

— Da. Dacă nu cumva preferi să-mi mut cabinetul de avo- 
catură la Natchitoches. Prietenul meu Gene caută un asociat. 
Am putea să locuim în satul de vacanță. 

Pam îl privi gânditoare. 

— Tu locuiești aici împreună cu familia ta. Cred că aș fi 
încântată să trăiesc în apropierea lor. 

— În acest caz, sunt de acord. Totuși, vei păstra stațiunea și 
n-o să te opui să investesc bani în ea. Gus și Zelma o vor con- 
duce și vom mai angaja câteva persoane ca să-i ajute. În plus, 
adăugă el cu un surâs complice, vom cumpăra terenul lui Gus 
și ne vom construi o casă pe el. Acolo ne vom petrece con- 
cediile și când vom fi bătrâni, ne vom instala definitiv în ea. 

— De ce neapărat în acel loc? se interesă ea, încolăcindu-și 
braţele în jurul gâtului lui. 

— Pentru că este colțul nostru de paradis, replică el 
sărutând-o. Vom putea întotdeauna să ne retragem acolo, 
departe de lume, doar noi doi. 

Tânăra femeie oftă. 

— Mă simt într-al nouălea cer, remarcă ea. 

Ochii lui Marsh începură să strălucească malițioși. 

— Aşteaptă-mă, că vin și eu, îi răspunse el. 

Se lungi pe perne și veselia din ochii cenușii se transformă 
în pasiune. 

Pam îi surâse tandru și se cuibări la pieptul lui. 

— Vom face împreună această călătorie, îi șopti ea cu o voce 
voalată de emoție. 


Sfârşit 


